
Predgovor 


Andre Žid (1869-1951) jeste klasik u tradicionalnom određenju, prema kojem su 
klasici Ronsar i Montenj, Kornej i Rasin, Igo i Stendal, Gotje i Bodler, dakle kao neza- 
obilazni poeta u zbornicima književne istorije, obavezni autor u školskim čitankama, 
etičko-estetički standard za istraživače u književnoj teoriji i kritici. 

Andre Žid, međutim, ne može se svesti samo na jednog od klasika koji su obu- 
hvaćeni obrazovnom politikom. Valeri je verovao da u umetnosti postoje stepenice. 
Preobražaj, kako to on sagledava na primeru romantizma, vodi od Igoa i Lamartina do 
Remboa i Malarmea. Obrnut preobražaj je manje verovatan, to jest da posle Remboa 
neko voli više Lamartina. To bi bilo spuštanje na stepenik niže na stepeništu poezije. 
Valeri čak veruje da školsku literaturu razvrstavaju i procenjuju upravo oni koji sto- 
je niže na stepeništu umetničke recepcije. Andre Žid, na valerijevski način, prednost 
daje Montenju u odnosu na Ronsara, Rasina vidi nasuprot Korneju, Stendala postavlja 
ispred Igoa, a Bodlera ispred Gotjea. Razlike među pomenutim autorima Žid vidi u 
intenzitetu pesničke ekspresije. Opozicija Ronsar-Montenj, Kornej-Rasin, Igo-Stendal, 
Gotje-Bodler, kod Žida odgovara distinkciji koju italijanski teoretičar Benedeto Kroče 
pravi između literature -kao edukovane rečitosti, i poezije- kao autentične ekspresjje. 

Andre Žid je poeta i stilista, esteta i etičar, kritičar i poetičar, i u svakom od 
ovih atributa i danas je predmet zanimanja istraživača u oblasti pesničke etičke mi- 
sli i estetskog izraza. U ovom ogledu iz estetike književnog stvaranja Andre Žid se 
predstavlja kao poetičar, a njegova ars poetica se razmatra u svetlu opšte estetike 
verbalnog iskaza, od antičkih klasika poetske teorije, preko renesansnih, klasičarskih 
i romantičarskih teoretičara, do simbolista, stilista, formalista i strukturalista. U tom 
smislu, ova studija nudi presek opštih poetičkih gledišta iz teorije verbalnog iskaza, i 
podjednako može biti tretirana i kao mali priručnik-podsetnik iz nauke o književnosti, 
i kao ogled oŽidu kao poetičaru. 


Novi Pazar, septembar 2009. 


N. V. 

Andre Žid, poetičar 


Savršenu definiciju umetničkog dela AndreŽid nalazi kod Bodlera u poemi 
Poziv naputovanje (L'Invitation au voyage), koja pripada ciklusu Spleen et ideal iona 
je izrečena u sledećem dvostihu: 

La, tout n’est cpi’ordre et beaute, 

Luxe, calme et volupte 

(l Onde sve je red, lepota 
Raskoš, spokoj i naslada) 

To nije pompezno ređanje reči, brani Žid u svom dnevničkom zapisu Bodlerov pe- 
snički zanos. One imaju puni smisao i opravdavaju mesto na kom se nalaze. Svaka po- 
naosob, i datim redom, mogla jeda bude i naslov poglavlja uŽidovom eseju o estetici: 

1. red (logika, razložan raspored delova), 

2. Iepota (linija, polet, profil dela), 

3. raskoš (disciplinovano izobilje), 

4. spokoj (smirenje meteža), 

5. naslada (senzualnost, divna čar materije, privlačnost). 

Ova skica našla je mesto u dvema objavljenim knjigama - u dnevničkim listi- 
ćima bez datuma, koji su u hronološkom sledu datiranih zapisa dobili u objavljenom 
Dnevniku 1889-1939 mesto posle godine 1918, i, takođe u listićima, u ogledima pod 
nazivom Odrazi. 

Žid nije napisao nijedan estetički traktat na osnovu skice koju je izveo inspirisan 
Bodlerovim dvostihom. Štaviše, on nije napisao nijednu zasebnu i celovitu poetiku, 
iako je voleo da izučava pesničku tehniku. Ipak, ostala je celovita slika o Židovoj 
estetici. Žid estetičar jasan je, precizan, dosledan, i svaki njegov napis - tzv. listi- 
ći, razmišljanja, povodi, pisma, članci, ogledi, svaki fragment povodom pesničkog 
zanata, doprinose da se izgradi jasna slika o Židovim poetičkim načelima. Utoliko 

je lakše da se izvede sistematizacija poetičkih načela vrsnog književnika koji svoje 
osobeno i jedinstveno mesto u francuskoj književnosti duguje razvnovrsnosti u svom 
originalnom opusu. 

Židov opus je raznovrstan zato što sadrži i čisto poetska dela - u smislu pesničke 
fikcije, i teorijske spise iz oblasti estetike, i napise iz života - dnevnik, koresponden- 
cija, putopis, koji imaju i literarnu vrednost. Njegov opus je originalan zato što sadrži 
i poetska dela u kojima je primenjen, u književnoj produkciji manje-više neuobičajen, 
postupak spajanja prezentovane fikcije i analize jezika kojim je ona ispričana, spoj 
emocije i ref leksije o toj emociji, spoj poetskog i kritičkog. Umetnička fikcjja tada 
sadrži čaki svest o sebi kao umetničkoj fikciji. 

Židov opus, dakle, može se razvrstati u tri kategorije: 1. pesnička dela, 2. poetički 
spisi, 3. dokumenti. U ovu poslednju, u dokumente, ubrajaju se - dnevničke beleške, 
putopisi, korespondencija, memoari. Za Židov pesnički opus poznati židolog Daniel 
Mutot kaže da on promoviše nove poetske vrste - raspravu (traite), priču (recit), sotiju 
(sotie) i novu kritičku koncepciju romana (conception critique nouvelle du Roman). 

Žid nije imao pretenzije da postane književni teoretičar ili kritičar i ostane samo 
to. Poetičar i kritičar bio je u svom stvaralaštvu od početka, paralelno s poetskim 
napisima, i vrlo upečatljivo. Nije se moglo očekivati da napiše nešto poput Hegelove 
Estetike, Ničeovog Rođenja tragedije ili Kročeove Poezije. Hegel je načinio opsežnu 
teoriju o tri opšta pesnička roda, epskom, lirskom i dramskom, doveo njihov razvoj 
u vezu sa socijalno-psihološkim progresom pojedinca i zajednice, i postavio teoriju o 
tri opšta umetnička postupka - simbolično, klasično i romantično, koji su umetnički 
odraz pogleda jedne zajednice na svet i život. Niče je u tumačenju tragičnog pošao od 
antičke antiteze apolonsko -dionizijsko, prema kojoj se međusobno suprotstavljaju sa- 
vršeni izraz apolonske umetnosti i neobuzdana dionizijska izražajnost. Likovna umet- 
nost je apolonska, muzička dionizijska, a u njihovom spoju rađa se antička tragedija. 
Kroče je pesničku bezinteresnu ekspresiju odvojio od edukovane retorike koja upravo 
uplivom volje izlazi iz sfere poezije koja na osnovu teorije italijanskog estetičara po- 
čiva na čistoj intuiciji. Hegelova studija je pravo naučno zdanje, dok Ničeov traktat 
počiva na mitu i prožet je pesničkim zanosom. Kročeov spis vraća čitaoce na izvorna 
tumačenja poetske veštine. 

Andre Žid ima svoju teoriju pesništva, ali on je nije izložio u naučnom delu kao 
što je to Hegel učinio. Žid ima i svoje mitove, od kojih je mit o pesniku kao Narcisu 
pretočen u svojevrsni pesnički manifest, ali on nema težinu kapitalnog estetičkog spi- 
sa, kakvu Rođenje tragedije ima u Ničeovom opusu. Naposletku, Kročeova teorija 
bliska je Židovim idejnim načelima, ali ona su ostala ideje koje se nisu pretočile u 
neku posebnu estetičku knjigu. Židov poetski senzibilitet nije naginjao teorijskoj siste- 
matizaciji kakvu su ponudili pomenuti teoretičari. Bio je previše poeta da bi (p)ostao 
(samo) poetičar, ali i dovoljno zainteresovan za pesničku tehniku da o njoj raspravlja 
u svojim napisima. 

Spisi u kojima Žid razmatra pitanja pesničkog zanata čine - predavanja, ogledi, 
reagovanja s povodom, članci, napisi u formipisma upućenog stvarnoj ili fiktivnoj 

osobi, zatim izmišljeni dijalozi u kojima Žid sokratovskim metodom postavljanja su- 
gestivnih pitanja koja navode na željeni odgovor obrazlaže i brani svoje stavove, zatim 
zasebne stranice nazvane listići. Pismo, intervju, reagovanje, ogled, članak, predava- 
nje - sve su to kratke pisane forme koje omogućuju da se jezgrovito iznesu stavovi o 
pesničkom zanatu, na sažet način, a da se ne izvede sistematska teorija poetike. 

Dokumenti takođe sadrže napise koji se mogu uvrstiti u poetičke spise. U Židovoj 
korespondenciji s prijateljima, uglavnom pesnicima, ima polemika o poetičkim pita- 
njima. Dnevnik koji je autor vodio pola veka prava je riznica koja omogućuje da se 
prati Židova pesnička i moralna evolucija, da se sistematizuju njegovi pogledi kako fi- 
lozofski, etički, tako i estetički, poetički. Židolog Daniel Mutot za Dnevnik kaže daje 
garant autentičnosti, bogatstva, značaja Židove umetničke produkcije. Zato Dnevnik 
zauzima centralno mesto u ovom izučavanju Židovih poetičkih načela. U njemu se na- 
laze osnovni principi koje je potom autor razmatrao u zasebnim spisima. Isto tako, po- 
etička načela, izložena u zasebnim spisima, svoj zaključak opet dobijaju u Dnevniku. 
Dnevnikje poslužio kao orijentir u razmatranju i sistematizovanju Židovih poetičkih 
načela, a njihova elaboracija jeste cilj ovog ogleda o estetici književnog stvaranja kod 
ovog francuskog autora s kraja XIX i prve polovine XX veka. 

Podela Židovog opusa na tri kategorije (pesnička dela, poetički spisi i dokumen- 
ti), koja je prethodno izvedena, omogućuje lakši uvid u bogatu književnu produkciju, i 
sistematizaciju Židovih poetičkih načela. Međutim, ta podela nije stroga, već uslovna. 
Ne samo da ima dokumenata koji se mogu uvrstiti u poetičke spise, već i u pesnič- 
kim delima, čisto literarnoj fikciji, ima poetičkih pasaža, ili, u nekim od kreacija u 
ovoj kategoriji, i više od toga - poetički diskurs prožima poetski diskurs. Spoj po- 
etskog i poetičkog, pesničkog diskursa i estetičke rasprave, literarne fikcije i analize 
njenog narativnog prosedea, Žid je izveo u delima Sveske Andrea Valtera, Močvare, 
Krivotvoritelji novca, i taj postupak danas se prepoznaje kao tipično židovski. 

Zašto se baviti Židom? I kako se baviti njime? Da li ga posmatrati u istorijskom 
kontekstu - u miljeu jedne filosofije, u svetlu određenog minulog pesničkog pravca, ili 
se on može uzeti za umetničku veličinu koja prolazi kroz epohe neokrnjena? Daniel 
Mutot, vrsni židolog, ubraja ga među tri najveće pesničke pojave dvadesetog veka, 
sa Prustom i Valerijem. Njihova dela su grandiozni predgovor misli našeg vremena 
- tom rečenicom završava Mutot svoju studiju o estetici Židovog književnog stva- 
ralaštva. Pol Valeri, Marsel Prust i Andre Žid - tri zvezde moderne Plejade - kako 
ih naziva Mutot, tretirali su tri osnovna problema Ijudske egzistencije: duh, vreme i 
senzualnost. Valeri ispituje diili koji jc pokretačpostojanja, i poeziju uvodi u modernu 
elaboraciju naučne autonomije istine. Prust se bavi formom postojanja, a to je vreme. 
Ono se spoznaje i njime se ovladava kroz umetnost. Žid izučava senzualnost kroz koju 
se manifestuje postojanje. Žid svakako nije Homer, niti Šekspir, koji su ikone u istoriji 
pesništva, i Mutot to primećuje, zato je teško odgovoriti na pitanje da li će Židova 
zvezda sijati na pesničkom nebu i kroz sto godina. 

Nakon plime nove epohe, posle udara prolaznosti, u luci umetničke trajnosti, 
usidrena ostaju Židova poetska dela s poetičkom analizom koja Mutot podvodi pod 
novu kritičku koncepciju romana. Žid poetičar danas prednjači nadŽidom poetom i 

njegovi poetički spisi danas mogu biti stručno štivo u domenu poetike; oni to jesu i, 
ne retko, citiraju se neki stavovi iz njih. Ovde leži odgovor na pitanje zašto se baviti 
Židovom poetikom. Neophodnoje objasniti u kom određenju je pojam poetika prihva- 
ćen u ovom ogledu i šta se podrazumeva pod Židovim poetičkim načelima. 

Pol Valeri u spisu Reč o poeziji podseća na etimološko značenje reči poietika, 
što dolazi od glagola poiein sa značenjem stvarati. I kad Valeri govori o poetici on to 
čini sagledavajući pojam u značenju sveg što se tiče stvaranja, a ne u restriktivnom 
značenju kao skupa estetičkih pravila. 

AristotelovaPoetzla je teorija o svojstvima izvesnih tipova književnog diskursa. 
I autorje započinje sledećom napomenom: Raspravljamo opesničkoj umetnosti samoj 
i o njenim oblicima, šta je svaki u suštini, i kakav oblik treba davati pesničkom gra- 
divu, ako se hoće da pesničko delo bude lepo, a zatim o broju i o osobinama delova 
jednog pesničkog dela 1 . 

Antičko poimanje poetike kao izučavanja strukture jednog pesničkog diskursa 
preuzeli su češki i francuski strukturalisti, a stilisti s početka dvadesetog veka imaju za 
svoj predmet zanimanja ono što je bilo područje antičke retorike, daklejezik u njegovoj 
formalnoj strukturi - fonološkoj, sintaksičkoj i semantičkoj. Formalisti uvode pojam 
nauke o književnosti koji poistovećuju s pojmom poetika. Roman Jakobson predme- 
tom nauke o književnosti, tojest poetike, smatra izučavanje onog što čini jedno delo 
književnim, a to je postupak. Petar Milosavljević u svojoj studiji Metodologija prou- 
čavanja književnosti ukazuje na to da su ruski formalisti izdavali jedno vreme zbornik 
koji se zvao Poetika. U podnaslovu Teorije književnosti Tomaševskog, kao alternativni 
naslov, stoji - Poetika, a najduže poglavlje u knjizi nosi naziv Elementi stilistike. 

Na primeru ruskih formalista - zaključuje Milosavljević - posebno na primeru 
ove Teorije književnosti, opet je vidno da su se poetika i stilistika (naslednica retorike) 
našle na okupu, objedinjene u okvirima jedne discipline, teorije književnosti 2 . 

Antička tradicija, osim razlike između retorike kao stilskog izraza i poetike kao 
strukture teksta, pravilaje razliku i između proizvođačke delatnosti - poiesis (što 
znači stvaranje), i primalačke delatnosti - aisthesis (što znači oset). Poetika bi, prema 
tome, označavala postupak u pesničkom stvaranju, a estetika efekat koji se proizvodi 
određenim pesničkim postupkom, te su poetika, kao umetnički postupak, i estetika, 
kao umetnički efekat, povezane i međusobno uslovljene. U tom određenju se termini 
poetika i estetika pominju u ovom istraživačkom ogledu, što znači da su oni shvaćeni 
praktično kao sinonimi, i tako se i koriste. 

Daniel Mutot objavio je 1993. studiju pod nazivom Andre Žid: Estetika književ- 
nog stvaranja 3 . Mutotovo određenje pojma estetika drugačije je od prethodno pome- 
nutog u kom se taj pojam i koristi u ovom ogledu. Timeje metodološki pristup druga- 


1 Aristotel, O pesničkoj umetnosti, prev. Miloš N. Đurić, Beograd, Rad, 1982, str. 29. 

2 Petar Milosavljević, Metodologija proučavanja književnosti, Beograd, Trebnik, 2000, str. 
417. 

3 Daniel Moutote, Andre Gide : Esthetique de la creation litteraire, Paris, Honore Champion 
Editeur, 1993, 199 p. 

čiji. Mutot preporučuje da reč estetika mora biti shvaćena kod Žida, etimološki, kao 
učenje o senzibilitetu. Mutot se oslanja na Židovu biografiju, i koristi se psihologijom 
i psihoanalizom kako bi otkrio pesnikovu motivaciju i objasnio njegovu umetničku 
evoluciju. U osnovi Židove literarne kreacije, zaključuje Mutot, stoji tajna o seksual- 
noj orijentaciji, i, pošto je uspostavio vezu između estetičke fenomenologije i Židove 
pederastije, shvaćene u starogrčkom određenju pojma kao emotivne naklonosti zrelog 
muškarca prema mladiću, autor zaključuje da se pesnički plam u njegovim delima 
objašnjava pederastijom. 

Zadatak estetike prema Mutotu jeste da izučava tajne koje delo otkriva o svojoj 
umetnosti i znakova vlastitih tumačenja koje sadrži. Mutot predstavlja sistem Židove 
estetike kroz tri elementa: 1 . tajna, a ona je psihološka, emotivna i seksualna; 2. sve- 
dočanstvo (vere, misli, iskustva), i tu je reč o strukturi Židovih dela koja su uvek u 
formi ispovesti koja je primenjena i u Evanđeljima, dakle kao subjektivno svedočan- 
stvo; 3. muzika (stil, harmonija), što je pitanje stilskog postupka. Mutotovo određenje 
estetike i njegova prezentacija Židovog estetičkog sistema može se rezimirati na sle- 
deći način: estetika podrazumeva izučavanje pesničke motivacije, strukture i jezika 
narativnog dela. 

Cilj istraživanja u ovom ogledu jeste da se analiziraju Židovi spisi u kojima on 
raspravlja o pitanjima pesničkog zanata i da se na osnovu toga sistematizuju načela 
njegove poetike, postupak pesničkog stvaranja, i da se izvedu zakonitosti u pesničkom 
postupku koji obezbeđuju umetnički doživljaj, dakle da se postave Židova estetička 
merila. Šire od antičkog određenja reči poetika, kao prezentacije narativne strukture, 
ovde se izlaže i ono što je pesnička motivacija, ali ne kao što je ona shvaćena kod 
Mutota u psihoanalitičkom tumačenju emotivne tajne koja se ispoljava u pesničkom 
senzibilitetu, već u onom određenju u kojem američki novokritičari Velek i Voren 
govore o spoljašnjem pristupu u izučavanju književnosti, dakle kao odnos poezije i 
biografije pesnika, odnos poezije i psihologije, odnos poezije i socijalnog angažmana, 
kao pitanje prirode pesničkog stvaranja, izvora i uzora^. 

Pravu novinu koju nudi Velekova i Vorenova Teorija književnosti, zaključuje 
Petar Milosavljević, čine dva poslednja dela studije, od ukupno četiri, a oni su nazvani 
Spoljašnji pristup proučavanju književnosti i Unutrašnje proučavanje književnosti. 
Spoljašnji pristup je transcendentni, što znači da se pesništvo razmatra u svom kon- 
tekstu - u odnosu na biografiju, psihologiju, sociologiju, filosofiju. Unutrašnji pristup 
je imanentni, i on je sveden na sam pesnički tekst- njegovu strukturu, narativni po- 
stupak i analizu jezika. 

I ovo izučavanje Židovih poetičkih načela zasniva se na metodološkom pristupu 
po kojem se razlikuju spoljna {transcendentna) poetika i unutarnja {imanentna) poeti- 
ka. Pod tim naslovima dva dela u ovom ogledu iz estetike verbalnog izraza razmatraju 
Židove stavove u njegovim napisima, prvi deo o prirodi pesničkog i filosofiji poezije, 
što pripada spoljnojpoetici, i drugi deo o stilu i naratologiji, što pripada unutarnjjoj 
poetici. Kako estetika podrazumeva umetnički efekat, ona se odnosi na umetničku 
recepciju, uveden je treći deo pod nazivom Recepcija, koji razmatra pitanje suda kriti- 
ke, pozicije čitaoca i odnosa u lancu koji obezbeđuje život umetničkoj kreaciji, a njega 


Uvodni deo 


16 


čini trojstvo autor - delo — čitalac. Time je i umetnička kritika uključena u domen 
estetskog, tojest poetičkog. Sve ovo znači da je Židova poetika shvaćena kao totalitet 
sledećih oblasti: filosofije pesništva, estetičkih merila, stilskog postupka i umetničke 
recepcije i kritike. Židova poetička načela prezentovana su kao sistem jedne estetike, 
dakle sinhrono - kao struktura poetičke kreacije. Biografski moment, dijahroni pre- 
gled u uvodnom delu, omogućuje uvid u pesničku evoluciju koja je Žida dovela brzo 
do one estetike koju je on sam nazvao klasicizmom. 

Valja pomenuti i da se pojam pesnik u ovom ogledu koristi u njegovom prvobit- 
nom značenju, kakvo je imao u antici, a koje se s formalistima u XX veku opet vratilo 
u upotrebu. Pesnikje književni stvaralac, bilo da piše dramu, ep ili roman, a ne, kako 
je to književno-istorijska tradicija bila nametnula, samo stihotvorac. U tom smislu je 
tradicionalni termin književnik isto što i klasični termin pesnik. U skladu s tim, poezija 
je književno-umetničko stvaranje ili umetnička književnost, što obuhvata i ep, dramu, 
roman, a ne odnosi se samo na zbirku rimovanih stihova. U tom određenju pomenute 
pojmove koristi i Žid, a pre njega jeto bio slučaj i kod Šilera, Kanta, Hegela, Ničea. 

Židovi spisi iz oblasti teorije o pesničkom zanatu na osnovu kojih su ovde siste- 
matizovana i izložena njegova poetička načela, pored Dnevnika kao bazičnog dela, 
jesu i sledeći: 

1. dve knjige Povoda - (Pretextes) prva iz 1903. godine i druga (Nouveaux 
Pretextes) iz 1911. godine - koje nose podnaslov Razmišljanja o nekim pita- 
njima književnosti i morala (Ref lexions sur quelques points de litterature et 
de morale). U prvoj su objavljena i dva predavanja - O uticaju u književno- 
sti (De l'Inf luence en litterature) i Granice umetnosti (Les Limites de l'art), 
prvo održano u briselskom društvu Slobodna Estetika (Libre Esthetique) 29. 
marta 1900. i drugo održano na Izložbi Nezavisnih umetnika 1901. godine. 

U prvoj knjizi nalaze se i pisma fiktivnoj osobi Anželi (Angele) u ko- 
jima Žid razmatra brojne poetičke probleme, i napisi o pojedinim pesnicima 
pod odrednicom Inmemoriam. U drugoj knjizi, u Novim Povodima, nalaze se 
razmatranja oteatru i pesničkoj recepciji, i na istu temu dva predavanja. Prvo 
je održao u Briselskom društvu 25. marta 1904. pod nazivom Rcizvojpozori- 
šta (L'Evolution du theatre), adrugo O važnostipublike (De l'Importance du 
public), na Vajmarskom dvoru 5. avgusta 1903. 

2. Uticaji (Incidences, 1924) - takođe kroz beleške upućene Anželi, nude 
Židove misli o tradiciji i novim tendencijama, o larpurlartizmu, Gotjeovom 
esteticizmu, kao i kritiku simbolizma i članak o renesansi klasicizma. 

3. Jesenji listići (Feuillets d'automne, 1949) koji se eksplicitno bave klasičar- 
skom doktrinom u dijahronom pogledu - ogledi o Geteu, Bodleru, Pusenu 
- služe Židu da nanovo izvede apologiju klasičarskih načela. 

4. Izmišljeni razgovori (Intervievvs imaginaires, 1943) - u njima se Žid bavi 
dvema temama: stihovanom poezijom, prozodijom i versifikacijom, i tea- 
trom, postavkom komada na scenu i glumčevom interpretacijom. 

5. Dostojevski (Dostoievsky, 1923) - ruski velikan, čije ime je uzeto za naslov 

spisa, autoru služi samo kao povod da razmišlja o pesničkom zanatu i o sebi. 

6. Sveske Andrea Valtera (Les Cahiers d'Andre Walter, 1891)-anticipiraju 
1891. sve što će Zid razviti u Krivotvoriteljima novca trideset godina kasnije. 
Andre Valter je otvorio problem naracije koji će Eduar zatvoriti svojom teo- 
rijom o čistom romanu u Krivotvoriteljima novca. 

7. Močvare (Paludes, 1895) - tretiraju takođe pitanje narativnog prosedea, i reč 
je o prelaznoj raspravi na putu Židove evolucije teorije naracije koja počinje 
sa Sveskama a završava se Krivotvoriteljima novca. 

8. Krivotvoritelji novca (Les Faux-Monnayeurs, 1925) -jedino delo koje je Žid 
nazvao romanom. Ono je prava teorija naracije u kojoj poetičar izlaže teori- 
ju o čistom romanu (roman pur) čime se njen autor ubraja među teoretičare 
naratologije 1 . 

9. Dnevnik Krivotvoritelja novca (Journal des Faux-Monnayeurs, 1927) -neza- 
obilazan poetički spis koji je u podnaslovu Žid nazvao Sveskom vežbanja i 
studija (Cahier d'exercices etd'etudes), koju namenjuje svim koji sezanimaju 
za pitanja pesničkog zanata. 

10. Rasprava o Narcisu (Le Traite du Narcisse, 1891) - iako zamišljena kao ma- 
nifest simbolizma, zbog čegaje predmet razmatranja u sledećem poglavlju 
koje se bavi Židovom poetičkom evolucijom, svojim estetičkim postulatima 
nadilazi simbolističku teoriju o lepom, i nudi takođe elemente koji će ući u 
arsenal klasičarskih načela kojim se rukovodio Žid. 

Židova Ars poetica aktuelna je jer proističe iz načela koja su večno valjana. 
Pesnička lepota je izvan dijahrone kategorije progresa, dakle i prolaznosti, i ona spada 
u domen sinhrone kategorije savršenstva. Žid je umeo da prepozna estetička načela 
koja su trajno važeća, ona koja omogućuju trajnu vrednost umetničke kreacije. Žid 
je ta načela nazvao klasičnim, pesnički postupak koji se rukovodi tim načelima na- 
zvao je klasicizmom, a pesnike ovog kova, vrhunske pesnike, pesnike trajne umetnič- 
ke vrednosti - klasičarima. U tom određenju, klasičari su istinski pesnici, vrhunski 
umetnici; klasicizam]e sinonim za umetničku vrednost, pesničku trajnost, a klasičar- 
ska poetička načela jesu zlatna pravila pesničkog zanata. 

Iako je bio na margini glavnih literarnih tokova u dvadesetom veku, kako to za 
Žida zaključuje Žermen Bre, iako je francuski Zlatni vek bio prevaziđen, Andre Žid je 
ipak uspeo da obnovi klasičarska načela o pesničkom zanatu, ali ne ona spoljna dok- 
trinarna, već imanentna suštinska, i da klasičarsku poetiku uvede u moderne teorijske 
tokove, ne kao eho prošlosti, već preporođenu, koja će se uklopiti u novo doba. Uprkos 


1 Postoje tri prevoda na srpskohrvatski jezik ovog romana i njihovi prevodi naslova Les 
Faux-Monnayeurs različiti su: Krivotvoritelji, prev. Antun Bonifačić, Zagreb, Savremena 
biblioteka, 1939; Kovači lažnog novca, prev. Ž. Živojinović, Novi Sad, Bratstvo-Jedinstvo, 
1952; Krivotvoritelji novca, prev. Dane Smičiklas, Zagreb, Zora, 1952. U ovom ogledu, 
Židov roman sepominje pod nazivom Krivotvoritelji novca. 

napadima, katkad i podsmehu, jer se usudio da crpe snagu upravo iz zastarele i preva- 
ziđene klasičarske pesničke umetnosti, koja je davno pre Židovog rođenja prestala da 
izaziva divljenje, većje samo podsticala na zevanje, kako tozaključuje Stendal u svom 
kritičkom poređenju Rasina sa Šekspirom, Andre Žid držao se onog što obezbeđuje 
ne trenutnu slavu već trajnost, te se u tom smislu hrabro i provokativno samoprozvao 
najboljim predstavnikom klasicizma u dvadesetom veku. 

U svom antidogmatizmu i antiakademizmu, Židov klasicizam i danas je aktue- 
lan, zahvaljujući onom najboljem što je Žid crpeo iz tradicije koju je književna praksa 
potvrdila, a to je, kako to dobro definiše srpski židolog Slobodan Vitanović u doktor- 
skoj disertaciji o Židovom odnosu prema francuskom klasicizmu - lafontenovsko-ra- 
sinovska profinjenost i montenjevska psihološka moralna dubina 1 . 

Umetnička vrednost uvekje imanentne prirode - estetske, ne kontekstualne - 
etičke, te su i one, kako se čini nedovoljne po brojnosti, studije koje se bave estetskim 
kod Žida nemerljive vrednosti. Kada je reč o Židu kao poetičaru, jošje manji broj 
istraživača, te ostaje još prostora za nove analize i sistematizacije Židovih poetičkih 
načela, i svoje mesto u domenu židističkih studija nastoji da zadobije i ovaj ogled. 


Slobodan Vitanović, Andre Žid ifrancuski klasicizam, Beograd, Filološki fakultet, 1967, 
str. 302. 

Od simbolizma ka klasicizmu 

Dijahroni pogled uformiranju Zidovih poetičkih načela 


Da je kojim slučajem zaćutao kao Valeri ili se odrekao poezije kao Rembo, i 
ostao na opusu do 1900. godine, Andre Žid bio bi upamćen u istoriji književnosti kao 
simbolista-romansijer. 

Prvo njegovo delo, Sveske Andrea Valtera (Les Cahiers d'Andre VValter, 1891), u 
znakuje latentnog simbolizma. Žan Dele u svojoj opširnoj studiji oŽidovoj pesničkoj 
mladosti, ukazuje na podatak da je u svom pismu od 26. januara 1891. upućenom Polu 
Valeriju Žid nazvao Valtera, junaka svoje prve knjige, nesvesnimsimbolistom. Žermen 
Bre, međutim, smatra da su Sveske u znaku romantizma, iakoje Židovo veliko otkriće 
u to vreme Verlen. Malarmea još nije bio upoznao. Što se tiče Pesama Andrea Valtera 
(Les Poesies d'Andre Walter,1892), one ostavljaju utisak urimovane proze. Žermen 
Bre kaže da je Žid i u Pesmama težio ritmovanoj prozi. Štaviše, ona zaključuje da je 
Žid čitavog života bezuspešno pisao pesme. 

Rasprava o Narcisu (Le Traite du Narcisse, 1891) Židov je manifest simbolizma. 
Sledi simbolistički ogled Ljubavni pokušaj (La Tentative amoureuse, 1893), priča u 
kojoj Lik i Rašel žive izolovani od sveta u idealnoj Ijubavi kao u prvobitnom raju. Što 
se tiče Urienovogputovanja (Le Voyage d'Urien,1893), ovaj simbolistički roman na- 
staoje kao reakcija na naturalističku školu, objašnjava Žid: Reagujućiprotivnaturali- 
stičke škole i u nastojanju da clam simbolizmu roman koji muje, čini mi se, nedostajao 
(jer do tada je on proizvodio samo pesme), napisao sam izvesno Urienovo putovanje 1 . 
Močvare (Paludes, 1895) jesu kritika simbolizma kroz parodiju, i sa Zemaljskim hra- 
nama (Les Nourritures terrestres,1897) označavaju prelazni period ka konačnoj poe- 
tičko-poetskoj poziciji koja se imenuje kao Židov klasicizam. 

Poslednje dve decenije devetnaestog veka umetnički i idejno u znaku su ezo- 
terizma. Mladi su utočište od stvarnosti nalazili u simbolizmu, koji je ponikao iz 
larpurlartizma i odnegovan na Parnasu. Andre Žid preko školskog druga Pjera Luisa 
ulazi u pariske pesničke kružoke od kojihje Malarmeov u Rimskoj ulici 1891. za 


Feuillets d’automne, Souvenirs litteraires, Paris, Mercure deFrance, 1949, p. 188. 

simbolizam bio опо što je dve decenije ranije za parnas bio salon u Ulici Balzak. Žid 
upoznaje Verlena, Valerija i Malarmea. Poslednjem daje na čitanje Sveske Andrea 
Valtera uz pismo u kojem je i sledeća rečenica: Vi ste ispevali sve stihove koje sam 
sanjao da napišem. 

Malarmea, svog prvog učitelja, Žid je prozvao šefom simbolističke škole. Dodelio 
muje i titulu predstavnika simbolističke poezije. Meterlenka je video kao reprezenta 
drame, a pošto nije bilo simbolističkog romana, sebi je namenio misiju da ispuni tu 
prazninu. Tako nastaje roman o mentalnim avanturama Urijenovoputovanje. 

Daniel MutotŽidovo stvaralaštvo dijahrono deli na petetapa. Prva etapa obuhva- 
ta prvih deset godina stvaranja, do 1900, i Mutotje naziva mladost u okrilju simboliz- 
nia. To je period od Svezaka Andrea Valtera do Zemaljskih hrana, i posle Hrana jersu 
опе nastale tri godine pre kraja veka, koji donosi i novu, drugu etapu u Židovom stva- 
ralaštvu, koja će potrajati do Velikog rata. Druga etapaje period kritičke umetnosti, 
od 1900. do 1914, kada Žid objavljuje zbirke poetičkih eseja Povodi (Pretextes, 1903) 
i Novi Povodi (Nouveaux Pretextes, 1911), priče Imoralista (L'Immoraliste, 1902) i 
Uska vrata (La Porte etroite, 1909) i sotiju Vatikanskipodrumi (Les Caves du Vatican, 
1914). Treću etapu, od 1914. do 1925, u kojoj je Žid podario Pastoralnu simfoniju (La 
Symphonie pastorale, 1919), Koridona (Corydon, 1924) i roman Krivotvoritelji novca 
(Les Faux-Monnayeurs, 1925), Mutot je nazvao period Židovog klasicizma. Četvrta 
etapa - period angažmana, od 1926. do 1939, u znaku je pesnikovog političkog i soci- 
jalnog angažmana, u kojem će nastati i krajnje angažovano delo s apologijom komu- 
nističke ideje, između godine 1934. i 1936, drama Rober ili opšti interes (Robert ou 
l'interret general, 1949). Poslednju deceniju Židovog života Mutotje video kao period 
pozorišnih postavki, kada Andre Žid stupa na pozorišnu scenu kao autor. 

Problem u Mutotovoj klasifikaciji jeste što Židovu kritičku delatnost ograničava 
na period od 1900. do 1914, a epohu židovskog klasicizma na period od 1914. do 1925. 
Žid je poetički edukovan kroz autore francuskog klasicizma i od najranije mladosti 
oni su njegova omiljena lektira, te se njegova klasičnost ne ispoljava tek od 1914. U 
predgovoru Antologijifrancuske poezije, koju je on priredio 1949, napisaoje daje od 
vremena mladosti, njegov duh potčinjen savetima [francuskih] klasika. 

Klasična lirska priča Uskavrata objavljena je 1909, dakle petgodina pre negošto 
je, prema Mutotu, počela klasičarska faza. Isto tako, od samog početka, Žid je kritičar 
i estetičar, i prvo poetsko delo, Sveske Andrea Valtera, prožeto je pitanjem narativnog 
postupka. Period od 1900. do 1914, koji je Mutot nazvao periodom kritičke umetno- 
sti, donosi dve značajne zbirke eseja koje je on objavljivao prethodno pojedinačno u 
periodici - Povodi iNovi Povodi. Međutim, Židova kritička delatnost niti jezapočela 
1900. godine niti se okončala 1914. Razmišljanja o nekini pitanjima književnosti i mo- 
rala objavljenja su 1897, Odrazi su objavljeni 1924, Izmišljeni intervjui 1943, a Jesenji 
listići 1949. Te zbirke su rezultati decenijskog promišljanja i pisanja Židovog o proble- 
mima poetskog i poetičkog. Židova načela su istovetna na početku pesničkog stvara- 
laštva kao i u doba umetničke zrelosti, što potvrđuju, svojim datumima objavljivanja, 
kako poetska dela i kritički članci, tako i dnevnički zapisi. 

Na svom početku Žid je prosimbolistički orijentisan, i iztog pesničkog puberteta 

izaći će kao formiran klasicista. Period angažmana, od 1926. do 1939, nije doneo pro- 
menu u njegovom stavu prema prirodi i ulozi pesničkog. On je bio socijalno i politički 
angažovan, što je njegovu umetnost samo činilo sterilnom, kako je sam zaključio, to 
jest nije stvarao poetska dela, ali taj angažman nije promenio njegove poetičke nazore. 
Zato se oŽidu kao poetičaru može govoriti upravo kroz metaforu s pubertetom: nakon 
simbolizma kao puberteta, sledi zrelost u vidu klasicizma. 

U analizi Židove poetičke evolucije od simbolizma ka klasicizmu, treba se za- 
držati na četiri njegova dela. U pitanju su Sveske, iz faze predsimbolizma, Narcis 
iz perioda simbolizma, Močvare i Hrane iz postsimbolističke faze. Već prvo delo, 
Sveske Andrea Valtera, spaja književnu fikciju i teorijsku raspravu o toj fikciji. Na 
pesničkom početku, ispoljila se Židova umetnička dvostrukost - poete i poetičara. 
Zato Sveske imaju značajno mesto u prezentaciji sistema Židovih poetičkih načela. Ta 
knjiga neguje romantičarsku temu Ijubavne bolesti, afirmiše simbolističke ideje, ali 
Židovjezik niti je romantičarski patetičan niti simbolistički ezoteričan. U Sveskamaje 
jezik malo siromašan - reći će pesnik Eredija Andreu Židu koji mu uzvraća daje hteo 
da mu jezik bude siromašniji, određeniji, pročišćeniji, i da se klonio jezičkih ukrasa. 
Žid je već prvom knjigom pokazao svoj klasičarski senzibilitet koji će negovati. I po- 
red početnih idejnih lutanja, koja ga vode kroz simbolizam i naturalizam, i kasnijih 
uzgrednih avantura, kakva je za njega komunizam, Žid će se čvrsto držati principa 
svoje klasičarske poetike. Za brojna poetička načela koja će biti izložena u sledećim 
poglavljima, hronološki najstariji izvor u Židovim spisimajeste upravo u Sveskama. 

Raspravu o Narcisu Žid je sam nazvao manifestom simbolizma. U njemu je rezi- 
me simbolističke poetike u formi alegorije. Umetnički izraz manifestuje se u spoju eti- 
ke i estetike. Simbolistička etika leži u snu o izgubljenom raju u kojem je sve onakvim 
kakvim se pokazuje, čimeje dokazivanje nepotrebno, a etičko-estetičko postupanje 
zasniva se na težnji da se čovek vrati iskonskom u sebi, što znači da treba iza pojavno- 
sti stvari da prozre suštinu, prisustvo rajskog. Židov triptih, kako ovu raspravu naziva 
Žermen Bre, pokazuje tri lica sveta i dela: savršenstvo svojstveno Narcisu, rastakanje 
svega jer je teret savršenstva neizdrživo breme za čoveka, u čemu se ogleda i Adamov 
pad, i mentalna reafirmacija prvobitne prirode, a tu reafirmaciju raja može da izvrši 
pesnik. Pesnici najbolje razotkrivaju idealnu istinu skrivenu iza pojave stvari - kaže 
sam Andre Žid'. 

Simbolizam je bio kratkog daha, ali njegov odjek prisutan je i u dvadesetom 
veku. Njegova poetika ugasila se, isparila iz razloga što nije donela novu etiku, već 
samo estetiku. Istom argumentacijom, Žid je bio i protiv larpurlartizma. Gotjeovo 
skučeno kraljevstvo umetnosti, veli Žid, nije izražavalo ništa van sebe: Neprigovaram 
Gotjeu na toj doktrini Umetnosti radi umetnost, izvan koje ne umem da pronađem 
smisao postojanja, već što je sveo umetnost na to da ne izražava ništa, do nešto malo 1 2 . 

Iakoje Žid simbolista uočio dasu pravila morala i estetike ista, da umetnost 


1 Les Cahiers d’Andre Walter, Paris, Gallimard, 1951, p. 35. 

2 Incidences, Feuillets, Paris, N.R.F., p. 91-92. 

nastaje u svom odnosu prema životu, traganje za suštinama iza pojavnosti potpuno 
je uklonilo iz vidokruga stvarnost, te je simbolizam ušao u ćorsokak. Žid kritikuje 
simbolizam u nekoliko teorijskih spisa. Možda se najreprezentativniji primer kritike 
poetike simbolizma nalazi u romanu Krivotvoritelji novca u kojem svoja estetička 
načela Andre Žid izlaže kroz nastupe nekoliko likova, a o slabosti simbolizma svoje 
argumente pozajmio je Roberu de Pasavanu: 

Velika slabost simbolizma jeste u tonie što je doneo samo novu estetiku. Sve 
velike škole donele su, s novim stilom, novu etiku, nove obaveze, nove sadr- 
žaje, nov način gledanja, shvatanja Ijubavi i ponašanja u životu. Simbolizam, 
sasvim prosto, nije se uopšte nikako ni ponašao u životu; nije se trudio da ga 
shvati, poricao ga je, okrenuo пги leđa 1 . 

Takav stav Andre Žid je zauzeo još u sotiji Močvare koju Žermen Bre naziva 
satirom simbolizma. Ta knjiga praktično označava Židov raskid sa simbolističkom 
estetikom. Mentalna samoizolacija junaka priče učinila ga je nesposobnim za prave 
senzacije i osete. Nekad čarobnjak, pesnik-simbolista spao je na jeftine trikove, jersu 
njegove čini izgubile moć. Žid postaje svestan koliko su etika i estetika prožete: moral- 
na pitanja jesu materijal za knjige. Moral on definiše kao zavisnostodestetike. Jedino 
u svom odnosu prema životu poezija opstaje. Zato je srpski poeta Danilo Kiš, kako 
zaključuje srpski teoretičar i estetičar Ivo Tartalja, svoju zbirku napisa o književnosti 
nazvao Po-etikom, dovodeći u najtešnju vezu reči etika i estetika 2 . 

Prozna poema Zemaljske hrane otkriva posve drugačiji mentalni svet od onog u 
kom se kretao Andre Valter. Nausprot hrišćanskom misticizmu, koji neuspešnog mla- 
dog poetu Valtera vodi u ludilo, stoji filosofija egotizma. Hrane su pravo evanđelje 
hedonizma - one donose dobru vest, što je etimološko značenje reči evanđelje, aona 
glasi: život treba živeti svim čulima. Okretanje životu značilo je okretanje od sim- 
bolizma, i Hrane mogu da se posmatraju kao antiteza Narcisu. Rasprava o Narcisu 
je manifest simbolizma, a ta estetika nije sadržavala nikakvu etiku. Poema Hrane je 
himna životu, i nova etika utire put drugačijoj estetici. Žan Dele postavlja ta dva dela 
kao tezu i antitezu, i argumente za njihovu etičko-estetičku suprotstavljenost nalazi u 
šestoj knjizi u Hranama koju je Žid naslovio Linkeus. U pitanju je mit o čuvaru kule u 
Geteovom Faustu II, mit koji Žid deformiše: njegovjunak, uvidevši taštinu blaga u kuli, 
napušta je - i oslobađa se puritanskog morala koji ga je učinio robom svojih dužnosti. 

Novi pesnički senzibilitet označio je podizanje sidra Židove pesničke barke i 
isplovljavanje iz luke simbolizma. Linkeus se takojavlja, u poetičkom smislu, zaklju- 
čuje Žan Dele, kao antiteza Narcisu. S obzirom da nova estetika povlači za sobom i 
novu etiku, Linkeus je, kao nosilac oslobođenog paganstva, postao i etička antiteza 
Valteru. Umesto bega od svojih želja, kako Andre Žid naziva svoju prvu pesničku i 
etičku životnu fazu, poznatu pod imenom andrevalterizam, novi pesnik krenuo je kao 
Linkeus u susret svojoj prirodi. 


1 Kovači lažnog novca, prev. Živojin Živojnović, Beograd, Prosveta, 1961, str. 142. 

2 Ivo Tartalja, Teorija književnosti, Beograd, Zavod za udžbenike i nastavna sredstva, 2000, 
str. 70. 

Šta mu se nudilo? Jedina alternativa simbolizmu na kraju XIX veka bioje na- 
turalizam koji je površni realizam, kako kaže Žermen Bre, a Žid, izašavši iz jedne 
zamke - simbolističkog ćorsokaka, nije hteo da upadne u drugu. Andre Žid veli da je 
bio naturalista pre nego što je postao literata, ali naturalizam, onako kako se definiše 
i ispoljava, pogrešno ime nosi. Da živimo u svetu u kojem su dva i dva pet, objašnjava 
Žid, to bismo prihvatili kao normalno jer bi i naš mozak tako funkcionisao: Naturalist 
nije toliko onaj koji se bavi prirodom, već onaj z.a kojeg su stvari prirodne, ili radije - 
koji shvataprirodnopojave 1 . Uostalom, najbolje Zoline stranice nisu naturalističke, s 
faktografskim detaljisanjem, već one koje nose romantičarski patos, a Žid veli da su 
dijalozi ono najbolje kod Zole. 

Žid je bio i dadaist, tri decenije pre nego je taj pokret i imenovan. U ranoj mlado- 
sti, u pesničkim kružocima, Žid se s drugovima zabavljao u igri defiguracije rečenič- 
nih nizova. Ali, to je samo celovečernja pesnička šegačka igra grupe mladih pesnika, 
a i sam pokret je kasnije to bio, i takav zaključak proizilazi iz Židovog stava daje 
pokret iscrpen kada se došlo do reči dada 2 . Dadaisti i nadrealisti čak su, svojevreme- 
no, u Židu videli uzor i prijatelja. Nadrealisti su obožavali sotiju Vatikanskipodrumi. 
Laf kadio je bio simbol otpora konvencijama, u njegovom bezrazložnom činu (acte 
gratuit), koji je očišćen od svakog konteksta, socijalne uslovljenosti i utilitarnog moti- 
va, videli su svoju etiku na delu. Kamijeva generacija uživala je u Hranama, prvi put 
objavljenim dve decenije ranije, u poemi koja je nastala na mladalačkom poletu koji 
sledi novu etiku. Prve Židove drame, u svom diskursu, na liniji su kojom će se kretati, 
tri decenije kasnije, egzistencijalistički teatar. 

Proizilazi zaključak da se u dvadesetom veku Andre Žid zaista nije mogao svr- 
stati niti u jedan književni pokret, a skoro svaki je nešto srodno, u idejnom, tematskom 
ili stilskom pogledu, nalazio u Židovom delu. Stabilan oslonac u svom stvaralaštvu, 
Žid je pronašao u klasičarskim načelima koja su se samo potvrđivala njegovim poet- 
skim kreacijama. Ta načela jesu predmet elaboracije koja sledi. 


1 Journcil 1889-1939, 19 juin 1910, Paris, Gallimard, 1948, p. 302. 

2 Incidences, Dada, Paris, N.R.F., 1924, p. 206. 

Priroda stvaranja 

Pesnikova uloga; pesnički razlozi 


Da su pesnici posebno nadareni Ijudi, opšte je mesto svih dijahronih razmatranja 
veštine lepog govorenja, što etimološki i znači grčka reč, ovde izražena latinskim 
pismom - poetes. Međutim, kroz epohe, sučeljavala su se dva oprečna stava: da li na 
pesnikov krasnogovor uzvratiti divljenjem ili prezirom. 

Renesansni pesnik i poetičar Petrarka u obraćanju Gerardu, bratusvome, kartu- 
zijanskom monahu, objašnjava otkuda naziv pesnik: 

Nekada su Ijudi, neobrazovani ali puni žarke želje da saznaju istinu i da ispi- 
taju božanstvo - a to leži u prirodi čovekovoj - počeli da misle kako postoji 
neka viša sila koja upravlja smrtnim stvarima [...]. I zato su načinili veonia 
prostrane građevine koje su nazvali hramovima, i postavili svete službenike 
kojima su dali ime sveštenika,[...]odIučiIi su da uzvišenim i zvučnim rečima 
umilostive božanstvo [...]. To je trebalo izraziti ne nekim običnim, nego uniet- 
nini, savršenim i novim oblikom, a pošto se to na grčkom jeziku zove poetes, 
nazvali su one koji su se time služili poetama 1 . 

lako tumači bogova, kako ih je i Platon imenovao, pesnici su beskorisni, jeroni 
nisu majstori koji stvaraju empirijski realne predstave formi čiji je prirodni tvorac 
Bog, već samo podražavaju izgled, dakle pesnici nude vizuelne iluzije. Time je stolar, 
tvrdi Platon, vredniji od pesnika, jer stvara nešto korisno, i u poretku vrednosti na 
vrhu stoji Bog kao prirodni tvorac, zatim stolar kao materijalni tvorac, a na trećem 
mestu je umetnik kao podražavalac onoga što su oni [Bog i stolar] stvorili 2 . Umetnik 
ne podražava predmete onakve kakvi on zaista jesu i postoje, te on i ne podražava 
stvarnost, već samo njen izgled, obrazlaže Platon i izvodi sledeći zaključak: Veština 
podražavanja je, dakle, bezvredna ( phaule), vezuje se za bezbredno i rađa ono što je 
bezvredno. Pndev phaulos je višeznačan, i priređivač prevoda Platonove Države na 


1 Frančesko Petrarka, 0 domaćim stvarima, X, 4, u zborniku Miroslav Pantić, Poetika huma- 
nizma i renesanse I, Beograd, Prosveta, 1963, str. 154. 

2 Platon, Država, Knjiga Deseta, prev. Alibn Vilhar i Branko Pavlović, Beograd, BIGZ, 1976, 
str. 295-324. 

našjezik Branko Pavlović u svom komentaru objašnjava da taj pridev nije moguće 
prevesti nekom rečju koja bi barem približno obuhvatila sva njegova značenja. Tek 
u kompletnom sklopu višeznačnosti grčke reči može se razumeti šta Platon misli o 
veštini podražavanja, to jest umetnosti, zato evo tih značenja u Pavlovićevom objaš- 
njenju: nekoristan (tj. bezvredan), luckast (tj. neodgovoran), priprost (tj. neobrazovan, 
neznalački), štetan (s obzirom na duhovno i moralno zdravlje), lakouman (tj. lakove- 
ran, vezuje se radije za laž i glupost nego za istinu i ono što je pametno), bezbrižan (tj. 
ne misli na posledice svojih činova, nego sanio smera na neposredno zadovoljstvo) 1 . 

Renesansna Evropa, edukovana u platonističkom duhu, nije uskratila divlje- 
nje pesnicima, pod uslovom da se oni drže moralne smernosti i religijskih načela. 
Renesansni atributi pesniku jesu - učenjak, prorok, edukator. I Platon i platonistički 
Novi vektražili su u poeziji sredstvo za moralni i socijalni cilj. Grčki teoretičar njje 
našao ikakvo pozitivno dejstvo poezije na život Ijudi. Renesansa nije prezrela lepo, a 
iznašla je i korisno u poeziji. 

Nasuprot zagovornicima angažovanepoezije koji etiku stavljaju ispred estetike, i 
ovu drugu vide samo u službi prve, Andre Žid je na liniji druge opšte struje shvatanja 
poezije, koja polazi od Aristotela. Umetnost, u aristotelovskoj teoriji, ima za svrhu 
lepo i svaki moral može biti samo u službi estetike: Ima stvari koje nerado gledamo 
u njihovoj prirodnoj stvarnosti, ali, kad su naročito brižljivo naslikane, onda ih sa 
zadovoljstvom posmatramo - objašnjava Aristotel u svojoj Poetici draž umetničkog 
postupka i utiska koji umetnička dela ostavljaju na nas. Poezija i počiva na zavisnosti 
etike od estetike, Židova je formula aristotelovskog načela, što on obrazlaže u Novim 
Povodima, koristeći postupak sokratovskog dijaloga, dakle postavljanja sugestivnog 
pitanja koje navodi sagovornika naželjeni odgovor: 

Moralna pitanja vas zanimaju?! 

Materijal od kojeg su knjige sačinjene! 

Ali šta je dakle, prema vašem mišljenju, moral? 

Zavisnost od Estetike 2 . 

Polazeći od ova dva pristupa u odnosu etike i estetike, prvog pristupa, prema 
kojem je estetsko sredstvo za etičke ciljeve, i drugog pristupa, prema kojem je etika 
samo sredstvo za čisto estetski ugođaj, teoretičari, kritičari i svi drugi recipienti po- 
ezije, u tako oformljenom obrascu razmišljanja, u svojoj filosofiji poezije, odgovarali 
su na pitanja o prirodi pesničkog stvaranja, razlozima koji navode pesnika da stvara i 
o ulozi koju on ima. 

Pesničko stvaralačko stanje jeste stanje povišene emocionalnosti. Zato je pesniš- 
tvo, zaključuje Aristotel, za obdarene i temperamentne Ijude: oni prvi umeju lako da 
se prenose u sva moguća stanja i odnose, a ovi drugi lako prelaze u ekstazu. Iako je 


1 Branko Pavlović, Objašnjenja i komentari teksta, u knjizi Platon, Država, str. 396. 

2 Nouveaux Pretextes, Chronigues de l'Ermitage, Paris, Mercure de France, 1911, p. 58. 

u pitanju božanski zanos, u čemu se ne spore dva antička teoretičara savremenika, 
po Platonovom shvatanju, Ijudi su u takvom stanju podložni bezumnim činovima. 
Božansko, kao atribut u određenju prirode pesničke veštine davno je izgubio svoje 
izvorno značenje, ili barem nije ostao samo na etimologiji. Čak je i za Žida božansko 
više metafora za pesničku posebnost. Umetnost, objašnjava poetski Žid prirodu pe- 
sničke veštine, nastaje kada se sretnu nebo i zemlja, Ijudi i bogovi 1 . Da li ljudi tada 
postaju bogovi ili bogovi postaju Ijudi, pitanje je ličnog stava prema Bogu i verskog 
osećanja. Što se tiče Žida, on tvrdi da umetnost postoji jedino na razini čoveka. 

Pesnikova psiha doživljava se kao neuobičajena, prema tome i bolesna. Ludilo 
negira pesnikovu vrednost, tvrdi Platon, dok Aristotel, time i Žid, afirmiše pesnikov 
zanos. Rusoovu i Ničeovu vrednostŽid objašnjava, ujednoj dnevničkoj belešci s na- 
slovom O korisnosti bolesti, stvaralačkim stanjem u kojem se graniče razum i ludilo. 
Bez te povišene emocionalnosti, ne bi bilo ni umetnosti, već bi se ona svela samo na 
retoriku. U svetlu ovog objašnjenja valja shvatiti Židovu rečenicu daje umetničko delo 
preterivanje. To znači da je ono izraz sublimisane i do krajnosti izvedene emocije. 
Pesničko delo jeste transpozicija senzacija i emocija u reči. Poezija stilizuje život, ili, 
kako kaže Žid - skida krem sa života. 

Reči ne služe idejama, već ideje služe rečima. To, opet, znači da poezija nije 
sredstvo za moral: poezija nije utilitarna, već jednostavno lepa. Poezija ne preslikava 
niti odslikava socijalni milje, etički stav, prirodni poredak. Njena priroda je u njoj 
samoj, a svim ostalim služi se u estetske svrhe. Poezija je tako polje mogućnosti stvar- 
nosti. Predstavu manifestnog nudi utilitarna poezija, a predstavu latentnog nudi čisto 
estetski shvaćena poezija. Oskar Vajld je prestao da se zanima za umetnost čim je ona 
počela da teži tome da bude direktni izraz stvarnosti. Priroda oponaša umetnost- če- 
sto Andre Žid citira Oskara Vajlda u kojem je našao estetsku, estetičku, i čak etičku 
srodnost, i koji je na njega uticao značajno u godinama u kojima su se družili, a upo- 
znali su se na samom Židovom pesničkom početku, 1891. kada je Vajld živeo u Parizu 
i posećivao simbolističke kružoke. 

U svom spisu Dostojevski, Andre Žid najpotpunije objašnjava Vajldovu maksimu 
priroda oponaša umetnost koja time i prestaje da bude ono što je, u recepciji mnogih, 
i bila - paradoksalna. Vajldova teza, kako je tumači Andre Žid, svodi se na sledeće: 
prirodu, u najširem smislu, i fizičkom i socijalnom, perceptujemo na ustaljeni konven- 
cionalni način. Pesnik izražava ličnu viziju, i taj novi aspekt prirode izgleda, najpre, 
paradoksalan i ne-prirodan, ali, uskoro se naviknemo da gledamo prirodu u svetlu 
naznaka koje nam je pesničko delo dalo, tako da u prirodi prepoznajemo ono što nam 
je umetnik pokazao. 

Vajldovi stavovi o prirodi pesničkog stvaranja mogu se prepoznati u postupku 
oneobičavanja, o kojem govore ruski formalisti: osećanje se nudi preko viđenja- sve- 
obuhvatnog gledanja, iz novog ugla, što omogućuje umetnost, a ne preko prepoznava- 
nja- automatske percepcije, štoje odlika životne svakodnevice. Viktor Šklovski kaže 
da je umetnički postupak - postupak oneobičavanja (остранение) stvari, postupak 


Nouveaux Pretextes, De l'Importance du public, Paris, Mercure de France, 1911, p. 37. 

otežane forme, koji potencira teškoće i vreme trajanja percepcije, jer je taj proces u 
umetnosti sam sebi cilj i mora biti produžen; umetnost je način da se doživi proces 
stvaranja stvari, dok ono što je u umetnosti stvoreno od sekundarnog je značaja 1 . 

Vajldovu tezu priroda oponaša umetnost Žid primenjuje na Dostojevskog, koji 
je kao pesnik otkrio, kroz sveobuhvatno posmatranje čovekove prirode, ono što nisu 
do tada otkrili naučnici medicinskih nauka. Židova argumentacija ukratkoje sledeća: 
svet gledamo ne onakvim kakav jeste, već kakvim su nam ga predstavili. Da neke 
bolesti nisu imenovane, ne bismo ni znali da postoje. Za mnoga abnormalna psihička 
stanja, koja su postojala neprimećena ili neimenovana oko nas, saznali smo čitajući 
Dostojevskog. 

I kada Andre Žid zaključi da je u prirodi čovek njoj potčinjen, ali da u umetnosti 
on pokorava prirodu, on se opet oslanja na Vajldovu argumentaciju. Znate li šta čini 
umetničko delo i šta čini delo prirode - obraća se Oskar Vajld retorskim pitanjem 
Židu, i nastavlja: Umetničko delo je uvek jedinstveno. Priroda koja ne stvara ništa 
trajno, ponavlja se uvek, kako ništa što ona stvara ne bi bilo izgubljeno. Ima ninogo 
narcisovog cveća; eto zašto svaki cvetak može živeti samo jedan dan. I svaki put kad 
priroda izmisli neku novuformu, ona je odmah ponovi 2 . Iz ovih Vajldovih poetič- 
kih stavova, koje očigledno prihvata Žid, proizilazi i dosetka francuskog poete-Bog 
predlaže, a čovek raspolaže - to je umetničko delo 3 . 

Zašto umetnik stvara? Zašto pesnik piše? Nisam napisao nijednu knjigu a da 
nisam imao duboku potrebu da je napišem - beleži Žid u svom Dnevniku povodom 
Urienovogputovanja, kojeje izuzetak, nastao više iz unapred doneteodluke da bude 
simbolista-romansijer i to odmah delom pokaže, mada je, prema svojoj proceni, autor 
i u tom romanu sebe dao. 

Protivurečnosti koje svako nosi u sebi, u pesnicima su jake. Oni im se prepušta- 
ju, i u tom dvoboju varniče umetničke kreacije. Pisanje je poniranje u sebe, preispiti- 
vanje, eksperimentisanje. U Dnevniku, Žid navodi različite razloge za pisanje. Godine 
1928, napominje da su neki njegovi kritičari tvrdili da se on boji vlastitih misli, te ih 
zato daje likovima. Žid se ne trudi da opovrgne, njemu pripisanu, psihologiju straha 
od sebe, većse preispituje ima li utome istine. 

Židove lične emocije prema supruzi Madleni Rondo nalaze se u pozadini mno- 
gih njegovih knjiga koje je napisao u uzaludnoj nadi da će je ubediti, kako sam kaže. 
Ubediti Madlenu, za Žida je značilo pružati dokaze pokorne Ijubavi i suzbijati i kriti 
vlastitu prirodu. Tako nastaju lirske priče Uska vrata i Pastoralna simfonija, prožete 
protestantskim etičkim samoispitivanjem kakvo je bilo osobeno i za Madlenu Rondo. 
Žid se oženio sestrom od strica od sebe starijom tri godine, što se uopšte nije smatralo 
incestuoznim odnosom u društvu XIX veka, a prema kojoj jeod ranog puberteta gajio 


1 Viktor Šklovski, Umetnost kao postupak, prev. Andrej Tarasjev, u hrestomatiji Petar Milo- 
savljević, Teorijska misao o književnosti , Novi Sad, Svetovi, 1991, str. 449. 

2 Oscar Wilde, Paris, Mercure de France, 1910, p. 19-20. 

3 Pretextes, Les Limites de l'Art, Paris, Mercure de France, 1947, p. 38-39. 

emocije. Međutim, njihov brak, koji je trajao četiri i po decenije, ostao je sve vreme 
beli brak, kako je to zabeležio Žan Dele u svojoj studiji o Židovoj pesničkoj mladosti, 
tj. nekonzumirani brak u kojem ne samo da erotika nije igrala nikakvu ulogu, nego 
nikada nije ni bilo intimnog kontakta među njima. Ljubav Žida i Madlene Rondo, 
ozakonjena brakom, ostala je onakva kakvaje bila dok su oni bili pubertetlije, što 
znači platonska, i ta, zapravo, mazohistička Ijubav crpela je svoja uverenja iz filosofije 
odricanja i negacije svoje ličnosti, koju je propagirao apostol Pavle. To je Ijubav kakvu 
su imali Židovijunaci Žerom i Alisa u priči Uska vrata. 

Roman Krivotvoritelji novca, uprkos tome što u posveti stoji daje Rože Marten 
di Gar onaj kojem autor posvećuje svoj prvi roman kao svedočanstvo dubokogprija- 
teljstva, Žid je napisao za svog intimnog prijatelja Marka Alegrea, kasnije poznatog 
sineastu. Tim romanom provejava izvesna erotska napetost između nekoliko muških 
likova, a Ijubav između Eduara i Olivjea dovedena je do priznanja kroz čin neuspelog 
Olivjeovog samoubistva. Daniel Mutot, međutim, govori o prikrivenoj pederastiji 
Židovih junaka i u drugim knjigama: kod Mišela u Imoralisti, kod Žeroma u Vratima, 
kod Laf kadija u Podrumima i kod pastora u Simfoniji. Koridon, koji je naučna ela- 
boracija pitanja pederastije, jeste Židov etičko-stilski testament, tim pre što ga autor 
smatra svojim najboljim delom. Isto tako, u knjigama za Madlenu, a to su Vrata, 
Simfonija i Nove Hrane, Žid se bavi problemom funkcionisanja hrišćanskih etičkih 
principa u životu. 

Poezija nije samodelo introvertne ličnosti, socijalno i prihološki otuđene. Pisanje, 
svakako može biti i izraz potrebe da se sablazni, da se dopadne, da se skine obrazina 
društva, da se ruše ustaljene norme, štoje u neku ruku egzibicionistički čin. Tako je 
Andre Žid homoseksualac, koji sebe tako ne naziva već pederastom, a pod ovim ter- 
minom on podrazumeva manje-više platonsku Ijubavzrelog muškarca prema dečku 
u pubertetu, napisao autobiografju Ako zrno ne umre, a razlog štoje nastala ta knjige 
je, kao što sam kaže - kako bi ga optužili 1 . Žid je zapravo osećao da mora da i u delu 
ispolji svoju pravu, dugo skrivanu i pervertiranu, prirodu. 

Marselu Prustuje Žid zamerao što se kamuf lira, ali je i on sam pervertirao ho- 
moseksualnu Ijubav u, društvenim konvencijama, dozvoljene strasti među pripadni- 
cima suprotnog pola. I od svog Dnevnika, koji je trebalo da bude čuvar intime, Žid je 
skrivao tajnu koja zaokuplja njegovo srce 2 . Iako nigde to ne navodi eksplicitno, neime- 
novana tajna može biti jedino homoseksualna Ijubav kojoj se Andre Žid odao burno 
u vreme Velikog rata. Ljubavnika Marka Alegrea, Žid pominje uzgredno, i obavezno 
neodređeno. Međutim, i supruga Madlena u Dnevniku je bila Emanuela, pominjana 
skraćenicom Emm., jerje svakako bila fiktivna u njegovom životu i samoje zauzimala 
mesto pokojne majke - etičkog, ali i estetskog, arbitra koji sudi svom sinu. 

Ako se sve svede na psihologizam, onda se dovode u pitanje sve renesansno- 
romantičarske teorije o edukativnoj ulozi pesnika ili njegovoj svetoj misiji. Isto tako, 
i esteticizam se svodi na zaključakda lepo nastaje iz neuroze, ili blaže rečeno - iz 


1 Journal 1889-1939, 18 fevrier 1917, Paris, Gallimard, p. 614. 

2 ibid., 20 septembre 1917, p. 631. 

emotivne nevolje. Takav pristup ima Daniel Mutot u svojoj studiji Andre Žid: Estetika 
književnog stvaranja, s obzirom da on estetiku shvata kao učenje o senzibilitetu, i u 
Židovom slučaju izvodi zaključak da u osnovi njegove literarne kreacije stoji tajna o 
seksualnoj orijentaciji. 

Ako se zanemari psihološko tumačenje, a teorijski pravac koji to ima u svojoj 
osnovi naziva se psihologizmom, uloga koju pesnik ima učiniće se plemenitijom. Dve 
su opšte uloge koje mu se pripisuju, ili koje pesnik samom sebi pripisuje: larpurlar- 
tističko obožavanje forme, to jest ispoljavanje lepog, i angažovano zastupanje neke 
socijalne ideje. Te dve uloge, izvedene do svojih krajnosti, štete pesničkoj umetnosti. 
Prva krajnost vodi u negaciju života, a druga u negaciju umetnosti. One se mire je- 
dino u odmerenoj umetničkoj poziciji, a to je, u Židovom terminološkom određenju 
- klasicizam. 

Žida u knjizi uvek zanima samo buđenje novog stava prema životu. U poeziji, 
prvo pitanje koje treba postaviti jeste šta se krije iza čoveka. Ono što se pokazuje - 
tvrdi Zid - nianje je važnosti. Latentno je bitno u delu, a ne manifestno, proizilazi 
zaključak, što opet vodi na glavnu tezu u ovom poglavlju, na stav o saznalačkoj ulozi 
umetnosti, stav koji je izražen jednako i kroz vajldovsku maksimu priroda oponaša 
umetnost, i kroz formaIistički postupak oneobičavanja. 

Zato veliki pesnik, i svaki veliki umetnik, dovodi u pitanje ustaljeno shvatanje 
umetnosti. Umetničko delo uvek je korak dalje u odnosu na prethodno. U svom dija- 
hronom razmišljanju, Žid navodi primer iz muzičke umetnosti. Bah je doživljavan kao 
vrhunac u muzici, a onda se pojavio Betoven. Posle njega, Vagner. Umetnik pokreće 
nova pitanja na koja odgovara njegovo delo. I pesnik ne nudi rešenje, većmnavodi na 
razmišljanje, zato što su rešenja uvek pojedinačna. 

Na osnovu Židovih svedočenja o vlastitim poetskim pobudama, može se sumi- 
rati da su njegova dela nastajala iz jednog od sledeća četiri podsticajna impulsa, ili 
njihovim kombinovanim delovanjem: Žid je nastojao da bude- 1. umetnik inovator, 2. 
umetnik revolucionar, 3. umetnik egzibicionista, 4. umetnik kamuf lator. U kojoj meri 
je on to i bio nezavisi samo od njega samog, već i od publike, od njenog senzibiliteta, 
od sklonosti da u pesniku nešto doživi na određeni način - kao inovaciju, revolucjju, 
egzibiciju ili kamuf lažu. Reakcije, uostalom, uvek govorejednako očitaocima koliko i 
o piscima. 

Pesnička depersonalizacija 

Pesnička ličnost; nadahnuće i uživljavanje 


Da li pesnik piše u nadahnuću ili naporno radi? Je li njegovo pisanje spontano 
ili uvežbano? Pretače li svoje misli i osećanja u delo ili se uživljava u tuđu psihologi- 
ju? Ova ili-ili dilema opstaje kroz vekove umetničkog stvaranja i njegove recepcije, a 
pravi odgovor istraživači nastoje da pronađu na terazijama nauke o književnosti koja 
na jedan svoj tas stavlja nadahnuće, spontanost i subjektivno osećanje, a na drugi tas 
stavlja kritički duh, zanatsko umeće i depersonalizacjju. 

Da li je talenat uslov za uspeh, il ’ samo veština - pita se Horacije retorski u svojoj 
poslanici Pizonima, kojajedobila naknado naziv Arspoetica, i odmah odgovara: 

meni je sama vrednoća bez bogate žice 
bezvredna isto koliko i talenat sirov, toliko 
jedno potpomaže drugo i prava saradnja ih veže'. 

Zbirka pravila o pesničkom zanatu koju je Aristotel ostavio ukazuje na to da on 
smatra da je pesničko umeće veština koja se može učiti. Međutim, poezija nije retor- 
ska veština. Istinska emocija nalazi se u pesničkoj reči, zato je pesništvo za onogako 
je veoma obdaren ili za onoga ko je strasno temperamentan - kaže Aristotel u svom 
spisu O pesničkoj umetosti. To znači da jedan pesnik može da se uživi u tuđu psiho- 
logiju i raznovrsna osećanja zahvaljujući svojoj hiperpercepciji po kojoj se razlikuje 
od prosečnih Ijudi, a da se drugi pesnik kao hipersenzitivna osoba oslanja na vlastita 
protivurečna osećanja. Odnos spontanog i voljnog različit je kod pesnika, ali jedno je 
zajedničko za sve velike umetnike: svi se snagom svog sopstvenog uživljavanja - za- 
ključuje Aristotel - prenose u osećanja koja prikazuju. 

Na antičkoj tradiciji utemeljena je i novovekovna klasičarska doktrina, što znači 
da i ona polazi od stava da je za stvaranje potreban talenat, ali da on bez veštine ne 
može dati uzvišeno delo. Kako je Žid svoju poetičku poziciju nazvao klasicizmom, 


Kvint Horacije Flak, Pesnička umetnost- Pizonima, prev. Radmila Šalabalić, u hrestomatiji 
Petar Milosavljević, Teorijska misao o književnosti, Novi Sad, Svetovi, 1991, str. 62. 



SPOLJNA (TRANSCENDENTNA) POETIKA 


34 


jasno je da se njegova načela o pitanjima pokrenutim na početku poglavlja podudaraju 
s onim koja proklamuju Aristotel, Horacije i francuski klasičari. Zanimljivo je kako 
odgovore na ta pitanja Andre Žid meri na terazijama svoje poetike, i to je predmet 
razmatranja u ovom poglavlju. 

Andre Žid vidi Montenjevu pesničku snagu u tome što on uvekpiše istoga časa 
i što ga veliko nepoverenje u svoje panićenje, za koje veruje da je loše, odvraća od 
toga da išta od onoga što mu se javi u pameti ostavi za kasnije, radi učenijeg i sređe- 
nijegprikazivanja 1 . Nasuprot Montenju, Žid je, prema sopstvenom priznanju, suviše 
pribegavao doterivanju i prerađivanju u svom stvaralačkom postupku, što je vodilo 
retorici. Iz istih razloga, iz kojih voli Montenjev diskurs, Andre Žid se oduševljava 
Stendalovom rečenicom. Međutim, povodom Krivotvoritelja novca, u ogledu o radu 
na ovom romanu pod nazivom Dnevnik Krivotvoritelja novca, on piše da inspiracjja 
mora biti rezultat istraživanja: Dopuštam da rešenje jednog problema rnože da se javi 
u iznenadnom nadahnuću; ali tek pošto smo problem dugo proučavali 2 3 . Najlepše pe- 
sme, Žid sada stavlja argumente na suprotan tas terazija svoje poetike, dolaze iz veli- 
kog rada: proučite različita stanja Malarmeova ili Bodlerova - videćete da su njihove 
najlepše pesnie i one na kojinia su najviše radilP. 

Pisanje je uvek vraćanje na proživljeno stanje i, po sopstvenom priznanju, svaka 
Židova knjiga, u trenutku u kom je pisana, značila je i mentalno vraćanje unazad. U 
Židovom slučaju svakako postoji raskorak između nadahnuća i trenutka pisanja: u 
trenutku kad bi želeo da progovori, glas ga je izdavao, a kad bi se on vratio, onda je 
mogao da izražava samo sećanja na misli, tako on objašnjava u čemu se razlikuje od 
Montenja kojem se divi. Po tome se razlikuje i od Stendala, koji piše u naletu stra- 
sti, dok kod Žida strast prethodi pisanju. Naravno, da bi se dobro (o)pisalo (nešto), 
neophodan je upliv u ono što se piše, ali iskazano je uvek izliv pređašnjeg stanja. Da 
bi dobro prosuđivao, Žid se morao udaljiti i distancirati u odnosu na osećanja koja 
izlaže i stav koji iznosi. 

Najbolje je spontano pisanje, veli on u Crnojsvesci u svom prvom delu, Sveskama 
Andrea Valtera, i toje argument koji ide na prvi tas terazija poetike, na onaj koji gomi- 
la razloge u prilog spontanom pisanju. Mladi pesnik Valter, Židov dvojnik, pojašnjava 
da svest o strukturi, o kompoziciji dela nameće kontrolu inspiraciji. Žid zaključuje 
da su Zemaljske hrane, od svih njegovih knjiga, najspontanija i najiskrenija knjiga. 
Međutim, Žermen Bre smatra da su Sveske Andrea Valtera]e6\m Židova spontana i 
naivna knjiga. Breova pritom misli na izliv autentične osećajnosti koja je izbijala iz 
samog Žida, što ovu knjigu i čini najviše subjektivnom. Što se tiče Hrana, to je samo 
naizgled spontana knjiga, tvrdi Breova: spontanost je u njima naučno organizovana. 
Breova smatra da je Žid dok je pisao Hrane bio rukovođen svešću o strukturi pesničke 
misli i diskursa. 


1 Journal 1889-1939, 30 juillet 1928, Paris, Gallimard, 1948, p. 885. 

2 Journal des Faux-Monnayeurs, 11 juillet 1919, Paris, Gallimard, 1927, p. 19-20. 

3 Interviews imaginaires, Paris, Gallimard, 1942, p. 151. 

Židove dnevničke beleške potvrđuje teoriju da, u psihološkom i emotivnom smi- 
slu, njegove knjige jesu vraćanje na minulo stanje. Pre nego što je počeo da piše esej 
Povratakbludnog sina, Andre Žid je iščitavao Evanđelje svetog Jovana. Kada je pisao 
Pastoralnu simfoniju, čitao je Paskala kako bi prizvao mentalno stanje neophodno 
za hriščanske senzacije i emocije, koje tada više nije bio osećao. Kada je pisao Uska 
vrata, za lik Alise se pripremao iščitavajući pisma koja je pisao supruzi Madleni. Sve 
su to metode kojima je Andre Žid pribegavao kako bi se skoncentrisao na određeno 
duševno stanje. 

Klasičarska poetika, koju zastupa Žid, učenosti daje ulogu vodiča spontanosti. 
Inspiracija, ta neobuzdana spontanost- koja je talenat, bez veštine, organizacije, kri- 
tičkog duha, ne daje vredno delo. Ovaj horacijevski stvaralački postupak počiva na 
skladnoj meri između spontanosti i rada. Pesničko delo tako nastaje kao proučena 
spontanost. Onoje drugi trenutak spontanosti i rada. Žid se poziva na Bifonovu misao 
kako je naknadno imenovanje nekog stanja odlika - umetničke oštroumnosti. 

Za Fransisa Zama, naprotiv - prosuđivanjejeprestupprotivnadahnuća. Ukoliko 
je bio prosudio da su dva stiha koja je napisao u naletu inspiracije dobra, onda je sva- 
ko naknadno prosuđivanje lošije od prvobitnog. Žid nije ohrabrivao svog prijatelja 
Fransisa Žama da ne menja stihove koji mu se više ne dopadaju, niti mu je savetovao 
da pokaže - kako bi to rekao Bifon - umetničku oštroumnost (sagacite artistique), i 
koriguje svoju spontanost. 

Spontanost u pesničkom postupku vezuje se za nadahnuće koje nailazi neusiljeno. 
Daniel Mutot, u svom razmatranju Židove estetike književnog stvaranja, nadahnuću 
ili inspiraciji oduzima, gotovo, sakralno ili metafizičko značenje koje se pripisuje tom 
terminu, i svodi ga na motivaciju. Ono što se dugo zvalo inspiracijom samo se odnosi 
na jedan unutarnji sistem: motiv- kaže Mutot i objašnjava da je motiv rezultat delova- 
nja svih snaga jedne intime u određenoj situaciji. Mutot zaključuje da je svako Židovo 
delo, u ovom određenju pojma inspiracija, motiv našlo u pesnikovom senzibilitetu, 
u tajni njegovog senzibiliteta, što je trebalo iskazati na otvoren ili pervertiran način. 
Time je Mutot pitanje Židove estetike, a estetika je za Mutota, valja podsetiti, učenje 
o senzibilitetu, preneo na polje psihoanalize. Pesničko stvaranje tako je čin auto-psi- 
hoanalizejer u osnovi Ijudskogpsihizma je tabuisana tajna koje trebapostati svestan 1 . 

Već 1892, u vreme kada pripada simbolističkom kružoku, Andre Žid piše u svom 
Dnevniku da su dve izuzetne osobine pesnika predanje i naivnost: kad god želi pesnik 
može da se prepusti stvarima, a da se ne izgubi, i da pritom bude svesno naivan. Skoro 
tri decenije kasnije, on je istog mišljenja: pesnik je iluzionista koji dočarava minulo 
stanje kao da je aktualno 2 . Neki kritičari su Židove knjige doživljavali samo kao suk- 
cesivne ispovesti. Međutim, on tvrdi da često nije reč o veštačkom reaktualizovanju 
rešenog ličnog problema, već najčešće o poetskoj depersonalizaciji, koju Kits naziva 
negativna sposobnost (Negative Capability), a - niko o tome ne govori tako dobro kao 
Kits - veli Žid. Engleski romantičar Kits pripisuje pesniku protejsku sposobnost - 


1 Daniel Moutote, Andre Gide: Esthetique de la creation litteraire, Paris, 1993, p. 170-171. 

2 Journal 1889-1939, Feuillets, a. 1918, p. 670. 

umeće uživljavanja u najraznovrsnije karaktere 1 . Takvu sposobnost i Aristotel očekuje 
od pesnika - jer od prirode najviše verujemo onim pesnicima koji se snagom svoga 
sopstvenoga uživljavanja mogu preneti u osećanja koja prikazuju 2 . 

To što se pripisivalo Židu daje on sam Saul ili Kandaul iz svojih drama, Laf kadio 
iz Podruma ili pastor iz Simfonije, za njega je samo potvrda koliko se uspešno deper- 
sonalizovao zahvaljujući veštini koju Malarme naziva plemenitom pesničkom spo- 
sobnošću. Povodom prve knjige, Svezaka Andrea Valtera, Žid piše da postaje Valter, 
i takvo uživljavanje u lik naziva plemenitošću duše. U zanosu pesničkog uživljavanja, 
on zaboravlja ko je - postaje drugi. Usled pesničke mnogostrukosti ličnosti, posle 
pisanja, Žid se vraćao sebi uznemiren, jer nije više znao ko je: ja nisam nikad.ja po- 
stajem - voli Žid da se poredi s Montenjem. Ali, da bi lik dobro video, Žid se morao 
odmaći, i posmatrati ga sa strane. Romansijer se mora boriti protiv junaka, kako bi 
sačuvao sebe. O toj borbi s Valterom Žid piše u Crnoj svesci svoje prve knjige: trebalo 
bi ga [Valtera] učiniti ludim, pre nego ja postanem lud. 

Novokritičar Tomas Sterns Eliot smatrada pesnik ne poseduje ličnost koju tre- 
ba da izražava, već jedan određen medijum koji je samo medijum, a ne ličnost, u 
kome se utisci i doživljaji kombinuju na neobične i neočekivane načine 3 . Za Eliota, 
umetnička emocija je bezlična i pesnik je zanatlija u čijoj kreaciji nema ničeg ličnog, 
već nadličnog. Što se tiče Žida, on se nije depersonalizovao u toj meri da postaje 
neko drugi. Naprotiv, on je samo nalazio sebe pređašnjeg, odbačenog ili skrivenog. 
U pitanju je svesno isforsiran re-doživljaj. Andre Žid je građu za svoje priče crpeo 
iz svog životnog iskustva, iz svoje prošlosti. Njegove knjige jesu izraz proživljenog 
stanja duše. 

Treba li najpre biti da bi se moglo izgledati, ili izgledati da bi se postalo ono što 
se pokazalo kao pojavno - pesnička je nedoumica mladog Žida. Poetska deperso- 
nalizacija, to jest postupak uživljavanja, počiva na uzajamnoj zavisnosti pojavnog i 
suštinskog. Pravi pesnik proživljava stanja koja slika u svom delu. Lažni pesnik samo 
afektira. Tako nastaju konfekcijska osećanja, gotova, preuzeta. Istinskipesniksenika- 
da ne odeva drugačije sem po meri - piše Žid u Dnevniku 4 . 

Žid navodi braću Gonkur kao negativan primer. Manir po kojem su braća Gonkur 
bila prepoznata kao umetnici, uzrok je njihovog kraha. Šekspirovu prednost u odnosu 
na Rasina Žid vidi u tome što je Rasin proizvod kulture, a nasuprot njoj stoji čista 
poezija koju reprezentuje engleski dramatičar. Žid insistira na tome da svaki napor 
ka literaturi mora biti prognan. To znači odupreti se retorici. Dinstinkciju spontanost 
- učenost, ili poezija - kultura on objašnjava dijahrono, na antičkom primeru. Heleni 


1 Letter toGeorge andThomas Keats, 21 december 1817, in The Letters ofJonh Keats, Lon- 
don, Oxford University Press, 1960, p. 71. 

2 Aristotel, Opesničkoj umetnosti, prev. Miloš N. Đurić, Beograd, 1982, str. 64. 

3 Tomas Sterns Eliot, Tradicija i individualni talenat, prev. Milica Mihajlović, u hrestomatiji 
Petar Milosavljević, Teorijska misao o književnosti, Novi Sad, 1991, str. 473. 

4 Journal 1889-1939, 20 juin 1931, p. 1053. 



SPOLJNA (TRANSCENDENTNA) POETIKA 


37 


su, veli on, dali poeziju, a Latini su stvorili kulturu, a to latinsko veštačko naišlo je na 
prijem uzapadnoj modernoj civilizaciji. 

Židova opozicija poezija-kultura, istovetna je s Kročeovom poezija-literatura. 
Za Benedeta Kročea, literaturaje elokvencija, dakle ne-poezija, ili retorika. Tu mišlje- 
nje upravlja osećanjem. Nasuprot kulturi, stoji poezija koja otkriva iskonski impuls u 
pesniku. Pesnička emocija nije deformisana mišljenjem koje se formira vaspitanjem. 
Vaspitanje, ili kultura, upliće volju, i zatotakvo stvaranje Kročenaziva antipoezijom. 

Žid je svestan da je i sam proizvod jedne kulture, i povodom pesnika simboliste 
Artira Remboa piše da čitajući ga oseća nelagodu zbog svojih knjiga. Razlika između 
Remboove čiste i Židove kultivisane poezije možda se nalazi samo u stepenu njihove 
lične podložnosti nasleđenom, naučenom, doživljenom, trima faktorima koji, prema 
Vilhelmu Šereru, bitno određuju pesnički iskaz. Doživljeno kod Remboa bilo je jače 
od naučenog. Kod Žida, barem na osnovu njegove nelagode koju je osećao pred moć- 
nim Remboom, izgleda da je obrnuto - naučeno, stečeno obrazovanjem, upravljalo je 
doživljenim. 

U ovom poglavlju je izloženo kako Andre Žid, na terazijama svoje poetike, od- 
merava stavove po pitanju pesničke depersonalizacije. Nijedan tas ne odnosi prevagu, 
jerŽida neodlikuje isključivost. On neveruje u doktrinarna načela koja bi bila postav- 
Ijena a priori. Načela su uslovna i zavise od senzibiliteta pesnika. Jedni pesnici, poput 
Stendala, imaju sposobnost nadahnutog pisanja i neposredne reakcije. Kod njih se go- 
tovo podudaraju trenutak pesničke emocije i njene stilizacije. Drugi pesnici, Žid sebe 
ubraja u ovu grupu, zauzimaju distancu u odnosu na svoj prvi pesnički čin, i oni rade 
duže dok ne dođu do konačne forme. Takođe je jasno, iz prethodno iznetih Židovih 
promišljanja, da pesnik nikada ne odslikava potpuno sebe i samo sebe, niti da je lično 
u delu obavezno pesnikovo ja. Pesnik se uživljava u tuđe karaktere kroz koje analizira 
i svoje ja, isto tako u delu nudi svoju subjektivnost izučenu i prerađenu. 

Pesničko delo uvek je rezultat određenog emotivnog iskustva i određene psi- 
hološke situacije. Romansijeru Eduaru u romanu Krivotvoritelji novca, po vlastitom 
priznanju, Žid je pozajmio mnogo od sebe. Židolog Danijel Mutot iznosi zanimljivo 
zapažanje da je Žid u ovom romanu, kroz nekoliko likova, predstavio sebe u različitim 
životnim dobima. Reč je o nadogradnji i kritičkoj analizi svoje ličnosti, ne o preslika- 
vanju, kao što se ni tuđe ja ne preslikava, nego prerađuje i unosi u sebe. Žid tvrdi da 
ništa nije napisao tako lako kao Laf kadijeve monologe u sotiji Vatikanskipodrumi i 
Alisin dnevnik u lirskoj priči Uska vrata. Te dve subjektivnosti ne samo da su različi- 
te, već su posve oprečne, i to je pravi dokaz da sposobnost uživljavanja u tuđe subjek- 
tivnosti omogućuje pesniku da razvija mnogostrukost svoje ličnosti, da istovremeno u 
njemu egzistiraju stvarno, moguće, željeno i eksperimentalno ja. 

Pesnički izvori 

Uzori i uticaji; uticaj po srodnosti 


Baviti se problemom izvora u književnosti znači sagledati jedno pesničko delo 
u kontekstu celokupne književne produkcije, doslovno - od početaka umetnosti ver- 
balnog iskaza do trenutka kad je udahnutživot pesničkoj kreaciji kojaje predmet 
zanimanja. Pesnički izvori kao oblast istraživanja podrazumevaju postavljanje pita- 
nja uticaja koje je pesnik neminovno pretrpeo, voljno ili nesvesno, time i pokretanje 
pitanja uzora. 

Poetičari su od davnina razvijali svoje teorije o uticaju, i na njihovim temeljima 
su izgrađene doktrinarne škole mišljenja koje su se međusobno sukobile u krajnje su- 
protstavljenim stavovima. Smestiti Židova načela koja setiču pesničkih uzora i uticaja 
u okvir poznatih poetičkih rasprava znači pokazati da je Andre Žid kao poetičar od- 
meren, da nije isključiv, i da su njegova načela valjana tim pre što ih je izveo iz svog 
poetskog iskustva. 

Pitanje uticaja je za Žida individualno, zato se ne mogu postaviti svevažeći prin- 
cipi u ovoj oblasti i tvrditi kako je uticaj dobar i potreban, ili, nasuprot tome, loš i po- 
guban. Smatram da neki uticaj nije dobar ili loš na apsolutan način, već jednostavno u 
odnosu na onog koji ga podnosi - rekao je Žid u svom predavanju O uticaju u književ- 
nosti koje je održao u Briselu 29. marta 1900. godine 1 . Loš uticaj stvara loša dela. Žida 
zanima vredna poezija i ne bavi se pitanjem negativnog uticaja, dakle, nezanimaju 
ga loše knjige. Svoj ogled većje u uvodu svesno ograničio najednu vrstu razmatranja 
problema pesničkog izvora, a to je pitanje korisnosti uticaja iz ugla njegove apologije. 

Retorska pitanja koja Žid razmatra u pomenutom predavanju jesu - da li se 
Rasin brinuo da ne liči ni na kog drugog pesnika; je li vrednost njegove Fedre 
umanjena time što je nastala pod jansenističkim uticajem; umanjuje li se veličina 
francuskom sedamnaestom veku time što je bio pod uticajem Dekarta. Sama ovo pi- 
tanja, koja se odnose na klasičnu epohu čiju pesničku umetnost je Žid duboko cenio 
kao izraz savršenstva, sugerišu jasan i odrečan odgovor: Rasin nije mario da se kod 
njega prepozna nešto od drugog pesnika, uticaj jansenističke škole mišljenja ne re- 


Pretextes, De l'Influence en litterature, Paris, Mercure de France, 1947, p. 9. 

dobio naziv zlatni vek. Židova retorska pitanja postavljena na predavanju Outicajuu 
književnosti, isto tako, problem uticaja ne svode samo na pesnički senzibilitet, da li 
Rasin liči na nekog drugog pesnika, već ga razmatraju i u socijalnom kontekstu, na 
primer pitanje uticaja Dekartovog racionalizma na celu epohu. Zato se treba osvr- 
nuti na poznate teorije o uticaju u poeziji i u tom sistemu poetike pesničkih izvora 
sagledati Židove stavove. 

Treba početi najpre od uticaja sistema na pojedinca. Postoji opšti socijalno-bio- 
loški uticaj koji pesnika čini proizvodom svoje epohe. Ipolit Ten umetnika prepoznaje 
određenog rasom kojoj pripada, sredinom u kojoj živi, i momentom u kojem stvara. 
Pod rasom Ten podrazumeva nasleđene i stečene sklonosti karakteristične zajedan 
narod, na koje utiče i geografski položaj zemlje. Preko Getea se, ovo je reprezentativan 
primer za Tenovu teoriju uticaja, primer koji on sam ne navodi, može izvesti karakte- 
rizacija nemačkog naroda, dakle kao rase usmerene na suštinsko, i nasuprot njoj, fran- 
cuske rase, oličene u Igou, okrenute ka pojavnom. Sredinu Ten shvata u socjjalnom 
i političkom smislu, a ona se tradicionalno u književnoj istoriji ogleda u imenovanju 
umetničkih epoha koje su uvek odraz društvenih odnosa. Postoji i treći uzrok: Kad 
nacionalni karakter i okolne prilike delaju, one ne dejstvuju na prazan list nego na 
list v<?ć delimično obeležen. Prema tome da Н se list uzima u jednom trenutku ili u 
drugom, znaci su na njemu drukčiji; to je dovoljno da konačni rezultat bude drugčiji 1 . 
List o kojem govori Ten jeste umetnik. 

Žid, međutim, Tenovu teoriju shvata kao determinizam u kojem nema ničeg volj- 
nog kod pesnika. U dnevničkim beleškama, nastalim dve decenije nakon Briselskog 
predavanja, Žid zaključuje da je tenovski umetnik estetički tradicionalista i etički 
konformista 2 . Žid zamera Tenu što nije uvideo individualno kod pesnika, ono inti- 
mno neponovljivo, već je samo spolja definisao pesničko biće kao produkt prirode i 
društva. Tenje, međutim, u pravu kad govori o neumitnim predodređenjima: jedan 
umetnikje preteča, drugi sledbenik ; prvi nije imao obrasca, drugi ga ima. Razlikuju 
se francuska tragedija za vreme Korneja i za vreme Voltera. Ovaj Tenov primer ide u 
prilog Jausovoj teoriji recepcije, prema kojoj postoji horizont očekivanja. I stvaralac 
i čitalac imaju svest o kontekstu u kojem postoji jedno delo. U kontekstu dotadašnjeg 
ličnog i kolektivnog iskustva i saznanja pesnik stvara delo. Na osnovu izgrađenog 
čitalačkog profila publika pristupa novom delu, tojest ona je stvorila horizont očeki- 
vanja u sklopu kojeg čita novo delo. Primenjeno na Tenov primer, to znači sledeće: 
Kornejevo poetsko delo da je nastalo vek kasnije nego što jeste bilo bi drugačije u for- 
malnom i sadržinskom smislu, jer bi Kornej delao u umetničkom miljeu osamnaestog 
veka, koji se razlikovao od onog u sedamnaestom veku. 

Pesničko delo uvek polazi iz tradicije neke misli, to jest od zatečenog. U odnosu 
na zatečeno, ono je reakcija, afirmativna ili negativna. U tomsmislu, nesamodase 


1 Ipolit Ten, JJvod u istoriju engleske književnosti, prev. Miodrag Dragutinović, u hrestomatiji 
Petar Milosavljević, Teorijska misao o knjiievnosti, Novi Sad, 1991, str. 227. 

2 Journal 1889-1939, Feuillets, a. 1925, p. 812. 

može uočiti dodirna tačka između Tenove teorije otri faktora koji određuju umetnika 
i Jausove teorije o horizontu očekivanja čitaoca, već i sam Žid, na putu razmatranja 
problema socijalnog i intelektualnog uticaja na stvaraoca, stiže na raskršće na kom 
su se srela prva dva teoretičara. Razlika je jedino u sledećem: Ipolit Ten se ne bavi 
pitanjem korisnosti uticaja, jer je uticaj neizbežan i nije pitanje izbora; Jausje pi- 
tanje uticaja kao horizonta očekivanja koji je izgrađen kod čitaoca preneo iz sfere 
umetničke kreacije na teren umetničke recepcije; Žid je, međutim, ostao u polju u 
kom iz ugla apologije razmatra pitanje korisnosti uticaja koji je za njega prevashodno 
pitanje izbora. S tom ogradom treba i pročitati sledeći citat iz Žida, koji ovde služi 
kao ilustracija zaključku da su se Ten, Jaus i Žid složili u tome da postoji socijalni, 
duhovni i politički uticaj jedne epohe na umetničko stvaranje: velike epohe umetnič- 
kog stvaranja, plodne epohe, bile su epohe koje su najdublje pretrpele uticaje. Takvo 
je Avgustovo doba, pod uticajem grčke književnosti, engleske renesanse, italijanske, 
francuske pod naletom antike, itd 1 . 

Međutim, Židovo razmatranje po tom pitanju, i u tome leži bitna razlika između 
dva teoretičara, nije determinističko, kao što je to u Tenovoj teoriji. Uticaji jedne epo- 
he na drugu epohu i jedne kulture na drugu kulturu, ilustrovani u prethodnom citatu 
iz Židovog predavanja O uticaju u književnosti, nisu biološko-socijalni, već čisto du- 
hovni, individualni, svedeni na slobodan odabir elite. Za Žida je, dakle, uticaj pitanje 
odabira, duhovne naklonosti i istovetnosti senzibiliteta, a ne pitanje predodređenja na 
koje, kako proizilazi iz Tenove argumentacije otri određujuća faktora, umetnik nema 
uticaja jer je on već bez svoje volje obeležen rasom kojoj pripada, sredinom u kojoj živi 
i momentom u kojem stvara. 

I u dnevničkim beleškama, tri decenije kasnije, Žid samo potvrđuje svoje sta- 
vove iznete u Briselskom predavanju, a oni se tiču apologije uticaja, kao svesnog 
izbora elite, jerjejasno da pesnik ne stvara ni iz čega, već da uvek postoji neki izvor 
kao podsticaj, i uzor koji potiče po srodnosti. Pesnički uticaj on upoređuje s kvascem 
za testo: 

Testo ne voli kvasac. Kvasac je za njega tuđin. Često je trebalo tog kvasca 
(u književnosti podrazumeva se) da bi se izazvale divne pojave, italijanskog 
kvasca za Ronsara, španskog za Korneja, engleskog za romantizam, nemač- 
kog takođe; dela tako izazvana nisu zbog toga manje francuska - piše Andre 
Žid i zaključuje kako nijedna književnost nije možda više nego francuska - 
uprkos tonie što nam, tako često opravdano, prigovaraju da uopšte ne vodimo 
računa o inostranstvu - umela time da se oplodi čuvajući pri tom vlastito 
obeležje i svoje osobenosti 2 . 

AndreŽid u svom Briselskom predavanju zamera Ipolitu Tenu štoindividuu 
svodi na određeni opšti tip. Ten je razmišljao pozitivistički, ali je dopustio da postoji 
i podelement u određenju pesnika - duševno stanje: Pitanje koje sepostavlja u ovom 
trenutku je sledeće: kad nam je data [...] jedna umetnost [...], kakvo je duševno stanje 


' Pretextes, De l'Influence en litterature, Paris, Mercure de France, 1947, p. 22. 

2 Journal 1889-1939, 25janvier 1931, p. 1024. 

no stanje proizvedu? 1 

Ipolit Ten, jasnoje iz ponuđenog navoda, ne može da razmišlja izvan poziti- 
vističke matrice o opštem determinizmu kojem podleže svaki čovek, pa i umetnik. 
Zato njegovom poimanju izmiče ono individualno, neponovljivo. Umetnik je tako, 
prema Tenu, moralni konformista i estetički tradicionalista, s čime se svakako ne slaže 
Andre Žid. Pesnik nije određen drugima, već se on samoodređuje. Uticaj je za Žida 
tako pitanje odabira uzora. 

Problem književnog uzora središnji je problem renesansnih poetičkih razmatra- 
nja, objašnjava Miroslav Pantić u svom predgovoru za zbornik tekstova pod nazivom 
Poetika humanizma i renesanse, predgovoru na sto pedeset strana koji je prava iscr- 
pna studija renesansne poezije 2 . Oslanjajući se na velike primere (exempla), poezija 
se može vinuti do savršenstva, to je kapitalno poetičko načelo renesansne epohe koja 
je na svom početku težila, po Kvintilijanovom receptu, da sledi što više primera, a 
kasnije, krajem petnaestog veka, izgradilo se gledište da treba od izvrsnih pisaca oda- 
brati najuzvišenijeg. Za mnoge je to bio Ciceron, podseća Miroslav Pantić, i renesan- 
sni teoretičari su smatrali da Ciceronova estetičko etička svojstva treba kanonizovati. 
Međutim, ciceronijanci su to načelo doveli do krajnosti i podražavanje shvatili kao or- 
gansko i integralno re-kreiranje pisca modela, čime su porekli pesničku originalnost, 
autonomnost i individualnost. Umereni protivnici ciceronijanaca, ne odbacivši uzor u 
potpunosti, smatrali su da se pesnik izvorom služi za vlastite svrhe. 

Još je Horacije savetovao pesnicima: vi uzore grčke ne puštajte iz ruku i čitajte 
danju i noću 3 . Petrarka slikovito poručuje pesnicima da se prema izvoru i uzoru od- 
nose kao pčele prema cveću iz kojeg one ne donose ono što su uzele, nego osobitom 
mešavinom stvaraju vosak i med. I Montenj, koji se nadahnjivao antičkim autorima 
i preko njih podučavao, sam se uporedio, pominje Žid u svom predavanju O uticaju 
u književnosti, sa pčelama koje sakupljaju tamo i amo cveće, ali koje iz njega potom 
stvore med koji je posve njihov. 

Očito, drugi pesnici samo podstiču da se klica onog što postoji brže razvije. To je 
uticaj po srodnosti. U pitanju je odraz latentnog u nama: osetiti uticaj ne znači izgubiti 
sebe, pozajmiti se drugom, već u drugom pronaći sebe. I Petrarka kaže da ga raduje 
sličnost a ne istovetnost, čak ne suvišna sličnost: to je sličnost u kojoj se ističe svetlo 
duha, a ne slepoća i siromaštvo onoga koji sledi 4 . Uzor, dakle, treba da odgovara 
senzibilitetu jednog pesnika. Još u svojoj prvoj knjizi, u Valterovoj Beloj svesci, Žid 
poručuje datreba birati i uticaje, jer nas oni oblikuju i podučavaju. Drugi suŽidu samo 
dali ovlašćenje da misli kako misli, beleži on u Dnevniku. 


1 Ipolit Ten, Uvod u istoriju engleske knjizevnosti, str.233. 

2 Miroslav Pantić, Poetika humanizma i renesanse I, Beograd, Prosveta, 1963. 

3 Kvint Horadje Flak, Pesnička umetnost, prev. Radmila Šalabalić, str. 60. 

4 Frančesko Petrarka, O domaćim stvarima XXIII, 19, prev. Albin Vilhar i Miroslav Pantić, u 
zborniku Petar Milosavljević, Teorijska misao o književnosti, str. 78. 

može uočiti dodirna tačka između Tenove teorije otri faktora koji određuju umetnika 
Međutim, on je odlučio da više voli Stendala, koji ga je mnogo više podučio. Floberova 
prepiska bila je omiljena Židova lektira pre spavanja. Po sopstvenom priznanju, Flober 
mu je bio učitelj, prijatelj, brat. Slobodan Vitanović u svojoj doktorskoj disertaciji 
Andre Zid i francuski klasicizam zaključuje da je Flober Židov nenadmašan učitelj 
estetizma i artizma. 

U svom kritičkom razmatranju Židovog pesničkog dela, u studiji Neuhvatljivi 
Protej, Žermen Bre podrobno ispituje i izvore i uzore. Autorka tako otkriva da su 
Židovu lektiru u vreme nastajanja Svezaka, Narcisa, Močvara i Hrana činili Novalis, 
Rembo, Gete. Židova poetička načela formirana su pod delimičnim uticajem Novalisa i 
pod velikim uticajem Malarmea, zaključuje Breova, i dodaje da se Žid, iako je odbaci- 
vao neke Malarmeove ideje i pravac pesničkog istraživanja, drži velikihmalarmeovskih 
principa. Malarmeov presudan uticaj na Žida Žermen Bre prepoznaje i u činjenici da 
u prvoj Židovoj knjizi, koja je nastala pre nego štoje pesnik upooznao Malarmea, u 
Sveskama Andrea Valtera, nema svesne brige oformalnoj lepoti niti estetičkog zahteva. 

Međutim, klica Židove buduće estetike svakako se nalazi u Sveskama Andrea 
Valtera, i taj njegov poetski prvenac sadrži u sebi i teoriju kreacije, koja korespondira 
s naratološkim pasažima u sotiji Močvare, nastaloj nekoliko godina kasnije, dakle 
poštoje Žid upoznao Malarmea, a isto tako korespondira i sa studioznom teorijom na- 
racije u romanu Krivotvoritelji novca, te se Andre Žid sigurno ne bi složio s tvrdnjom 
Breove da mu je Malarme usadio nešto čega nije bilo ranije u njemu. 

U dnevničkim beleškama Žid ističe da se srodnost meša s uticajem. Srodnost 
znači ono latentno prepoznavanje u manifestnom drugog. Drugi tako podstiče u pe- 
sniku da se u njemu razvije brže ono čega nije u potpunosti bio svestan. Pitanje koje se 
neumitno postavlja, kada je reč o pesniku Židu, jeste u kome je on video svoj odraz? 
Koji pesnici su manifestovali onoštoje latentno u njemu? Čiji uticajje pretrpeo? Ko 
mu je bio uzor? 

Rene Lang, u svojoj doktorskoj disertaciji Andre Žid i nemačka misao, kaže da 
su uticaji kojima podleže Žid raznovrsni. Rusija, Engleska, Italija, Amerika, Orijent, 
Evanđelje, istorija, putovanja, prijatelji. Život sam u svojoj sveukupnosti uticaoje na 
Žida. Međutim, Langova tvrdi da je Nemačka jedan od retkih uticaja kojeje zaista 
pretrpeo. Uticaj nemačke misli na Žida ona je podvela pod tri centra uticaja: Lfilo- 
sofski idealizam i romantizam koji odgovaraju njegovom mističkom i simbolističkom 
periodu, 2. Niče, koji odgovara njegovom buntu protiv puritanske doktrine i uvodi 
period Židovog apsolutnog individualizma, 3.Gete, koji odgovara njegovim klasičnim 
težnjama: apsolutni individualizam zamenjen je uslužnim individualizmom, žestina 
umerenošću, strepnja vedrinom. 

U poglavlju Odsimbolizmakaklasicizmu, u uvodnom delu u ovom istraživačkom 
ogledu, većje istaknuto da su Malarme i Vajld imali veliki značaj za Židovu estetičku 
i etičku evoluciju. Sam Žid govori u svom Dnevniku otome koliko je naučio od Getea 
i kako je u Ničeu našao srodnika. Zato se može reći daje Žid u onome što manifestuju 
Malarme, Vajld, Gete i Niče prepoznao ono što je latentno u njemu. 

simbolizma, i klica poetičkih principa u Židu je proklijala brže zahvaljujući prija- 
teljstvu s Malarmeom. Njega je Žid voleo kao prijatelja, i prvog učitelja poetike, ali 
je i posle njega nastavio da se razvija u oblasti estetike. Što se tiče Oskara Vajlda, 
tipično vajldovski estetički princip Žid iznosi u svom eseju o Narcisu, koji je napisan i 
objavljen nekoliko meseci pre negoje Žid upoznao Oskara Vajlda: moralnopitanjeza 
umetnika nije da ideja koju manifestuje bude više ili manje moralna i korisna velikom 
broju, pitanje je da je on manifestuje dobro 1 . 

Potvrđuje se, dakle, da su i Malarme i Vajld samo manifestovali ono što je u Židu 
latentno, i da su samo ubrzali njegovu životnu evoluciju. Period u kojem se Žid druži s 
Malarmeom i Vajldom jeste prva, prosimbolistička stvaralačka faza. Malarmeje Židu 
dao estetičko, a Vajld etičko i estetičko uporište; ne polazište, jer je Žid imao svoje 
estetičko polazište, u Sveskama Andrea Valtera, pre nego je upoznao Malarmea, i u 
Narcisu, pre negoje upoznao Vajlda, većuporište, podstrek da nastavi svojim putem. 

Oskar Vajld je ubrzaoŽidovu etičku evoluciju, ali i estetičku. Ulio mu je snagu 
da se suoči s latentnim u sebi i da ga manifestuje ranije nego što bi se ono manifesto- 
valo da nije bio u pesničkom prijateljstvu s nekim kakavje bio Oskar Vajld. Andre 
Žid često citira Vajlda, iznosi njegove estetičke principe, i pritom ne polemiše s njim. 
Naprotiv, Vajldove maksime često služe Židu kao zaključak i potvrda vlastitih stavo- 
va. Žid ne govori eksplicitno o Vajldovom uticaju. Ali, Vajldov značaj u Židovom pe- 
sničkom svetu očit je u nizu napisa u kojima on afirmativno govori o vajldovskoj po- 
etici. U većini poglavlja u ovom ogledu oŽidovim poetičkim načelima Oskar Vajldje 
prisutan kaojedan od najcitiranijih poetičara uŽidovim spisima o pesničkom zanatu. 

Najjači knjiški uticaj, po vlastitom priznanju, Žid je pretrpeo od Getea. Žid je 
fasciniran životom nemačkog genija za kojeg je čuo prvi put od svog druga Pjera Luisa 
kada su obojica pohađali školu retorike. Pjer Luis je pročitao Židu dijalog s Kentaurom 
iz Fausta II. Posle tog otkrovenja, Gete će postati Židova omiljena lektira. Nemačkog 
poetu Žid čak naziva najvećim učiteljem koji ga je podučio o njemu samom. U ogledu 
Gete, objavljenom u knjizi Jesenji listići Andre Žid otkriva: Često je Geteovo ime 
dolazilo pod пгоје pero; ali nikad još nisam direktno govorio o ovom geniju kojem, 
nesumnjivo, dugujem više nego svim drugim zajedno 2 . 

Kad ga čita Žid neprestano ima svest o autoru. Veličina Geteova u tom je što, 
iako intelektualan, on nikada ne gubi iz vida pojavni svet. Redak je kod pesnika takav 
naturalistički instinkt, veli Žid, koji se neprestano kretao Geteovim etičko-estetičkim 
univerzumom i odatle crpeo snagu. Zato je smatrao za pravu sreću štoje na početku 
svog pesničkog života upoznao nemačkog genija. 

Dosta se govorilo o Ničeovom uticaju na Žida što je kod ovog izazivalo, ne retko, 
burne reakcije. Žid je već pisao Imoralistu kada je otkrio Ničea. Kod Ničea je, tvrdi 


1 Traite du Narcisse, Paris, Mermod, 1946, p. 31. 

2 FeuiUets d’automne, Goethe, Paris, 1949, p. 146. 

Žid u Dnevniku, pročitao ono što bi sam kazao, te mu je bilo teško da nastavi rad na 
Imoralisti, i svoju knjigu moraoje da liši svih misli u kojima ga je bio pretekao ne- 
mački nihilista. Međutim, to što je neko već rekao nešto, može biti opterećenje i suziti 
prostor delovanja. U Dnevniku, godine 1931, Žid beleži: Svaki put kadponovo čitam 
Ničea, čini mi se da ništa više ne ostaje da se kaže, i da je dovoljno citirati ga l . Ali, to 
nije dovoljno da bi se govorilo o Ničeovom uticaju na Žida, tim pre što je Žid poricao 
da je bilo takvog uticaja. Kako Žid nikada nije skrivao uticaje i svoje izvore, nije imao 
razloga da negira Ničeov uticaj, akogaje bilo. Međutim, proizvoljna je tvrdnja nekih 
teoretičara da ne bi bilo Imoraliste da nije bilo Ničea. Rene Lang dovodi u sumnju 
Židovo pamćenje po pitanju njegovog prvog susreta s Ničeovim delom. Ova teoreti- 
čarka ne samo da ukazuje na to da je germanista Marsel Druen, inače Židov prijatelj, 
objavio u novinama članak povodom Ničeove smrti 1900. godine, već veruje da je 
francuski poeta za Ničea saznao oko 1892. godine. Langova se u svom istraživanju po 
tom pitanju više oslanja na intuiciju nego na činjenice. Neobično je da joj nije poznato 
pismo Marsela Druena u kojem on od Žida traži obaveštenja o Ničeu. Žid mu u tom 
pismu, koje pada negde oko 1900. godine, kratko odgovara: Dragi тој Marsel, upravo 
sam nameravao da vam pišem i da vas pitam da li biste mogli da mi pošaljete Ničeove 
knjige 2 3 . Kako god, Niče je značajan u meri u kojoj mu Žid priznaje značaj. 

Ničeizam je počeo mnogo pre Ničea - izvodi Žid teoriju Ničeovog uticaja na 
jednu generaciju. To je manifestacija preobilnog života koji se već izrazio u delima 
velikih umetnika, smatra Žid, čak počev od jansenizma. Tako se Niče nadovezuje na 
geteovski naturalistički instinkt. 

Bio je potreban Gete da bi bio moguć Niče da se uzdigne, ne protiv njega, već na 
njemu - piše Žid u ogledu Gete i nastavlja: Kad ponovo čitani Getea, u njemu vidini 
Ničea u snazP. U Pismima Anželi, Žid ushićeno zaključuje: Svaki afirmator života je 
natčovek. Citavo Ničeovo delo je predgovor celoj budućoj dramaturgiji 4 . 

Treba pomenuti i Dostojevskog, kojeg je Žid čitao intenzivno početkom dvade- 
setog veka, i čijoj popularizaciji u Francuskoj je pomogao, jer ruski romansijer njje 
bio poznat u dovoljnoj meri pre Židovih napisa o njemu. Žida je fasciniralo to kako 
Dostojevski izučava u romanu Ijudsku psihologiju. Međutim, kad je reč o uticaju, 
Dostojevski je svakako u manjoj meri od Getea uticao na Žida. I ogled kojem je on 
dao ime ruskog romansijera jeste zapravo Židovo slobodno i lično estetičko razmatra- 
nje. Dostojevski je samo povod da Žid, što uglavnom čini i povodom drugih pesnika, 
govori o sebi. 

Postoji još niz malih i nesvesnih uticaja, posrednih i zaboravljenih. Naslage pro- 
čitanog ispolje se u delu a da pesnik toga nijesvestan. Povodom Močvara, zanimljivo 


1 Journal 1889-1939, 9 juin 1931, p. 1049. 

2 G.VV.Ireland, Andre Gide et la litterature allemande, in Entretiens sur Andre Gide sous la 
direction deMarcel Arland etJean Mouton, Paris, 1967, p. 163. 

3 Feuillets d’automne, Goethe, p. 153. 

4 Pretextes, Lettres a Angele, p. 147. 

je primetiti, Žermen Bre tvrdi da je forma ove priče rođena iz susreta tri elemen- 
ta: Židovog stanja duše, jednog Gojinog crteža i nekoliko Vergilijevih stihova. Gojin 
crtež nesrećnog intelektualca među neprijateljima odslikava jasno spoljnu situaciju 
junaka Močvara, zaključuje teoretičarka Bre. Američki teoretičar Džastin O'Brajen, 
pak, govori o Vergilijevom uticaju na Zemaljske hrane. A francuski teoretičar Žan 
Dele primećuje da Menalk u Hranama podseća jako na Oskara Vajlda. Zanimjjiva je 
i reakcija jedne čitateljke koja zamera Židu što je kopirao treće poglavlje trećeg dela 
nekog Sen-Simonovog romana. U svom odgovoru, Žid je uverava da nije nikada pro- 
čitao Sen-Simonov spis na koji se čitateljka poziva, a koji Žid nije imenovao u svom 
odgovoru u Dnevniku Krivotvoritelja. 

Daniel Mutot zaključuje da većina Židovih književnih dela polazi od mita. Samo 
u naslovima nekih knjiga stoje imena iz grčke mitologije i jevrejske tradicije: od 
Filokteta, Prometeja i Saula, do Edipa, Persefone i Tezeja. Protestansko vaspitanje 
najviše je formiralo Židovu ličnost. Hrišćanska parabola o bludnom sinu inspiracija je 
za esej Povratak bludnog sina. Hrišćanski ideal odricanja u priči Uskavrata zasniva 
se na ideologiji mučeništva koju propagira sveti Pavle. Na početku te lirske priče stoji 
stih iz Evanđelja po Luki: Navalite da uđete na tijesna vrata'. Iza imena junaka u 
Vatikanskim podrumima, Laf kadija, krije se srednjovekovna legenda o Belom vitezu, 
otkriva Mutot. 

Pitanje uticaja, dakle, ovim postaje široko, i kreće se od sfere svesnog i voljnog 
do sfere nesvesnog. Međutim, pesnički izvori u ovom ogledu razmatrani su iz Židove 
vizure, a svoj pristup Žid je odredio u eseju O uticaju u književnosti. Andre Žid raz- 
matra pitanje korisnosti uticaja, i to uticaja koji potiče po srodnosti i koji je pitanje 
izbora. Vrhunski pesnik poznaje se samo po takvoj vrsti uticaja. Ukoliko drugi nije 
inspirativan za pesnika, onda i ne može biti uzor, a takav uticaj i nije uticaj, on je samo 
preuzimanje tuđe misli: Uticaj, rekao bih, ne stvara ništa - on budi, tvrdi Žid * 2 . 

Istinski umetnik, vrhunski pesnik, takvoje Židovo načelo po tom pitanju, pod- 
leže samo uticajima po srodnosti, uzore nalazi u onom što mu je slično - kad se 
njegovo latentno prepozna u manifestnom drugog. Učitelje samih pesnika tebalo bi 
zato nazivati njihovim prijateljima. To su za Žida bili i sami francuski klasici, pesnici 
Zlatnog veka, koji su u mladosti bili lektira koja mu je pomogla u izgrađivanju poe- 
tičkih merila, što Žid pominje i u predgovoru Antologiji francuske poezije: uvreme 
moje mladosti, moj duh, bio je podvrgnut savetima naših klasika 3 . Oni su i ostali celog 
života njegovo omiljeno štivo za čitanje, o čemu jasno svedoči i studija srpskog židolo- 
ga Slobodana Vitanovića oŽidovim vezama s francuskim klasicizmom pod nazivom 
Andre Žid ifrancuski klasicizam. 

Što se tiče Židovog uticaja na druge, on ističe da ne voli da se govori o nekakvom 
njegovom uticaju. Ne prepoznajem se nigde - odgovara on i nastavlja: Nastojao sam 


' Novi Zavjet, Evanđelje po Luki, XIII, 24, prev. Vuk Stefanović Karadžić. 

2 Pretextes, De l'Influence en litterature, p. 28. 

3 Preface in Anthologie de la poesie frangaise, Paris, Gallimard, 1949, p. 31. 

samo da svakog otisnem na njegov put, u njegovu radost To se slaže sa Židovim 
poetičkim načelom da se uticaj bira po srodnosti i da drugi može biti izabrani uzor 
kao kompas koji istinskom pesniku samo pomaže da pronađe svoj umetnički pravac. 
Žid jejedan od retkih, primećuje Langova, koji je otvoreno govorio o uticajima koje 
je pretrpeo. Ona zaključuje sledeće: Zid, čovek uticaja, evo naziva koji nam se čini da 
odgovara pre svega ovom intelektualnom Proteju koji je primio, preobrazio i prenosio 
začuđujući broj uticaja i izraz «židovski» trebalo bi shvatiti naročito u ovoni smislu 1 2 . 


1 Journal 1889-1939, 22 mars 1922, p. 731. 

2 Renee Lang, Andre Gide et la pensee allemande, Paris, Egloff, 1949, p. 173. 

Pitanje pesničke misli direktno je vezano za odnos iskaz- iskazano u pesničkom 
delu. Pesnički iskaz polazi od emocije, a filosofski iskaz od misli. U tome je suštinska 
razlika između te dve veštine. Bilo kakva emocija u filosofiji doživljava se kao pesnič- 
ki upliv. Misao doprinosi da poetsko delo ima svoju filosofiju. Da li su, onda, pesnici 
mislioci i da li se u umetnosti iznose ideje? 

Po tom pitanju, Andre Žid vodi polemiku s Polom Sudeom u svojim dnevničkim 
beleškama, s kritičarem Fageom i s pesnicima Vinjijem i Šenijeem u ogledu Bodleri 
Gospodin Fage. Pol Sude dokazivao je da je Bodler lažni mislilac. Kritičar Fage kra- 
Ija francuskih pesnika podrugljivo je nazvao tvorcem novog (novateur) koji nije dao 
nijednu novu ideju. Šenije je ispevao dvostih-maksimu: Na novim mislima/stvarajmo 
antičke stihove. Isto to kaže Vinji, samo u proznoj formi. Jasnoje, dakle, da pomenuta 
četiri francuska autora traže poruke i progresivne ideje u poeziji, štoznači da oni od 
umetnosti očekuju ideološki, filosofski, prema tome, i socijalni angažman. 

Žid odgovara Sudeu - ne samo da Bodler nije lažni mislilac, nego Bodler nije 
mislilac uopšte - i zaključuje: Bodlerova vrednost je pre svega emotivnog reda 1 . I na 
Fageovu kritiku kako Bodler nije doneo nijednu novu ideju, Žid odgovara kako savr- 
šenstvu svojeforme Bodler duguje svoju trajnost, i retorski se pita - duguje li umetnik 
svoju vrednost ičem drugom sem savršenstvu forme u pesničkom delu. Fage je tvrdio 
da je trebalo čekati posle Vinjija da se pojavi jedan Sili-Pridom kako bi se nove ideje 
udahnule francuskoj poeziji. Žid ovo tvrđenje smatra ispravnim, ali ono nije dokaz, 
kao što to jeste za Fagea, da je francuska poezija bila siromašna u periodu između 
Vinjija i Sili-Pridoma, naprotiv: upravo se u periodu između ta dva autora francuska 
poezija vinula u visine, a isticanje ideje, a to je za Fagea uloga poezije - to je ono što 
čini jednog pesnika tako osrednjim - smatra Žid 2 . 

Velika Vinjijeva greška, u čemu se on svrstava u isti poetički taborsa Sudeom, 
Fageom i Šenijeem, kako to sagledava Žid, dolazi otuda što Vinji veruje da se pesnič- 
ka novina sastoji u tome da se nove ideje unesu u poeziju. Tražiti poruke i progresivne 


1 Journal 1889-1939, 11 mai 1920, p. 682. 

2 Nouveaux Pretextes, Baudelaire et M. Faguet, p. 140. 

ideje znači očekivati da poezija postane ideologija. Ako pesnik da prednost iskazanom 
u odnosu na iskaz, onda njegova poezija naginje retorici, a to je već kultivisana umet- 
nost, koju Kroče definiše kao anti-poezijci, a koja se razlikuje od prave poezije kao či- 
ste ekspresije, u kojoj je važna emocija. Kročeovo razlikovanje poezije i literature već 
je objašnjeno u prvom poglavlju ovog ogleda, kao i to da s njim korespondira Židova 
distinkcija poezija - kultura. 

Andre Žid naziva lošim metodom u pisanju nastojanje pesnika da iznese samo 
ideje. Dokje pisao pripovetku Ženevjeva, Žid je bio nezadovoljan, i ujednoj dnev- 
ničkoj belešci nada se da će se u toku rada osloboditi ubeđenja, jer ona umetnika 
samo ograničavaju. U svom predavanju Granice umetnosti, Žid pojašnjava da umet- 
nik nema ubeđenja kao filosof ili ideolog. Umetnost i dolazi iz umerenog stava. Zato 
Žid savetuje umetnika na sledeći način: Neka on ostavi drugima «ubeđenja». Ona ga 
koštaju suviše skupo i suviše ga izobličuju 1 . Proizilazi da Andre Žid smatra kako je 
protivnost čistojpoeziji da kontekst bude ispred teksta. 

Angažovana književnost govori o, na osnovu klasičarske doktrine kojoj je i Žid 
okrenut, nedopustivoj zavisnosti estetike od etike. Takvo svođenje pesničkog izraza 
na idejni iskaz ne obezbeđuje trajnost dela. Pesničku vrednost Žid vidi u savršenstvu 
forme, i navodi Rasina i Bodlera u poeziji, a Mocarta i Šopena u muzici, kao primere 
tvoraca savršene umetničke vrednosti. U umetnosti je, prema Židu, važan izraz, ideje 
su ustaljene, i to je poenta koju on ističe u ogledu Bodler i Gospodin Fage. 

U eseju Pusenova poduka, objavljenom u Jesenjim listićima, Andre Žid tretira 
klasičarsko načelo o lepom kao cilju umetnosti, a lepo počiva na izrazu, a ne iskazu. 
Ono što podučava Nikola Pusen, francuski slikar iz sedamnaestog veka, izraženo je u 
malarmeovskoj maksimi, na koju se poziva Žid, da se stihovi tvore rečima a ne misli- 
ma; i primenjeno na Pusena, to načelo u Židovoj interpretaciji glasi: Pusennaspodu- 
čava: ni slike se ne stvaraju mislima već linijama i bojania 2 . I u romanu Krivotvoritelji 
novca, romansijer Eduar, u židovskom duhu, savetuje sestrića Olivjea da se u svom 
pesničkom radu ne vodi idejama, nego rečima. 

Jasno je da je cilj poezije u tome da ona izazove efekat lepog, što znači da ona 
počiva na umetničkom postupku. U poeziji, iskazje ispred iskazanog, reč ispred misli, 
emocija ispred ideje, tekst ispred konteksta. Drugo samo služi prvom. Međutim, bez 
obzira što je u poeziji bitan izraz, a u filosofiji iskaz, istorija književnosti je djjahroni 
pogled nafilosofiju pesništva. Tradicionalno, poezija se razmatra kao daje filosofski 
esej. Kada književni kritičar zauzme filosofski pristup, on analizira filosofiju poezije. 
Tu su onda u pitanju etička razmatranja, a ona nezadiru u bit pesničkog dela. Ona 
se bave kontekstom. U tekstu treba razmatrati estetsko, koje podrazumeva i analizu 
narativnog postupka. U filosofiji, cilj je ideja izvedena do zaključka. Religija koristi 
i pesnička sredstva, štoznači estetska, da ubedi u svoju ideju. Da li onda to znači da 
pesnici nisu mislioci? 

U svojoj Teoriji književnosti, autori Velek i Voren, u poglavlju Književnost i ideje, 


' Pretextes, Les Limites de l'art, p.40. 

2 Feuillets d’automne, L'Enseignement de Poussin, p. 164. 

podsećaju da su se u predsokratsko doba Helade bili javili pesnici-mislioci, daihje 
bilo i u doba renesanse i baroka. Oni navode i Getea kao primer, istovremeno, pesnika 
i izvornog filosofa. U Nemačkoj je, inače, saradnja filosofije i književnosti bila prisna. 
Renesansni platonizam, nastavljaju Velek i Voren s primerima, prožima elizabetansku 
poeziju. Realizam dolazi iz pozitivističke misli. Navedenim primerima valja dodati i 
slučaj Sartrov i Kamijev: njihovo pesničko delo u direktnoj je vezi s filosofijom egzi- 
stencijalizma. 

I Dostojevski se često pominje, ne samo kao mislilac, već kao veliki mislilac. 
Žid, međutim, u ruskom romansijeru vidi najpre pesnika čija veličina dolazi otuda što 
nikada svet ili sebe nije sveo najednu teoriju. Teorija je polazište, i ona mora biti pre- 
vaziđena, Židovje poetički princip koji on iznosi u svom Dnevniku. Istovctna belcška 
s oznakom listići biće objavljena i u Odrazima: 

Veličina Dostojevskog dolazi otuda što on nikada nije sveo svet na jednu teori- 
ju, otuda što nikada nije dopustio da se sam svede na jednu teoriju. Balzak je 
uvek tražio teoriju strasti; velika je sreća za njega što je nikada nije pronašao 1 . 

Umetnostteži da iskaže emociju. Time se ne poriče ideja poezije. Ideja se svodi 
na ulogu sredstva radi estetskog doživljaja. Neminovno se ovde javlja nedoumica: ako 
su ideje ustaljene, ako pesnici nisu filosofi, tojest ako ne ubeđuju već priređuju umet- 
nički doživljaj, treba li onda govoriti o temi pesničkog dela? Naslovom određujemo 
temu pesničkom delu. Žid je često dopisivao podnaslove koji su njegova dela definisali 
kao filosofska razmatranja. Močvare su prvobitno imale podnaslov Rasprava oslučaj- 
nosti (Traite de la contingence), ukazuje na to Alen Gule u svojoj strukturalnoj analizi 
Židove sotije Vatikanski podrumi. Dramu Filoktet autor je definisao kao Raspravu o 
potrebnom pokoravanju stvarnosti (Traite de la soumission necessaire a la realite). 
Lirska priča Uskavrata imalaje prvobitni naziv Smrt gospođice Adele (Mort de Mlle 
Adele), a radni naziv bio je - Pokušaj da se dobro umre. Essai de bien niourir, ne samo 
semantički razmatrano, već idejno i sadržajno procenjena priča koja je taj naslov mo- 
gla imati i za konačan, znači i - Ogled kako dobro umreti. 

Misao je, ipak, pozadina pesničkog dela. Emocija, kao izvorno poetski medjj, 
uslovljenaje idejom. Međutim, dokje u filosofiji misao cilj, u poeziji ona je sredstvo. 
Zato ne treba kritički pristupati umetnosti kao što se pristupa filosofiji. U filosofiji 
se procenjuje jesu li stavovi ispravni i jesu li argumenti održivi. Ako se to isto čini u 
recepciji poezije, onda se njoj poriče umetnički karakter. Pozicija pesnika, umetnika 
uopšte, nesumnjivo se razlikuje od pozicije filosofa koji ubeđuje, teologa koji uverava 
ili političara koji pridobija. Andre Žid ju je dobro sagledao u vreme kad je raskidao sa 
simbolizmom, i tu pesničku poeziju nazvaoje stanje dijaloga (etat dedialogue). Žid to 
pojašnjava u pismu od 10. maja 1894. godine koje je uputio prijatelju Marselu Druenu. 
Citat iz pisma u kojem Žid govori o stanju dijaloga u svojim istraživačkim radovima 
prenose Ivon Dave (Oko Zemaljskih hrana) Žermen Bre (Neuhvatljivi Protej) i Daniel 
Mutot (Estetika književnog stvaranjd), a taj deo pisma, u prevodu na srpski jezikglasi: 


Incidences, Feuillets, p. 84. 

Dospeo sam u ono srećno stanje u kojem nemamo više lične vere; ono stanje, 
koje bi za filosofa bilo skepticizam, jeste za književnika (rehabilitujmo ga na 
trenutak) ono što bismo mogli nazvati stanje dijaloga; ono dolazi iz proniclji- 
vosti, iz uvek većeg i posebno dubljeg razumevanja verovanja i morala dru- 
gog; iz mogućnosti da se uzbuđujemo naizmenično koliko za jednu toliko i za 
drugu stranu, i to iskreno, strastveno; — konačno iz potpunog nezanimanja 
z.a svoje lično mišljenje. Još jednom, nema tu nikakvog skepticizma - hoću da 
kaženi nikakve psihološke brige, nikakve tuge, ili nikakvog osmeha, — nego 
samo neposrednog opažanja života.. 

Žermen Bre tumači kako stanje dijaloga o kojem govori Žid nije dijalog koji Žid 
vodi sa samim sobom, već toje stanje objektivne raspoloživosti, «unapredneusmere- 
ne» radoznalosti pred svakom tačkom gledišta. Židovo napomena da bi takvo stanje 
za filosofa bilo skeptizicam navodi Breovu na ispravan zaključak: Stanje dijaloga 
suprotstavlja se, dakle, dogmatizmu i nosi misao ka višeznačnosti a ne jednostavno 
ka dualizmu 1 2 . 

Mutot je jedno poglavlje u svojoj studiji naslovio Stanje dijaloga i u njemu on 
na dvanaest strana obrazlaže Židovo razlikovanje pesnikovog stanja monologa od 
umetnikovog stanja dijaloga. Daniel Mutot gleda na stanje dijaloga kao na jedan od 
stubova židovske estetike, a razlikovanje pesnika i umetnika koje je izveo Andre Žid 
treba sada objasniti kako bi sejošjednom podvukao stav da je pesnička misao sred- 
stvo koje služi u estetske svrhe, a da nije cilj, jer bi onda akcenat bio na iskazu, što je 
protivno pravoj poeziji. 

Novo stanje o kojem govori Žid u svom pismu Marselu Druenu Daniel Mutot 
dovodi u vezu sa estetičkom evolucijom koja je Žida dovela do poetičke pozicije u 
kojoj je on prevazišao subjektivnost i naivnost pesnika (poete), što je stanje monologa, 
i dospeo u stanje dijaloga. kojc karaktcrišc objektivnost umetnika (artiste). Pesnik ima 
obično ja, a umetnik pozajmljeno, mnogostruko ja, koje eksperimentiše, pojašnjava 
Mutot. Odatle proizilazi, što i koristi da se odgovori na sve nedoumice po pitanju pe- 
sničke misli, da je pesnik ličan, unapred deklarisan, da nastupa kao retor, te da, pošto 
polazi od misli koja je cilj, on može biti i filosof, i ideolog, i teolog. Nasuprot takvom 
retoru, pesničkom dogmati, stoji umetnik čija misao je bezinteresna. 

Ako treba govoriti o temi u pesničkom delu, onda je ona, uopšteno govoreći, uvek 
ista: sukob ideja u čoveku, tojest drama bića. Ona postoji kod svih velikih autora, a 
pesnička misaojednog Stendala ili Bodlera, Getea ili Dostojevskog, upravo se može 
definisati krozteoriju o stanju dijaloga kojaje i ovde citirana iz Židovog pisma iz 
1894. godine, a ne kroz nekakve teorije misli. 

Jedina drama koja me zanima i koju bih želeo iznova da opisujem jeste rasprava 
celog bića s onini što ga sprečava da bude autentično, s onini što se suprotstavlja nje- 


1 Yvonne Davet, Autour des nourritures terrestres, Paris, 1948, p. 65; Germaine Bree, L’In- 
saisissable Protee, Paris, 1953, p. 14; Daniel Moutote, Andre Gide — L’Esthetique de la 
creation litteraire, Paris, 1993, p. 118. 

2 Germaine Br ee, L’Insaisissable Protee, Paris, Les Belles Lettres, 1953, p. 15. 

govom integritetu, njegovom integrisanju - tako Žid definiše idejnu pobudu za svoje 
pesničko stvaralaštvo, i izvodi zaključak u svom istraživanju: Prepreka je najčešće u 
njemu [čoveku] samom 1 . 

Aristotel govori samo o lepom u poeziji, a Horacije u poeziji vidi spoj lepog i 
korisnog. Srednjevekovna hrišćanska teorija pesništva naružila je lepo a korisno je 
izjednačila s religijskom moralnom podukom. Poezija je u moderno doba počela da 
trpi mnogobrojne uljeze koji su pretili da je svedu na lekcije iz morala, politički mani- 
fest, ideološki pamf let. Tražiti od poezije da bude odgovor na neposredna društvena 
zbivanja i da se izjašnjava o njima, znači uniziti umetnički izraz i svesti poeziju na 
doktrinarni iskaz. To znači prisiliti je da bude ono što nije u njenoj prirodi, da bude 
- angažovana književnost. Upravo je to tema sledećeg poglavlja, kojim se okončava 
prvi deo ovog razmatranja Židovih poetičkih načela, deo nazvan Spoljna ili transcen- 
dentna poetika. 


Journal 1889-1939, 3 juillet 1930, p. 955. 





55 


Angažovana književnost 

Utilitarnost poezije; kontekst ispred teksta 


Književnost koja nastaje na poticaj aktuelnih događaja i koja je odgovor na tedo- 
gađaje, koja nosi ideju kao parolu i instrument je određene politike i ideologije, takva 
književnost daje prednost kontekstu, i pesnički tekst služi samo da istakne kontekst. 
Za Žida, međutim, nema nedoumice: angožovanost u pesničkom stvaranju znači ste- 
rilnost. Žid o tome raspravlja u svom Dnevniku povodom predgovora Pjera Navila stu- 
diji koju je napisao njegov brat Klod Navil. Žid ne pominje o kojoj studiji je reč, samo 
kaže da je u pitanju predgovor jednoj studiji. Međutim, kako dnevnička beleška nosi 
datum 5. septembar 1936. godine, jasno je da je reč o studiji Andre Žid i komunizam, 
koja se pojavila te godine 1 . U predgovoru, Pjer Navil zamera esteti što se nije prepustio 
uticajima velikih društvenih zbivanja svoje epohe. 

Andre Žid, koji zastupa poetičko načelo da angažovanost u umetnosti šteti umet- 
ničkom delu, u svom Dnevniku odgovara: 

Šta da mislim o toni prigovoru koji je on stavio na celokupno moje delo [,..]što 
se nije prepustilo uticaju velikih društvenih događaja koji su se zbivali u doba 
kcid sam pisao? ]...]Kad bi velika književna dela iz doba Luja XIII i Luja XIV 
nosila odblesak Fronde, kad bismo u njima čuli odjek Kraljevog desetka, mož- 
da bi ih Pjer Navil više cenio; ali ona bi tinie izgubila onu superiornu vedrinu 
koja ini je pribavila dugovečnost. Što se mene tiče, cenini da, upravo suprotno, 
otkako su počela da moju glavu i moje srce zaokupljaju socijalna pitanja, ni- 
sam napisao ništa valjano 2 . 

Jedino bezinteresna umetnost vredi, provlači se poetički stav od Aristotela preko 
Boaloa do Žida. Horacijevsko korisno u renesansi dobija na značaju, i prenaglašeno, 
ono skreće u ideološko - angažovano. Angažovanost s konkretnim povodom koristi 
u određenom trenutku, ali na duge staze takvo pesničko delo posustaje i gubi značaj. 
Razlog nije samo u tome što se prednost opet daje ne oznaci, već onom što se njome 
označava - označenom, već je i u tome što poezija dobija cilj koji je vanpoetski. Jedini 
cilj poezijej elepo. Istotako, i filosofija prestajetoda budekad napusti svoj cilj kojijeu 


1 Claude Naville, Andre Gide et le communisme 1934, Paris, Librairie du travail, 1936. 

2 Joumal 1889-1939, 5 septembre 1936, p. 1255. 

njoj, atoje istina, i kad dobije neki vanfilosofski cilj, kad postane utilitarna. Filosofija 
svedena na utilitarnost obična je ideologija, potrošna propaganda. Bezinteresna misao 
vrednija je od angažovane ideološki vođene misli, jednako u poeziji i filosofiji. Žid 
kaže: Umetnost, nauka ifilosofija vrede sanio bezinteresno 1 . 

Nikada Žid nije sumnjao u bezinteresni karakter poezije. I kad se bavio socijal- 
nim problemima vrlo angažovano kao intelektualac, on nije zastranjivao kao poetičar. 
U doba svog medenog meseca s komunizmom, godine 1932, on piše: 

Radije neću više ništa napisati, nego da moju umetnost podvrgnem utilitarnim 
ciljevima. Dci ubedim sebe da ti ciljevi danas moraju da preuzmu korak, isto- 
vremeno znači da osudim sebe na ćutanje 2 . 

Tri godine kasnije, što je i četiri decenije nakon štoje objavio Močvare, Žid 
opravdava neangažovani pristup u tom delu na sledeći način: 

Da sam nespokojstvo u toj knjizi preneo sa duhovnog plana na društveni plan, 
verujem da bih ga samo suzio. Ali lako je u mislima izvršiti taj prenos. U sušti- 
ni, nespokojstvo bi ostalo isto 3 . 

Problem socijalne angažovanosti jeste u tome što unapred postoji zacrtani cilj 
koji je izvan pesničkog dela, i kojem je ono samo sredstvo. Misaoje ispred reči, i 
ona ostaje i iza reči. Reči se troše zarad ideje. Kad god je to slučaj, aktualnost za- 
poseda delo na štetu njegove trajnosti. Aktualan, pravo da vam kažem, i ne želim da 
budem, i prepuštajući se samom sebi, radije bih bio budući - piše Žid u Dnevniku 
Krivotvoriteljanovca 4 , pritom misleći na aktualnost u datom trenutku, na aktualnost 
dela u odnosu na neposrednu društvenu realnost. Žid želi da mu misao bude slobodna, 
što ona nijeako je svedena na određeni interes. 

Kada je reč o kritičkim reakcijama, čini se daje najviše ogleda i kritika koje se 
tiču Židovih dela usmereno na njihov kontekst. One tretiraju čak i pitanje utilitar- 
nosti židovske filosofije, a ne sam tekst. Ne retko, kritičari koji su se bavili iskazima 
u Židovom opusu negativno su ga procenjivali zbog navodne socijalne izolovanosti 
i autorove ravnodušnosti prema velikim socijalnim temama epohe. Takve kritike 
su reakcija jednog doba koje je minulo, zato su te kritike i prevaziđene. One su 
obični pamfleti, kao što je to, u jugoslovenskoj kulturi između dva svetska rata, 
ogled Đorđa Jovanovića Andre Zid ili nenioć dekadentnog individualizma. Autor je 
napisao svoj ogled 1937. godine, a objavio ga 1940. godine u Beogradu. Sa stano- 
višta socijalističke ideologije između dva svetska rata, Đorđe Jovanović razmatra 
Židovu buržujsku psihologiju prezira prema socijalnom i pesnikovu dekadentnu fi- 
lozofiju egotizma. Jovanović iz pozicije jedne ideologije, a on književnost vrednuje 
prema stepenu njene utilitarnosti, tojest socijalnog angažmana, negativno proce- 


1 Journal 1889-1939, 19 juillet 1932, p. 1140. 

2 ibid., 27 decembre 1932, p. 1149. 

3 ibid., 28 mars 1935, p. 1224. 

4 Journal des Faux-Monayeurs, 19 juin 1919, p. 15. 

njuje Židovu umetnost. Zato ogled čini skup vatrenih parola kojima autor lobira za 
socijal-komunizam i niz ličnih uvreda na Židov račun, a od estetskog procenjivanja 
umetničke kreacije nema ništa. U prilog ovom zaključku dovoljno je navesti jednu 
karakterističnu ocenu koju iznosi Đorđe Jovanović, a koaj se neprestano ponavlja u 
njegovom ogledu: 

Zidje u istini otelovljena beda i nemoć dekadentnog individualizma. Jer, danas 
je bar više nego ikada jasno, onaj individualizam za koga se Zid tako istrajno 
i uporno zauzima u stvari je degenerisani individualizam, skeptički i despera- 
terski, bez ikakve veze sa stvaralačkim, borbenim individualizmom koji nije ni 
u kakvoj suprotnosti s konkretnim Ijudima, pogotovu ne sa naporima one klase 
koja je rukovoditelj i glavna snaga u menjanju današnjeg društva, i krvareći 
ali nesalomivo stvara jedno slobodno i srećno čovečanstvo 1 . 

Za Jovanovića, Žid je neprijatelj radničke klase, on se oslanja na dekadentne pe- 
sničke pravce, i preteča je svega dekadentnog, a svoj tobožnji humanizam Žid je 
srkutao i iz toliko trpeljive i rastegljive Biblije, iz Renesanse, iz Montenja, Paskala, 
Romantizma i svih dekadentnih previranja prošloga i ovoga stoleća 2 . Očigledno je da 
Đorđe Jovanović nezna ništa o prirodi i svrsijedne umetničke kreacije. On procenjuje 
umetnost na osnovu toga koliko jeona korisna zajedan kolektivitet. 

Da je postojala socijalna volja kod pesnika Žida, svedoče tekstovi nastali između 
1929. i 1935. godine, a koji su objavljeni tek 1950. godine kod Galimara, pod nazivom 
Angažovana književnost. Toje zbirka predavanja, javnih saopštenja, pisama i proglasa, 
u čijem dodatku se nalazi i pozorišni komad Roberili opšti interes (Robert ou l'interet 
general). Životni period u kojem su nastali ti Židovi spisi obeležen je njegovim komu- 
nističkim i prosovjetskim angažmanom. U Židova angažovana dela, osim pomenute 
zbirke, teoretičarka Žermen Bre ubraja i sledeće spise: Sećanja iz porotničkog suda 
(Souvenirs de la cour d'assises, 1914), Putu Kongo (Voyage au Congo, 1927), Povratak 
iz Čada (Le Retour du Tchad, 1928), PovratakizSSSR-a (Retour de l'U.R.S.S., 1937), 
kao i neke stranice iz Dnevnika. Pomenuti spisi nisu poetske fikcije, zato se ne mogu 
smatrati angažovanom književnošću. Ona podrazumeva fikciju koja služi ideologiji. 
Takav nazivje neodgovarajući za spise kojeje za izdavanje priredila Ivon Dave. Ti 
spisi govore upravo protiv ideološke angažovanosti u književnosti. 

Daniel Mutot je u svom dijahronom pregledu Židove pesničke karijere, štoje 
prezentovano u drugom poglavlju u ovom ogledu, period od 1926. do 1939. godine 
nazvao periodom angažmana u kojem je Žid umetničko stvaranje po klasičarskim 
načelima koja negiraju utilitarnost poezije zamenio za društveni angažman. U tome 
će uspeti na neko vreme, ali vratiće se sa te prolazne pozicije - napisao je Mutot u 
svojoj studiji. Pritom Židovčisto socijalni angažman Mutot je ograničio na period od 
1932. do 1936. godine. Angažovani spisi, podseća Mutot, biće isključeni iz edicije 


1 Đorđe Jovanović, Andre Žid ili nemoć dekadentnog individualizma, Beograd, Naša stvar- 
nost, 1940, str. 8. 

2 ibid., str. 12. 

Kompletnih dela, na čijoj pripremi i izdanju je Žid radio od 1932. godine do 1939. 
godine, kada će se ona pojaviti u petnaest tomova. 

Andre Žid, treba pojasniti, nikada nije doveo u sumnju zanatska načela. Nikada 
nije ni sumnjao da poezija nema vanumetnički cilj, tojest utilitarni. Može li se uopšte 
reći da se njegov društveni angažman na bilo koji način odrazio na umetničku aktiv- 
nost? Period društvenog angažmana, koji se prema Mutotu prostire na period od 1926. 
do 1939. godine jeste period kad su se pojavile priče Škola zažene (L'Ecole des fem- 
mes, 1929), Robert (Robert, 1930), Ženevjeva (Genevieve, 1936), drama Edip (Oedipe, 
1931) i poema Novehrane (Les Nouvelles Nourritures, 1935). Žid je kao intelektualac 
učestvovao u javnom životu, ali nije dopuštao da se njegova umetnost kompromituje. 
Razne političke organizacije i stranke htele su da se okoriste s obzirom da je Žid bio 
u to vreme glavni savremenik. Podrška slavnog pisca značila bi mnogo za dnevno 
politički uspehjedne ideologije, ali Žid se nije dao. On odbija članstvo u Asocijaciji 
revolucionarnih pisaca i umetnika Francuske, i u pismu od 13. decembra 1932. godine, 
taj svoj čin obrazlaže na sledeći način: 

Oni koji me čitaju danas - i na koje bih mogao (makar i da to ne želini) da 

utičem i koje tako niogu da okrenem ka vama — ne bi me više slušali, od onog 

dana kad bi saznali da mislim i pišem po naredbi 1 . 

Isto tako, Andre Žid, iako je bio proglašen zajednog od njegovih počasnih pred- 
sednika, ne pojavljuje se na Svetskom kongresu omladine protiv rata i fašizma koji 
se održava u Parizu 1933. godine. U pismu koje je uputio na kancelariju Kongresa, 
on poručuje: Ostavite me da niirno pišem ono što još moram da napišem: jedino tako 
moći ću najbolje i najtrajnije da vam pomognem. 

Jedino Židovo angažovano delo zapravo je pozorišni komad Rober ili opšti inte- 
res. To je komad s tezom u kojem fabrikant Rober nemilosrdno brani interese svoje 
klase, time i svoje porodično bogatstvo. Mlađi sin Mišel suprotstavlja se ocu kroz 
socijalnu borbu radničke klase. Žid je uočio da je to loš komad koji je, zapravo, tre- 
balo da bude komedija naravi. Svakako je Žid mogao da ovu scensku igru pretoči u 
još jednu kritičku knjigu koja govori o tome kako se iz lične frustracije rađa ambicija 
zaogrnuta velom borbe za opšti interes. Opšti interes mogao jc biti komad o idcološkoj 
manipulaciji - kapitalističkoj, religijskoj i komunističkoj, zbog koje stradaju pojedinci. 
Kapitalistički manipulant jeste Rober koji brani svoju kastu bogatih, u suprotnom, 
promena socijalnih odnosa dovela bi ga do finansijskog kraha. Crkveni konformizam 
oličava opatTronše braneći postojeći poredak. Mladić Mišel bori se za novi svet koji 
će izgraditi radnička klasa, što je zapravo njegova lična borba protiv oca. Pod plaštom 
komunističke ideologije krije se, u Mišelovom slučaju, Edipov kompleks. 

Izmeštena iz socijalne ravne na moralnu, priča bi vredela mnogo više, ne bi bila 
potrošena s parolama koje proklamuje. Šteta štoŽid nije preradio komad, u skladu sa 
svojim poetičkim principom dajedino bezinteresna umetnost vredi. Međutim, komad 
je nastao u vreme Židove komunističke faze. To je period kada su socijalne teme zao- 
kupljale njegov duh, što ga je, kako zaključuje u Dnevniku, udaljavalo od književnosti; 


La Litterature engagee, Paris, Gallimard, 1950, p. 18-19. 

Španska revolucija, borba Vatikcina protiv fašizma, nemačka finansijskci kriza i, iznad 
svega, izvanredni napor Rusije ... sve to nie užasno udaljava od književnosti 1 - piše 
Žid u Dnevniku 1931. godine. To su događaji koji su obeležili društvenu stvarnost u 
Evropi krajem treće i početkom četvrte decenije dvadesetog veka. I Žid im se bio pre- 
pustio misaono, idejno, emotivno. 

Međutim, Žid nije žrtvovao svoju umetnost radi društvene aktualnosti, zato što 
je njegov pesnički senzibilitet posve drugačiji. Trajnost ga zanima, a ona se obezbe- 
đuju umetničkim sredstvima a ne vanumetničkim, tojest vanestetskim. Umetnost 
ne ubeđuje, već uzbuđuje. Zato Andre Žid nije bio angažovani pisac bilo da je reč o 
komunističkoj ili hrišćanskoj ideologiji. Iako vaspitavan u hrišćanskom duhu, iako je 
njegovo biće prožeto protestantskom moralnošću, Židova poezija sačuvala je svoju 
umetničku suverenost. Prolazne životne krize obeležile su Žida u određenim perio- 
dima: hrišćanska u vreme Prvog svetskog rata, komunistička krajem druge i u prvoj 
polovini treće decenije dvadesetog veka. Žid je imao i svoje stvaralačke krize, perio- 
de kada nije bilo remek-dela. Međutim, jedina kriza koju nije imao jeste poetičarska. 
Poetička načela su trajno važeća i ne mogu se menjati niti čak razvijati, jer umetnost 
počiva na savršenstvu, a savršenstvo je već u domenu lepog, čime se isključuje svaka 
utilitarnost. 

U vreme Velikog rata, u periodu od 1916. do 1919, nastajao je Židov spis s jakim 
religioznim nabojem Numquidet tu...? To je period pesnikove moralne krize, verovat- 
no podstaknut i pojačan ratnim strahotama. Žida je uplašilo urušavanje sveta, i on se 
vratio na suštinsko pitanje smisla života, time se okrenuo i Bogu. Ipak, Židova pole- 
mika sa svetim Pavlom, lirski intonirana, potvrdila je pesnički primat nad sadržajem - 
religijom. Žid, zapravo, nikada nije verovao da postoji hrišćanska umetnost. Umetnost 
kao hrišćanska umetnost ne postoji - kaže on u predavanju O značaju publike * 2 . Žid 
insistira na tome da se estetska istina odvoji od Evanđelja. On nije poeziju podvrgnuo 
hrišćanstvu, većobrnuto. Štaviše, Židov doživljaj Hrista preje estetski nego etički. 

Religiozna kriza u koju je Žid bio zapao u vreme Prvog svetskog rata, nije ga 
svladala, i on se spasao preobraženja koje bi izmenilo njegovu poeziju i učiniloje uti- 
litarnom, katoličkom. Isto tako, Žid se izvukao iz svoje komunističke avanture, u koju 
je bio upao krajem treće decenije prošlog veka. Komunizam, kao i hrišćanstvo, Žid 
je doživljavao kao etičko stanje jedne socijalne svesti i estetsko stanje pojedinačnog 
duha. Sloboda pojedinca i poštovanje drugog jeste ono štoje Žid video i u hrišćanstvu 
i u komunizmu, kao etičkim pokretima. Međutim, institucionalizovani, oni su postali 
ideologije, prema tome i dogme koje guše slobodu: 

Jer kao preobraćenje u katoličanstvo, i komunističko preobraćenje podrazu- 
meva odricanje od slobodnog suda, potčinjavanje jednoj dogmi, priznavanje 
jednog pravoverja. Prema tome meni su sva pravoverja sumnjiva 3 . 


' Journal 1889-1939, 24 juillet 1931, p. 1066. 

2 Nouveaux Pretextes, De l'Importance du public, p. 38. 

3 Journal 1889-1939, juin 1933, p. 1175. 



SPOLJNA (TRANSCENDENTNA) POETIKA 


60 


Prethodno citirani Židov dnevnički zapis nastao u vreme dok je bio zanesen ko- 
munističkom idejom, godine 1933,jasno pokazuje daje esteta Žid umeo da poetski 
kritički smisao razdvoji od političkog i socijalnog rezonovanja. Jedino bezinteresna 
umetnost vredi, valja se podsetiti maksime koje se držao poetičar Žid, jer umetnost 
nastaje u stanju dijaloga, u kojem se nalazi umetnik, a to je stanje koje podrazumeva 
otvorenost za sve senzacije i emocije. 

Da umetnost i književnost nemaju ništa sa društvenim pitanjima, i da mogu sanio, 
ako se u njih upuštaju, biti u zabludi, u to ostajem bezmalo uveren. To je i razlog zašto 
ćutim otkako su ta pitanja prevagnula u mom duhu - objašnjava tako Žid sušne godine 
koje su zavladale za njegovu umetnost 1 . 

Židov poetički stav, dakle, nije ni izolovani esteticizam, ni otuđeni larpurlar- 
tizam. Oba pokreta su radikalna opozicija pozitivizmu i njegova negacija. Židov po- 
etički stavjeste stav odbrane interesa pesničke umetnosti, a njen interes je estetski 
doživljaj bez ideološko-socijalne (zlojupotrebe. Zato je Žid i savetovao da se njegovo 
delo razmatra samo estetski; Estetska tačka gledišta jedina je koju treba zauzeti da bi 
se zdravo govorilo o mom delu 2 . 

U tom smislu, temeljna poetička načela kojih se pridržava Žid i koja drugima sa- 
vetujejesu imanentna - ona setiču teksta, stila pesničkog jezika i strukture narativnog 
prosedea. Upravo su ona predmet razmatranja i izlaganja u drugom delu ovog ogleda. 


1 ibid., 29 decembre 1932, p. 1149. 

2 Journal 1889-1939, 25 avril 1918, p. 652. 

Pesnička pravila 

Odnos izraza i iskaza; klasično i romantično 


Unutrašnja ili imanentna poetika, kako je objašnjeno u uvodnom poglavlju ovog 
ogleda o Andreu Židu kao poetičaru, a u svetlu opšte estetike književnog stvaranja, 
razmatra tekst- njegovu formalnu organizaciju i narativnu strukturu. Pitanje formal- 
ne analize, tojest imanentne poetike, kod Žida je direktno vezano za sosirovsku dis- 
tinkciju oznaka (signifie) i označeno (signifiant), koji u spoju daju reč, tojcst lingvi- 
stički znak (signe). Preneto na domen pesničkog to znači da se poetika bavi odnosom 
između pesničkog izraza i njime imenovanog misaonog iskaza. U vezi s tim, Andre 
Žid koristi termine klasicizam i romantizam, i on ih ne posmatra u dijahronoj perspek- 
tivi, kao termine kojim su označeni umetnički pravci u istoriji književnosti, već kao 
dva opštasistema stvaralačkog postupka. 

Židovo stvaralačko načelo, kada je reč o odnosu iskaza i iskazanog, jeste dami- 
sao i osećanje treba da prethode reči i da reč dođe kao autentični izraz proživljenog. 
Suština je biti uzbuđen i to iskazati, kao što je slučaj u klasičarskom umetničkom 
postupku, a ne, kao u romantičarskoj pesničkoj tehnici, izgledati uzbuđen. Važno za 
njih [romantičare] nije više da budu, već da izgledaju uzbuđeni — piše Žid Anželi 1 . U 
tom slučaju, sentimentalnost vodi ka umetnosti. I toje romantizam. Romantičar- ve li 
Žid - teži uvek da izgleda uzbuđeniji nego što je to u stvarnosti, tako da kod naših 
romantičarskih autora neprestano reč prethodi emociji i misli, i nadilazi ih 2 . 

Takvi romantičarski pesnici, pesnici opšteg izraza romantizam, koji su svedeni na 
reči koje koriste, jesu, nudi Žid primere, Ronsar, Kornej, Igo. Emocija je kod njih verbal- 
na i u reči se iscrpljuje. Nasuprot romantičarskoj sentimentalnosti Žid postavlja klasičar- 
sku senzualnost. U klasičarskoj poeziji postignutje sklad emocije i njome označene reči: 

U čitavoj grčkoj književnosti, u najboljoj engleskoj poeziji, u Rcisinu, Bodleru, 
osećamo da reč, koja otkriva emociju, ne sadrži je celu; i kad je jednom izgo- 
vorena reč, emocija koja joj je prethodila teče dalje 3 . 


' Incidences, Billets aAngele, p.41. 

2 ibid., p. 40. 

3 Incidences, Billets aAngele, p.41. 

Andre Žid posmatra pesničku kreaciju kroz odnos emocije i reči u njenom tek- 
stu. Tako je došao do dva opšta umetnička postupka, s jedne strane klasicizma koji 
zadire u suštinsko i autentični je izraz bića, i s druge strane romantizma koji je 
sav u prividu i pojavnom. Jasno je onda da Žid odbacuje sve tradicionalne postav- 
ke koje razlike između epoha klasicizma i romantizma svode na opoziciju razum i 
srce. Prema ovoj kvalifikaciji, romantično je izliv emotivnog, a klasično izraz raci- 
onalnog. Za Žida, međutim, romantizam označava umetnički postupak u kojem pe- 
snički iskaz (označeno) prednjači, a klasicizam označava stvaralački postupak koji 
obezbeđuje savršenstvo, jer u njemu pesnički izraz (oznaka) jeste autentični odraz 
emocije i senzacije. Klasicizam se tako odnosi na suštinu a romantizam na pojavno 
u pesničkoj kreaciji. 

Proizilazi i da opozicija biti i(li) izgledati klasičnom stilu pripisuje ne samo ra- 
zum nego i autentičnost srca. Štaviše, romantičarski stil predstavljen je kao lažni, 
umišljeni ili isforsirani trzaj srca. Žid se ne obraća srcu, nejasnoj i neprofilisanoj umet- 
ničkoj percepciji, već razumu. Povodom Koridona, a ta izjava slobodno se može pri- 
meniti na svaku njegovu knjigu, Žid je napisao: Ne želim da izazovem saosećanje, s 
ovoni knjigom, već da uznemirim 1 . Uostalom, i u Dnevniku Krivotvoritelja novcaZ id 
ponavlja isti stav: Da uznemirim, to je тоја uloga. Publika uvek više voli da je umire 2 . 

Senzualnost, ne osećanje, vodi umetnosti, jasan je Židov stav, i u senzualnosti o 
kojoj esteta govori treba videti zavodljivu istančanost rasuđivanja. Prema tome, odli- 
ke pravog umetnika jesu: objektivnost, rasuđivanje, kritičnost, senzualnost. One ne 
isključuju emotivnost, ali ona nije nesvesni izliv pesnikove subjektivnosti, kakoje 
to slučaj u romantizmu, već je proučena subjektivnost, depersonalizovana pesnikova 
individualnost. 

Očito je da razliku koju Žid vidi između klasicizma i romantizma treba prepo- 
znati u njegovoj definiciji stanja dijaloga, o čemu je bilo govora u poglavlju Pesnička 
misao. Kada Daniel Mutot kaže da Žid prelazi s pesničke subjektivnosti i naivnosti, 
štoje stanje monologa, na umetničku objektivnost, štoje stanje dijaloga, to treba 
shvatiti na sledeći način: Andre Žid iz prve pesničke faze koja je prosimbolistička, a 
posmatrano u okviru dva opšta umetnička postupka koja je Žid imenovao, toje ro- 
mantizam, evoluira u zrelog umetnika, a to je pozicija klasicizma. Umetnik (artiste) ne 
više pesnik (poete), kaže Mutot, postaje vrhovni naučnik (supreme savant). 

Židovi stavovi ovde izneti dalje predočavaju da je neodrživo i tradicionalno ra- 
zlikovanje klasicizma i romantizma na osnovu opozitivnog para objektivno-subjek- 
tivno. Romantičarsko subjektivno je obično ja, a klasičarsko je mnogostruko, koje se 
samoizučava, koje eksperimentiše. I romantičarska subjektivnost i klasičarska objek- 
tivnost bile su pogrešno shvaćene u književnoj teoriji i kritici. Očigledno je da je ro- 
mantičarska nesvesnost nazvana subjektivnim, a klasičarski kritički duh objektivnim 
postupkom. Romantizam poistovećuje ja u delu i ja autora. Ne postavlja se nikakva 
granica između pesnika i fiktivnog lika. U tome je subjektivnost romantizma.- ro- 


1 Journal 1889-1939, Feuillets, a. 1918, p. 673. 

2 Journal des Faux-Monnayeurs, p. 111. 

mantičar teži tome da bude prepoznat u delu. Klasičar je na distanci od likova koje je 
stvorio. U tome je njegova objektivnost, njega odlikuje sveobuhvatni pogled. Pesnička 
depersonalizacija uverljivija je kod klasičara nego kod romantičara. Klasičarje u izve- 
snoj meri u svakom od likova ispoljavajući mnogostruko ja. 

U svom Dnevniku Andre Žid piše da mu je Rober Le Djabl ujednom napisu u re- 
viji Francuska Akcija pripisao klasičnu bezličnost. Žid mu odgovara na sledeći način: 

Nisam nikada smatrao bezličnost za posebno klasičnu vrlinu. Upravo suprot- 

no, uvek sam radio na tonie da dani svakoj od mojih knjiga najmanje bezličan 

karakter, najmanje objektivan, najviše prodoran 1 . 

Suština klasicizma jeste, kako primećuje Slobodan Vitanović u svom razmatra- 
nju Židovog odnosa prema francuskom klasicizmu, u subjektivnom odnosu umetnika 
prema svom stvaranju — u njegovoj težnji ka klasicizmu 2 . 

Kao što razlikuje romantičarsku jednostranu subjektivnost i klasičarsku mno- 
gostruku subjektivnost, Andre Žid razlikuje individualnost i individualizam. 
Individualnost je partikularnost, svojstvena romantizmu. Romantičar je uvek ličan 
u delu, dakle partikularan. Nasuprot njemu stoji klasičar koji se uzdiže iznad poje- 
dinačne individualnosti do opštosti. To Žid naziva individualizmom. Individualizam 
označava totalitet subjekta koji nudi klasicizam. Trijumf individualizma i trijumf kla- 
sicizma korespondiraju - zaključuje Andre Žid u svojim beleškama za Anželu koje su 
objavljene u Odrazima 3 4 . Te beleške razmatraju pitanje dva opšta umetnička postup- 
ka koja su izvedena na osnovu funkcionisanja pesničkog znaka u sosirovskoj relaciji 
oznaka -označeno, a ta dva stilska postupka Andre Žid je, dakle, imenovao kao kla- 
sicizam i romantizam. 

Vrhunskog umetnika, kakoto AndreŽid shvata, odlikuju klasičarske osobine 
- pesnička depersonalizacija i kritički smisao. U tom određenju, pesnička umetnost 
dostiže stepen naučne elaboracije. Umetnik postaje vrhovni naučnik, kakoto kaže 
Daniel Mutot povodom Židove distinkcije pesnik-umetnik. Umetnik treba svojim kri- 
tičkim smislom da prevaziđe pesnika, tojest romantizam, jer nema lepe umetnosti bez 
svesti, a svest i kritički duh jedno sid - tim rečima Oskara Vajlda vrlo često Andre Žid 
zaključuje svoja razmatranja oklasicizmu koja je, osim u Odrazima, daoi uJesenjim 
listićima i u Novim Povodima. 

Pesnici koji su svojim kritičkim smislom prevazišli romantizam za Žida jesu 
Bodler i Stendal. Stendal je takođe govorio o dva opšta umetnička postupka. Razlika 
nije jedino u tome što on koristi italijansku reč romantizicam, već i u tome što je on 
svu svoju argumentaciju upotrebio da odbrani romanticizam kao autentični izraz 
umetničke lepote i da napadne klasicizam kao izveštačeni i prevaziđeni pesnički 


1 Journal 1889-1939, 9janvier 1930, p.965. 

2 Slobodan Vitanović, Andre Žid i francuski klasicizam, Beograd, 1967, str. 270. 

3 Incidences, Billets a Angele, p. 38. 

4 Feuillets d’automne, L'Enseignement de Poussin, p. 163; Nouveaux Pretextes, Baudelaire 
et M. Faguet, p. 151. 

postupak. Konačni ishod, međutim, vodi do raskršća na kom se Stendal sreće sa 
Židom. To treba objasniti. 

Romanticizam (romanticisme), prema Stendalu, pruža savremeno pesničko zado- 
voljstvo, publici nudi ono štoje aktualno, u smislu da korespondira s njenim duhovnim 
težnjama, dok klasicizam nudi zastarelo, tuđe, prema tome i simulirano zadovoljstvo. 
Oponašati danas Sofokla i Evripida, i pretvarati se da ta oponašanja ne izazivaju 
zevanje Francuza devetnaestog veka, to je klasicizam 1 - kaže Stendal u svom ogledu 
Rasin i Šekspir. Rasin je bio romantičar u sedamnaestom veku, i tadašnjoj publici je 
pružao autentično zadovoljstvo. U devetnaestom veku, Rasin je klasičar, što znači 
prevaziđen. Šekspirje Francuskoj devetnaestog veka nudio ono štojoj je duhovno u 
tom trenutku trebalo i Šekspir je, dakle, romantičar. 

Prema toj Stendalovoj teoriji, svaki veliki pesnik je romantičar u savremenosti, a 
klasičan postaje u dijahroniji. Tako barem proističe iz njegove argumentacije. Njome 
se relativizuje umetnička vrednost i ona se veže za progres, što je umetnosti nepozna- 
to - jer ona zna samo za s civršenstvo, i trajnost je odlika vrhunske umetnosti koja se 
rađa iz virtuoznosti, a nju Žid nalazi u klasičarskoj pesničkoj tehnici. Stendal negoduje 
protiv klasicizma kao doktrine koja nalaže oponašanje uzora i poštovanje pravila, a u 
romantizmu vidi slobodu koja omogućuje umetniku da bude prirodan i istinit: 

Romantičari ne savetuju nikome da oponaša direktno Šekspirove drame. Ono 
što treba oponašati kod ovog velikog čoveka, to je način na koji izučava svet 
u kojem živinio, i umeće da našim savremenicima podari upravo tragički rod 
koji im je potreban, a nisu se usudili da ga traže, preplašeni, kao što jesu, 
ugledom velikog Rasina 2 . 

Andre Žid nije dogmata i on ne usvaja od klasicizma doktrinarna pravila pro- 
tiv kojih je Stendal, već kod klasičara nalazi upravo ono što Stendal traži od prave 
umetnosti - autentično osećanje i neposredan izraz. Razlika između Žida i Stendala 
je jedino u tome što Stendal veruje u evoluciju umetničkih vrednosti, tako da jedan 
romantik, u neko kasnije novo doba, gubi na svojoj svežini i snazi, i postaje klasik. Žid 
terminološki to postavlja suprotno: pravi umetnik je uvek klasik, a ako je izveštačen, 
onjeonda romantik. Ukratko, i Stendal i Žid prepoznaju umetničku vrednost, samoje 
imenuju različito - Žid to naziva klasicizam, a Stendal, koji je pod uticajem rasprava 
u svoje doba koje svaki akademizam vezuju za klasicizam, umetničku virtuoznost 
naziva romanticizam. 

Stendalov otpor prema klasicizmu kao akademizmu razumljivje i opravdan. 
Međutim, on izgleda zanemaruje tri bitne činjenice: prvo, Rasin kao veliki romantičar 
u savremenosti, prema Stendalovoj definiciji romanticizma kao autentične umetnosti, 
nije propisao pravila niti ih je preporučivao, i njegovu vrednost ne treba meriti time u 
kojoj meri je sledio sva doktrinarna načela; drugo, poštovanje formalnih pravila pe- 
sničkog postupka ne umanjuje sjaj rasinovske tragedije niti joj oduzima lepotu; treće, 
Boalo je sistematizovao umetnička pravila kada je francuski klasicizam bio uzenitu, 


1 Stendhal, Racine et Shakespeare, Paris, Larousse, 1936, p. 33. 

2 Ibid., p. 37. 

posle čega nije bilo Rasina, Molijera i Larošfukova, već kvazi-klasičara koji su sledili 
Boaloovu akademsku poduku. 

Da bi se razumelo poetičko rezonovanje odličnog klasičara kakav je Stendal, 
naravno u židovskom određenju termina klasicizam, treba uzeti u obzir društvene 
okolnosti koje su uticale na Stendala i njegov ratoborni stav u ogledu Rasin i Sekspir. 
Godine 1822, jedna engleska pozorišna trupa na izvođenju Šekspirovog Otela izviž- 
dana je od strane pariske publike, štoje imalo političku pozadinu. Liberalni političari 
i novinari branili su patriotska osećanja ozlojeđen publike koja je uzvikivala parole 
protiv Engleske i Svete Alijanse. Stendal je u engleskoj reviji koja je izlazila u Parizu, 
njen zvaničan naziv je Paris Monthly Review of British and Continental Literature, 
objavio članke koji će ubrzo prerasti u esej Rasin iŠekspir, reagujući protiv literarnog 
šovinizma francuske javnosti. U trećoj deceniji devetnaestog veka, najednoj strani 
našli su se Akademija, Crkva i vlast da zdušno brane tradicionalne vrednosti i klasi- 
čarsku doktrinu, a na drugoj umetnici izvan istitucija koji kao literarni disidenti brane 
romantizam, i među njima, naravno, bio je Stendal. 

Andre Žid, svakako, ne podržava struju protiv koje je nastupao Stendal, jer ona 
ne brani klasicizam kao umetnički postupak koji pesnika upućuje na autentično stva- 
ranje, već brani klasičnu formalnu doktrinu kao imitatorsku veštinu. Možda se može 
Židu prigovoriti jedino što je insistirao na terminu klasicizam koji neobaveštene ili 
površne kritičare i teoretičare upućuje na francuski klasicizam kaojednu epohu u 
istoriji umetnosti. Italijanski teoretičar Benedeto Kroče pravi dobru distinkciju: on ra- 
zlikuje klasičnost i klasicizam. Klasičnost treba shvatiti u sasvim idealnom smislu kao 
sinonim savršene poezije i, u osnovi, u njenoni prvobitnom značenju («prvorazredne» 
stvari) - kaže Kroče. Nasuprot klasičnosti kao umetničkog postupka, shvaćeno u 
sihroniji, Kroče klasicizam sagledava dijahrono kao pravac u istoriji književnosti - 
najpre u antičko doba, a onda u sedamnaestom veku: Od klasičnosti se obično, s ra- 
zlogom, razlikuje klasicizam, koji ješkola i podražavanje'. 

Iz sveg do sada iznetog o Židovom promišljanju dva opšta stvaralačka principa 
proizilazi ne samo da klasičarska pesnička dela nisu izveštačena, negoda su, iako 
polaze od zanatskih konvencija, ona zapravo izražajno autentična. Romantičarska dela 
iako bez uporišta u tradiciji, jesu konvencionalna, u smislu da nude jeftine efekte, 
konfekcijska osećanja i pompezne reči. Pesnička pravila jesu veštačka, ali pesnik ne 
treba da ih koristi na veštački način. Svako delo zahteva pravila, zato što je poezija 
stilizovani život, te i misao mora da se stilizuje, da se precizno izrazi, da rečenica 
budejezgrovita. 

Ovde se dolazi do još jedne tradicionalne distinkcije dva opšta pesnička postupka, 
bilo da se oni posmatraju dijahrono ili sinhrono: nasuprot romantičarskoj anarhiji stoji 
klasičarska disciplina. Žid se užasava romantičarske anarhije. Romantičari se užasava- 
ju klasičarske discipline. Dijahrono posmatrano, neprestano se smenjuju u umetnosti 
disciplina i anarhija: nasuprot renesansi i klasicizmu stoje barok i romantizam. 


Benedeto Kroče, Poezija - uvod u kritiku i istorijupoezije i literature, prev. Pero Mužijević, 
Sremski Karlovci - Novi Sad, Izdavačka knjižarnica Zorana Stojanovića, 1995, str. 225. 

Barokni mislilac Đordano Bruno, u svom platonističkom dijalogu 0 herojskim 
zanosima, izjašnjava se protiv poetike pravila, verujući da svaki istinski pesnik nema 
učitelja, jer se poezija ne rađa iz pravila, osim po pukom slučaju, već pravila prozilaze 
iz poezije; i zato ima onoliko rodova i vrsta pravih pravila koliko ima vrsta i rodova 
pravih pesnika 1 . 

Na isti način reaguje Viktor Igo u predgovoru Kromvelu: Umetnost se ne oslanja 
na osrednjost. Ona joj ništa ne propisuje, ona je uopšte ne poznaje, ona uopšte z.a nju 
ne postoji; umetnost daje krila a ne štake 2 3 . Đordano Bruno i Viktor Igo znaju dobro 
da vrhunskom pesniku pravila nisu nametnuta. U Homerovo vreme nisu postojala 
pravila. Ona su proistekla iz Homerove poezije. Gete, primećuje Žid, nikada nije for- 
mulisao pravila, ali su ona postojala i pridržavao ih se. 

Gete se jednako, a da ih nikada nije precizno formulisao, podvrgavao striktnim 
pravilima za svako od svojih značajnih dela — objašnjava Zid - svako od njegovih dela 
odgovara na zasebnu iposebnu sveukupnost njegovog genija 2 . Pesnikje vrhunski zato 
što je zlatna pravila koja je Aristotel formulisao pronašao i u sebi samom. Umetničko 
delo -jasan je Zid - ne ostvaruje se prostim primenjivanjem dobrih pravila 4 5 . 

Pravi klasicizam, brani Žid ovu poetiku tako vatreno da se s pravom proglasio 
najznačajnijim klasičarem u francuskoj kulturi dvadesetog veka, nije rezultat spolj- 
ne prinude: ona [spoljna prinuda] ostaje veštačka i stvara samo akademska dela s . 
Klasično savršenstvo, prema Židu, podrazumeva potčinjenost reči u rečenici, rečeni- 
ce na stranici, stranice u knjizi. Prinuda o kojoj govori Žid jeste unutrašnja, i pesnik 
je mora pronaći u sebi. Umetnost je uvek rezultat neke prinude - kaže Žid u svom 
predavanju Razvoj pozorišta, spisu koji je kao ogled objavljen u Novim Povodima, i 
nastavlja: 

Verovati da se ona [umetnost] uzdiže utoliko više što je slobodnija, to znači 
verovati da ono što zadržava papirnog zmaja da se podigne jeste njegov ko- 
nopac. Kantova golubica koja misli da bi letela bolje bez vazduha koji smeta 
njenom krilu ne zna da joj je neophodan, da bi letela, taj otpor vazduha o koji 
se njeno krilo može osloniti. Na otpor, isto tako, umetnost se mora osloniti 
kako bi se ispoljila 6 . 

Žid, dakle, ne prihvata tezu da je, zbog toga što se drži pravila, klasicizam kon- 
zervativan pesnički postupak. Nepotčinjavanje pravilima potiče od nerazumevanja ci- 
Ija umetnosti, jer pravila služe kao okvir i oslonac. Iluzija da se umetnost uzdiže štoje 
slobodnija nastaje kao posledica neznanja. Veliki umetnik je onaj kojeg pokreće smet- 


1 Đordano Bruno ,0 herojskim zanosima, prev. Antun Vilhar, u studiji-hrestomatiji Miroslav 
Pantić, Poetika humanizma i renesanseII, str. 175. 

2 Victor Hugo, Preface de Cmmvvell, Paris, Larousse, 2004, p. 54-55. 

3 Interviews imaginaires, p. 82. 

4 Journal 1939-1942, 24 juillet 1940, Paris, Gallimard, 1949, p. 70. 

5 Incidences, Reponse a une enquete de la renaissance sur le classicisme, p. 207. 

6 Nouveaux Pretextes, L'Evolution du theatre, p. 13. 

nja, kojem prepreka služi kao odskočnica - zaključuje Žid i to ilustruje primerima: 
Upravo je zbog nedostatka mermera Mikelanđelo niorao, priča se, da izmisli Mojsijev 
Zgrčen pokret. Ograničeni dozvoljeni broj govornika na sceni primorao je Eshila da 
izmisli Prometejevo ćutanje kad su ga okovali na Kavkazu. Grčka je žigosala onog 
koji je dodao liri još jednužicu 1 . Svoju argumentaciju Andre Žid okončava sledećom 
maksimom: Umetnost se rađa iz prinude, živi kroz borbu, umire od slobode. 

Umetnost, prema svojoj prirodi, sledi pravila i zahteva ih. Inače, ne bi bila umet- 
nost. Ona je sva u stilizaciji, a stil podrazumeva meru. To znači da i romantizam, bez 
obzira da li se razmatra u dijahroniji kao književni pravac ili u sinhroniji kao opšti 
umetnički postupak, mora imati pravila. Od klasicizma se on onda razlikuje jedino 
po tome što su romantičarska pravila nepisana i proizvoljna. Pol Valeri je u svojoj 
beležnici iz 1910. godine to dobro uočio: Rcizlika između klasika i romantičara je vrlo 
jednostavna - veli on - to je razlika koju zanat stvara između onoga koji ga ne poznaje 
i onoga koji ga je izučio. Romantičar koji je izučio svoju umetnost postaje klasik. Eto 
zašto je romantizam i završio parnasom 2 . 

Iako Andre Žid razmatra klasicizam i romantizam sinhrono kao dva opšta pe- 
snička izraza, uporište za svoju teoriju on nalazi u dijahroniji, to jest u pesničkom 
pravcu koji je imenovan kao francuski klasicizam. Žid ceni francuski sedamnaesti 
vek zato što je poezija ove epohe dostigla zanatsko savršenstvo - jezički sklad i meru. 
Iako je francuski klasicizam proizvod kulture, a ne prirode, u smislu neuslovljenosti 
društvenim konvencijama, u čemu stoje kao suprotnosti Šekspiri Rasin, zbog čega 
je i Stendal davao prednost engleskom poeti, iako je engleska poezija bogatija od 
francuske, Rasin se, smatra Žid, ponekad uspinje više od ostrvskog genija, a strune 
lire engleskog pesnika, skoro uvek, Židu se čine nedovoljno zategnute. Žid ne preza 
od kulture kao edukovane poezije, kao što je to slučaj kod Benedeta Kročea. Kroče 
je imao averziju prema umetnosti kao kulturi fiksiranoj na pojedine narode i rase. 
Romantizam se, primećuje Kroče, kao pesnička forma pripisuje germanskim naro- 
dima, dok se klasicizam smatra pesničkom formom koja odlikuje romanske narode. 
Kroče svaku edukovanu poeziju naziva, za njega degradirajućim, terminom literatu- 
ra. Nasuprot njoj stoji poezija kao čista ekspresija. Andre Žid ne ide tako daleko kad 
pravi distinkciju između poezije i kulture. On zauzima umereniji i pomir[jivi stav. 
Kultura ga je i edukovala i kao poetu i kao poetičara, a pre svih drugih kultura eduka- 
tivnu ulogu u njegovom životu odigrao je francuski klasicizam. 

Francuski klasicizam eksplicitno je postavio pesničke propise protiv kojih je 
ustao romantizam i kojeje odbacio gotovo ceo pesnički devetneaesti vek. U dvade- 
setom veku, Žid se usuđuje da brani francuski klasicizam kao izraz savršene umet- 
nosti, ali i njegove propise koji omogućuju umetniku da stvara vrhunska dela. Kad se 
napada klasičarska doktrina, onda senajpre udara na dramsko načelo o tri jedinstva 
- vremena, mesta i radnje. To klasičarsko načelo preporučeno je za dramu kako bi 
se na sceni postigao što bolji efekat krozjedinstvenu, jasnu i uverljivu priču. Tom 


1 ibid., p. 14. 

2 Pol Valeri, Pesničko iskush’o, prev. Lj. Karadžić, N. Petrović, K. Mićević, Beograd, Pros- 
veta, 1985, str. 233. 

argumentu ne pribegava samo Žid, već i Hegel. Nemački estetičar, međutim, podseća 
da Aristotel jedinstvo mesta i ne pominje, da jedinstvo vremena preporučuje, i da su 
kruta pravila izveli naročito Francuzi putem apstrahovanja iz stare tragedije i iz ne- 
kih Aristotelovih primedaba 1 . 

U prozi, međutim, jedinstvo mesta i vremena nije efikasno rešenje i nedonosi pra- 
ve efekte. Jedinstvo mesta i ne postoji u Židovim delima. Priča Imoraliste događa se u 
Parizu, u Normandiji, u Italiji, i u severnoj Africi. Uskavrata kreću se prostorno izme- 
đu Ruana, Pariza i Avra. Pastoralna simfonija ograničena je na dve švajcarske varoši. 
Što se tiče vremenskog raspona iznetih zbivanja, on je najkraći, kako to zapaža Džastin 
O'Brajen u svom izučavanju Židovog literarnog postupka, u romanu Krivotvoritelji 
novca - radnja traje nekoliko meseci, dok se u Uskim vratimci ona proteže na čak dva- 
deset godina. Jezgrovita priča u Simfoniji traje čak dve godine i devet meseci 2 . 

Međutim, zakon koji je u pravoni smislu nepovrediv predstavlja onaj propis 
kojim se zahteva jedinstvo radnje - zaključuje Hegel. To je posve jasno Židu i on ga 
se pridržava u svojoj prozi. Njegova lirska priča svedena je, izvodi O'Brajen njenu 
strukturu, na skoncentrisanu radnju s ograničenim brojem likova, bez sporednih po- 
java i zbivanja. 

Pravila, zapravo, proizilaze iz samog roda i nisu nametnuta. Pravi klasicizam ne 
sadrži ništa restriktivno niti represivno - ubeđuje Žid - on nije toliko konzervativan 
koliko je kreativan; on se okreće od anarhizma i odbija da poveruje kako je sve već re- 
čeno 3 . Prema tome, jasno je da se u pesničkoj umetnosti traži misaono verbalni sklad 
kao odraz stvaralačke mere. Žid to naziva terminom klasicizam. Pesnici koji odgo- 
varaju ovoj definiciji jesu, u Židovom sinhronom određenju, klasičari ili klasični au- 
tori, bez obzira što istorijski pripadaju različitim epohama: Montenj, Rasin, Stendal, 
Bodler. Židove primedbe Ronsaru, Korneju, Igou, odnose se na, kod njih, neskladan 
odnos između iskazai iskazanog - između reči i emocije kojaje njome označena. Zato 
su oni romantičari. Klasicizam, kako to zapaža Žid - u potpunosti teži litoti. To je 
umeće da se izrazi najviše s najmanje reči 4 . U romantizmu je suprotno: jedna emocija, 
ili misao, vodi u verbalnu rasplinutost. To je stilska opozitnost dva pesnička postupka: 
sažetost klasicizma i opširnost romantizma. 

Najčešće su najopširniji oni koji imaju najmanje da kažu, piše Žid u Dnevniku i 
poručuje: Nema umetničkog dela bez sažimanja. Opširnost u delu samo škodi, vodi u 
rasplinjavanje, i efekat lepog slabi. Andre Žid se, dokje pisao, često preispitivao vredi 
li da bude rečeno ono što je u trenutku nameravao da napiše. Kritički duh preispituje 
verbalni nastup emocije. Zato treba sačekati da delo sazri, ne forsirati ga, kako to čine 
romantičari. Romantičarsko istrčavanje reči ispred emocije Žid upoređuje sa forsira- 
nom kulturom biljaka koja dovodi do njihovog prevremenog cvetanja. 


1 Georg V. Fridrih Hegel, Estetika III, prev. Nikola Popović, Beograd, Kultura, 1970, str. 570 

2 Justin 0' Brien, Gide ’s Fictional Technique in French Literature Horizon, Rutgers Univer- 
sity Press, 1967, p. 91-102. 

3 Incidences, Reponse a une enquete de la renaissance sur le classicisme, p. 212. 

4 Incidences, Billets aAngele, p.40. 

Klasična odmerenost može se izraziti i sledećom Židovom maksimom: Treba i 
dovoljno je. Umetničko delo gde sve što ne služi, škodi. Da bi se ispoštovalo to načelo, 
potrebno je da postoji hijerarhija. Međutim, Andre Žid i po pitanju dva opšta stilska 
postupka u umetničkom stvaranju, a oni su imenovani kao klasicizam i romantizam, 
pomno meri argumente za jednu i drugu stranu, i na terazijama svoje poetike tasove 
dovodi u ravnotežu. 

Naime, klasicizmu je neophodan romantizam kao što je papirnom zmaju da bi 
se vinuo u nebo neophodno uzajamno delovanje vetra i konopca za koji je zmaj prive- 
zan. Ta Židova metafora već je pomenuta kao argument protiv romantičarskog oholog 
odbijanja bilo kakvog pravila, a sada dobro služi kao argument koji izmiruje klasični 
moment, to jest izraz, i romantički moment, to jest osećanje. Rečeno opet u figura- 
tivnom smislu, bez konopca (klasične prinude), papirni zmaj leteo bi tamo-amo po 
nebu, pod udarima vetra (romantičarska anarhija); a bez neba (romantičarski prostor), 
na kom deluje vetar, zmaj bi ostao na zemlji, a konopac kojim je vezan ne bi imao 
nikakvu svrhu. 

Borba između klasicizma i romantizma, tvrdi Žid, postoji unutar svakog duha. I 
iz te borbe rađa se delo; delo klasične umetnosti pripoveda o trijumfu reda i mere nad 
unutrašnjim romantizmom 1 - piše Žid u svom Odgovoru na jedno istraživanje o pre- 
porodu klasicizma, ogledu objavljenom u Odrazima. U istoj knjizi, ali u Beleškama z.a 
Anželu, Žid dolazi do poente u raspravi o klasičnom i romantičnom, a ona je izražena 
u sledećoj rečenici: Klasično delo biće snažno i lepo jedino shvaćeno kao ukroćeni ro- 
mantizam 1 2 . Klasični momenat, dakle, jošjednom prednjači nad romantičnim u smislu 
daupravlja njime i usmerava ga. 

Andre Žid kao poetičar jeste klasičar i takvim ga prikazuje ne samo svaki nje- 
gov napis iz oblasti estetike, već i njegova poetska dela jer su nastala poštovanjem 
stvaralačkih načela koja zahtevaju jasnoću, sažetost i odmerenost. Poetički spisi u 
kojima se Žid eksplicitno bavi pitanjem pesničkih pravila, klasičnog i romantičnog 
stila i njihovog odnosa, razmatrana su u ovom poglavlju. U Odrazima, dva su ogleda 
na ovu temu - Beleške zaAnželu i Odgovor na jednu anketu o preporodu klasicizma. 
U prvom ogledu Andre Žid izlaže teoriju o dva opšta umetnička postupka, posma- 
trano sinhrono, koja su imenovana kao klasicizam i romantizam. U drugom ogledu 
on diskutuje o klasičnoj hijerarhiji i romantičkoj anarhiji. Odnos prinude i slobode u 
pesničkom stvaralačkom postupku Žid razmatra u predavanju Razvojpozorišta, koje 
je objavljeno u Novim povodima. U toj knjizi je i napis Bodler i g. Fage u kojem se 
ističe klasičarsko načelo da pesnik u delu mora da ispolji svoj kritički smisao. O tome 
govori i esej Pusenova poduka objavljen u Jesenjim listićima. 

Zdanje Židove poetike izgrađeno je na temeljima klasičarskih načela. To što se 
on poziva najčešće nafrancuski klasicizam dolazi otuda štoje, kako sam kaže, upravo 
Francuska postala poslednje utočište klasicizma. Međutim, Žid ne doživljava klasici- 


1 ibid., Reponse a une enquete de la renaissance sur le classicisme, p. 211. 

2 Incidences, Billets a Angele, p. 38. 

zam kao nacionalnu ustanovu, niti kao školu podražavanja, što je očito iz same njego- 
ve izjave da najveći predstavnici klasičnog stila jesu Rafael, Gete i Mocart. Francuske 
institucije su samo omogućile da se klasična doktrina ustoliči kao autoritet. Andre 
Žid nastojao je svojim poetskim delom i poetičkim angažmanom da povrati autoritet 
jedne poeti ke, a njegova Nova Francuska Revija, kao najuticajnija institucija u oblasti 
književnog izdavaštva u periodu između dva svetska rata, trebalo je da ima i funkciju 
promotera pravih pesničkih vrednosti i isprobanih poetičkih načela. 

Andre Žid nepogrešivo je procenio svoje mesto u francuskoj književnosti i teoriji 
kadaje napisao u Beleškama za Anželu sledeću rečenicu: Како glavna tajna klasiciz- 
ma leži u njegovoj skromnosti, mogu vam reći sada da se danas smatram najboljim 
predstavnikom klasicizma 1 . 


ibid., Billets a Angele, p. 37-38. 

Pesnička sintaksa 

Pesnička rečenica; sintaksički kalkovi 


Jezik služi da se Ijudi sporazumevaju, da se kroz život stiču i prenose znanja, i 
da seživotno iskustvo stilizuje i pretoči u poeziju. U pitanju je jedan znakovni sistem 
koji je podvrgnut opštim zakonima na osnovu kojihjezik i funkcioniše. Ipak, među- 
sobno se razlikuju jezik komunikacije, jezik edukacije i jezik poezije. U komunikaciji 
je važan iskaz, u edukaciji je bitna suština u prenetoj poruci, a u poeziji je bitan izraz. 
Posmatrano u sosirovskoj formuli - lingvistički znak (reč) jeste spoj oznake (forme) i 
označenog (pojma), razlikuju se svakodnevni jezik i pesnički jezik. Svakodnevni je- 
zik je usmeren na pojam, u njemu je bitno ono što se označava jezikom, a ne sam jezik. 
U poeziji, međutim, izraz, (tekst) važniji je od iskaza (konteksta). Proučavati poetsko 
delo znači izučavati pesničku frazu i doći do zakonitosti njene strukture. Rezultati 
istraživanja omogućuju da se imenuje određeni poetski stil. Zato poetika proučava je- 
zik u poeziji. U tom smislu, imanentna poetika može se smatrati lingvistikom poezije. 

U svojoj studiji Formalni metod u nauci o književnosti, Medvedev pominje da 
Zirmunski smatra kako svakom poglavlju u nauci o jeziku treba da odgovara po jed- 
no poglavlje u teorijskojpoetici 1 . Ruski formalista je eksplicitan: fonetika, sintaksa i 
semantika jesu poglavlja te poetike. Međutim, i Aristotel u svojoj Pesničkoj umetnosti 
govori o lingvistici poezije, štoje mnogo ranije od formalista, stilista i novokritičara 
koji deluju u dvadesetom veku. U drugom odeljku svoje poetičke rasprave, koji nosi 
naziv Tragički pesnik, Aristotel govori o jezičkom izrazu (dikciji) koji se sastoji iz 
glasa i sloga, što je fonetska ravan, iz glagola, imena i člana, što je morfološka ravan, 
i iz govora, što je semantička ravan. Grčki estetičar daje formalno gramatički osvrt 
na pesnički iskaz. 

U dvadesetom veku, teoretičari imanentnog pristupa u izučavanju poezije svoja 
poetička gledišta izgrađuju i na antičkoj tradiciji, a ne samo pod uticajem nove sosi- 
rovske lingvistike. Međutim, Andre Žid promoviše imanentni pristup u poetici dece- 
niju i po pre stilista i formalista koji deluju u vreme Prvog svetskog rata i posle njega. 
Kako je za Žida estetsko ono što je bitno u delu, to znači da on kao poetičar izučava 


Medvedev, Formalni metod u nauci o književnosti, prev. Đorđije Vukotić, Beograd, Nolit, 
1976, str. 127. 

jezik pesničke tvorevine. Osim Židovih poetičkih zapažanja kada je reč o rečenici u 
poeziji, ovo poglavlje nudi i opštu analizu židovske sintakse kojaje izvedena izjezika 
njegovih poetskih kreacija. 

Na početku, napomena o tome šta je to pesnička sintaksa. U pitanju je osobena 
upotreba jezika, tojest rečenice jednog jezika. Kako je primetila Mari-Terez Veiran, 
upotreba normiranog jezika označava se kao nulti stepen stilistike. Modifikacija od 
standarda označena je pesničkom varijacijom. Treba otkriti kod jednog autora struk- 
turu njegove rečenice, uspostaviti sintaksički sistemjednog poete. 0 tome Veiransova, 
autorka studije oŽidovoj rečenici u Zemaljskim hranama, kaže sledeće: 

Izučavati rečenicu jednog autora, a ne njegove rečenice, ili te i te od njegovih 
rečenica, to znači priznati implicitno da postoji posebna organizacija dosta 
jako iscrtana kako bi se okarakterisala osobenost tog autora u odnosu na sve 
druge. Govoriti o Zidovoj rečenici, znači prihvatiti postulat da ta rečenica nije 
Igoova, Floberova, niti Stendalova ili Prustova 1 . 

Židov pesnički prvenacjeste prava rasprava o problemu odnosa pesnika s jezi- 
kom. Andre Valter kao pesnik romantik suočava se s problemom Ijubavi u materi- 
jalnom svetu i s problemom poezije - u umetnosti koja je iznad života. Ljubav kao 
emotivno stanje izaziva u čoveku i konvencionalne, što znači isforsirane, i spontane 
emocije. Problem je prepoznati autentični izraz bića. U poeziji, isto tako, emocije za- 
vode jezik ili jezik žonglira s emocijama, tako da je problem sročiti pesnički iskaz koji 
je autentični izraz emocije. Da li onda jezik treba podvrgnuti misli ili se misao pod- 
vrgava jeziku, pesnička je nedoumica kojom se bavi Žid u Sveskama Andrea Valtera. 
Andre Žid kao pesnik početnik ili Andre Valter, kako je voleo tada sebe da naziva, 
suočio se sfrancuskom rečenicom kao ometajućim problemom. 

Naime, svaki jezik ima svoja pravila upotrebe kojih se valja pridržavati. Bez 
gramatičke zakonitosti, jezik bi rđavo obavljao svoju komunikativnu ulogu, dok bi 
njegova uloga u edukaciji bila potpuno ometena. Kako umetnost počiva na pravilima 
koja proizilaze iz nje same, jezička anarhija ne bi iznedrila lepo koje i čini umetnost, s 
obzirom da, kako kaže Roman Jakobson - poezija je jezikunjegovoj estetskojfunkci- 
ji 2 . Zaštojeondafrancuska rečenica bila problem za Valtera, tojest za mladog Žida? 

U francuskoj rečenici reči dobijaju fiksno mesto u skladu s time kojoj vrsti, u 
morfološkom smislu, pripadaju. Propisani sintaksički poredak reči nazvan je logič- 
kim redom i on dopušta izmene reda reči u vrlo ograničenom broju slučajeva. Zato 
je francuska rečenica osobena i razlikuje se od sintakse drugih zapadnoevropskih 
jezika. Andre Valter se suočio sa strogim pravilima francuske sintakse kao sa džela- 
tom poezije. Logička gramatička preciznost ne može odgovoriti zahtevima pesničke 
inspiracije. Mladi Žid to objašnjava na sledeći način: 


1 Marie-Therese Veyrenc, Genese d’un style. La Phrase d’Andre Gide dans «Les Nourritures 
terrestres», Paris, Nizet, 1976, p. 15. 

2 Roman Osipovič Jakobson, Jedinijunak nauke o književnosti, prev. Andrej Tarasjev, u hre- 
stomatiji Petar Milosavljević, Teorijska misao o književnosti, str.455. 

Subjekat, Glagol i Atribut. 

Potrebno je uvek na to vratiti se; to je neizbežan odnos. Mada to ne zadovolja- 

va: nisu sve stvari ujednoj takvoj sudbonosnoj zavisnosti; postoje i istančaniji 

međusobni odnosi. 

Ova gruba sintaksa ih podvlači; trebalo bi ih tek jedva označiti. 

Ne boja, ništa sem preliva 

Onda je preliv u odnosu među rečima, ne više u celoj rečenici 1 2 . 

Andre Valter nije hteo da podvrgne misao jeziku, jer bi to za njega značilo izdati 
pesničku emociju. Ako se misao organizuje po pravilima francuske sintakse, ona se 
menja. Zato je Valter nastojao upravo suprotno - da jezik podvrgne misli. Ikadsin- 
taksa protestuje, treba je ukrotiti - tvrdi mladi Žid. U tom pogledu, glavno oružje 
kojim se Andre Valter koristio da savlada francusku sintaksu jeste nemačka rečenica. 
U delima koja je pisao posle Svezaka, Andre Žid će primenjivati na francusku rečenicu 
jednako pravila nemačke i latinske sintakse, zato štoje redosled reči u njima drugačiji 
- u nemačkoj rečenici je slobodniji, a u latinskoj prirodniji jerodgovara sledu misli. 

Zanimljivo je da se ono ono što se u sedamnaestom i osamnaestom veku pomi- 
njalo kao čuvena francuska jasnoća, kada je reč o jeziku, u devetnaestom i dvadese- 
tom veku doživljava kao pesnička prepreka. Smatralo se da je francuska rečenica pri- 
rodna, dasledi logiku, datu leži njena glavna vrlina koja nedostaje drugim jezicima. 
Čak je i latinski autoritet izgubio na snazi pred savršenim francuskim jezikom. Kao 
da se zaboravilo da se francuski jezik u svom kultivisanju oslanjao upravo na latinski 
uzor. Tu iluziju razbija francuski formalista i naratolog Žerar Ženet. U svojoj studiji 
Mimologije, on razmatra odnos analogije između reči i predmeta, a takav odnosŽenet 
zove - mimologija 3 . Ona postoji na fonološkoj, etimološkoj i sintaksičkoj ravni. Ova 
poslednja sada je bitna. Ženet odbacuje ustaljenu tezu da analoški jezici, kao što su 
francuski i italijanski, slede logički red. Logički red ispoljava se u sintaksičkom sledu 
koji smeta Andreu Valteru, a koji on pominje u prethodno iznetom citatu iz Svezaka. 
To je shema subjekat -predikat - objekat. Latinski jezik, u kojem se ovakav sled reči 
u rečenici ne praktikuje, smatrao bi setako jezikom s alogičkim redom. 

Ženet u svojoj studiji podseća na jezičke rasprave u domenu sintakse koje su 
vođene u osamnaestom veku. Autor jedne od mnogobrojnih koje su napisane u to 
vreme, jeste i opat Žirar koji je u Pravim načelima francuskog jezika nazvao fran- 
cuski, italijanski i španski logičkim jezicima, jer ovi jezici u svojim konstrukci- 
jama poštuju prirodni red i stupnjeve ideja: u njima delatni subjekt ide na čelo, 
zatim dolazi radnja praćena svojim modifikacijama, a nakon toga ono što je njen 


1 «Pas la couleur, rien que la nuance» , Paul Verlaine, Art poetique, vid.: Verlaine, Pjesme, 
Zagreb, 1988, str.172. 

2 Les Cahiers d’Andre Walter, p. 140. 

3 Gerard Genette, Mimologije - Pat u Kratiliju, prev. Nada Vajs, Zagreb, Grafički zavod Hr- 
vatske, 1985, str. 186. 

objekat i cilj\ Ženet, međutim, smatra da logički jezik nije francuski, već latinski. 
Takozvani logički red nalaže, daje Ženet primer, da rečenica glasi - Kraljje osvojio 
Burgundiju, i tako bi to stajalo u francuskoj rečenici. Gramatički red u latinskoj 
rečenici, međutim, rečenicu postavlja na sledeći način: Burgundijuje osvojio kralj. 
Latinski jezik, prema Ženetu, sledi svoju emociju, zatoje prirodniji red reči u preve- 
denoj latinskoj rečenici: ističe se najpre ono što mentalno prvo dolazi u svest, i ono 
za štajevezana emocija. 

Izvrnuvši tako staru tezu o prirodnom i logičnom francuskom jeziku, Ženet je 
zaključio da upravo latinski jezik sledi predmet misli. Ovde je reč o drugačijoj logi- 
ci, onoj koja sledi misao, korak po korak, a ne podvrgava misao logici gramatike. U 
pitanju je potpuno drugačiji sistem jezičkog mišljenja ili odnosa jezika i misli. U tom 
pogledu, nemački i srpski jezik imaju tozajedničko svojstvo: misaono emotivni red u 
mentalnom neverbalnom diskursu preslikava se i na verbalni diskurs, sintaksički red. 
To je ono za čim žudi Andre Valter suočen s francuskom rečenicom kao preprekom za 
svoj pesnički izraz - da se reči slobodno kreću u rečenici kao što se smenjuju misli u 
glavi. Nepomičnost francuske rečenice smeta Valteru, tojest Židu, i on želi da primeni 
u svom pesničkom diskursu pokretljivost nemačke sintakse. Upravo nemačka rečenica 
omogućuje daseostvari harmonija osećanja i reči. 

U svom osvrtu pod nazivom Stil Andrea Žida i nemačka sintaksa, teoretičar 
Bejzil Kingstoun podseća da nije Andre Žid prvi kritikovao francuski jezik 1 2 . On kaže 
da se kod Ipolita Tena može pročitati sledeće: Naš stil, tako precizan i tako čist, ne 
kazuje ništa izvan sebe; on nema perspektive, suviše je veštački i suviše tačan da bi 
prodro do dubina unutrašnjeg sveta. Stilista Šarl Baji, pominje Kingstoun i njega, 
slaže se s Tenom. Francuska reč više označava nego što sugeriše - upoređuje Baji dva 
jezika na štetu svog maternjeg - dok nemačka reč sugeriše više nego što označava. 
Pošto je došao do tačke u kojoj se u svojim stavovima slažu Ten, Baji i Žid, teoretičar 
Bejzil Kingstoun na primeru Svezaka Andrea Valtera zaključuje kako je Andre Žid 
primenio pravila nemačke sintakse. 

Da bismo videli koje sintaksičke postupke u nemačkom jeziku je Žid oponašao 
treba da se podsetimo pravila koja određuju red reči u nemačkom — kaže Kingstoun, 
i vrši elaboraciju opštih principa nemačke sintakse, koja je za raspravu u ovom po- 
glavlju suviše duga da bi se iznela u celosti, te se ona može rezimirati na sledeći na- 
čin: nemačka rečenica može početi subjektom, objektom ili priloškom odredbom, a 
završiti se može kopulativnim glagolom. Ako se primeni nemački sintaksički sled u 
francuskoj rečenici, ona postaje neobična. 

Na osoben način, koji se već tradicionalno naziva židovskimpostupkom, pod pse- 
udonimom Andre Valter, Andre Žid istovremeno primenjuje sintaksičke metode strane 
francuskoj rečenici i raspravlja o tim metodima. Takav prosede čini da pesnička tvore- 
vinabude istovremeno umetnički izrazi kritički iskazotom izrazu. Andre Valter ek- 


1 Abee Girard, Vrais principes de la langue frangaise, Paris, 1747, p. 21-40. 

2 Basil D. Kingstone, Le Style d’Andre Gide et la Syntaxe allemande, in Pierre Lafille, Andre 
Gide, le romancier, Paris, Hachette, 1954, p. 167-179. 

splicitno polemiše o, za poeziju, sintaksičkoj skučenosti francuskogjezika i, nasuprot 
tome, osuviše očitoj naklonosti nemačke sintakse prema pesničkoj inspiraciji. 

Sintaksička sloboda u nemačkoj rečenici omogućuje da se razvije melodija na 
kojoj i počiva pesnički izraz. Nemački jezik odlikuju šaputave aliteracije koje bolje 
negofrancuski jezik iskazuju maglovite sanjarije - beleži Andre Valter u Beloj svesci. 
Nije toliko bitna harmonija reči koliko muzika misli koja se postiže tako što se sled 
misli preslikava na sled reči, jer, kakoje napisano u jednoj fusnoti u Crnoj svesci: 
one [misli] takođe imaju svoje tajnovite aliteracije. Andre Žid želi da izgradi posebnu 
pesničku sintaksu koja ćetime stvoriti i poseban jezik, pesnički jezik kojijejezik mu- 
zike, i on to eksplicitno kaže: Stvorio sam jezikpo svojoj volji. Na francuskom jeziku? 
ne, hteo bih da pišem na jeziku muzike 1 . 

Kritikujući neizbežan odnos (subjekat—glagol-dodatak) u gruboj sintaksi fran- 
cuskog jezika, Andre Žid se poziva na Verlenov poetički stav iznet u poemi Pesnička 
umetnost: 


De la musique avant toute chose... 
De la musique encore et toujours... 

(<Glazbe nad svim i prije svega... 
Glazbe nek svud i uvijek ima... 2 ) 


Da bi postigao ono što želi, Andre Žid u Sveskama koristi nemačka sintaksička 
načela: rečenicu započinje objektom ili adverbom, a glagol odlaže do kraja rečenice. 
Kingstoun navodi jedan primer francuske rečenice napisane po tipično nemačkoj 
sintaksičkoj formuli. U pitanju je umetnuta rečenica uzeta iz Bele sveske, a koja glasi: 
Dcms laforet transie аих rosees ruisselantes, sous les гатеаих penches qui sur nous 
pleurent. Navedena u originalu, ova rečenica otkriva, za francusku sintaksu, atipičan 
i čak nepravilan red reči. Kingstoun rečenicu prevodi na nemački jezik, i u istom sle- 
du ove reči formiraju tipičnu i pravilnu nemačku rečenicu: Im kaltlichen Walde, vom 
Tau triefend, unter den gebeugten Asten, die uber uns weinen. Srpska sintaksa bez 
ikakvog otpora dopušta da se Židova rečenica prevede doslovno: Ušumipromrzlojna 
rosi blistavoj, pod granama povinutim koje nad nama plaču. 

Kingstoun objašnjava na početku svog ogleda otkuda to da je Andre Žid upravo 
u nemačkom jeziku pronašao model za svoju pesničku sintaksu. Naime, francuski 
esteta je osnovno i srednje obrazovanje stekao u Alzaškoj školi koja je osnovana u 
Parizu 1873. godine. Nju su odlikovale, kako saznaje Kingstoun, domaći ambijent, 
umerena disciplina koja je zasnovana na pedagogiji samodiscipline, a ne kontrolisane 
discipline, i protestantski moral kao lično preispitivanje, a ne kao institucionalizovani 


1 Les Cahiers d’Andre Walter, p. 97. 

2 Paul Verlaine, Pjesničko umijeće, u zbirci Pjesme, prev. Željko Čorak, Zagreb, August Ce- 
sarec, 1988, str. 93-94. 

etički kodeks kojim se reguliše ponašanje i postupanje pojedinaca. U ovoj, za tadašnje 
okolnosti, modernoj školi, Andre Žid je dva sata dnevno učio nemački jezik. Mladog 
poetu upoznao je s nemačkim filosofima i s Geteom njegov školski drug Pjer Lui 
(Pierre Louis), koji će kasnije svoje prezime izmeniti u Luis (Louys). 

Kingstoun tvrdi daje u formiranju Židove pesničke sintakse latinski jezik imao 
mnogo manju ulogu nego nemački jezik. Ovaj teoretičar kaže daje Andre Žid čitao 
mnogo na nemačkom, dok je na latinskom čitao jedino Vergilija. Ali to nije va[jan 
argument kojim bi se opovrgla činjenica da je Židova osnovna gramatička formacija 
ipak latinska. U svom predavanju Andre Žid i latinski jezik 1 , Patrik Polan zaključuje 
kako je Andre Žid poznavao dobro latinski jezik, između ostalog, i na osnovu toga 
što je ovaj poeta u svojoj korespondenciji s Polom Klodelom raspravljao i o tome 
kako da se prevodi Tacit na francuski jezik i o problemu stila koji treba usvojiti kako 
bi se duh latinskih tekstova preveo na francuski. U Dnevniku, Žid beleži da se ose- 
ća vrlo latinskim po pitanju semantičkog dvoznačja, na kojem je Sent Bev zamerao 
Latinima, jer im nije bila mrska izvesna neodređenost smisla. Glavni smisao ne is- 
ključuje potpuno neki drugi, podvlači Žid i dodaje: Radujem se što se osećamveoma 
Latin u tom pogledu 2 . 

Izvesna nejasnoća i pridavanje i drugih značenja reči i rečenici, neznače romanti- 
čarsku rasplinutost u kojoj se reči rastežu mimo emocije. Klasičarski stil, a uvekje on u 
pitanju kod Žida, nalazi reč koju obuhvata emocija, ali je nadilazi. Precizno, jasno i jez- 
grovito kazivanje omogućuje konotativnost pesničkog iskaza. To se postiže jedino kroz 
litotu- savršeni sublimisani iskaz, štoje sinonim za savršeno umetničko delo. Svešto 
ne služi sanio čini tromim - tvrdi Žid u Dnevniku Krivotvoritelja novca. Tu poduku pe- 
sniku pruža svakako latinska rečenica. Prednost latinskog jezika u odnosu na francuski 
otkriva i Židov prijatelj Pol Valeri koji u Varijacijama na Bukolike o tome kaže sledeće: 

Latinski jezik je, uglavnom, zgusnutiji od našeg. Ne upotrebljava članove i 
štedi na pomoćnim glagolima (bar u klasičnom periodu); škrt je u predlozima 
i niože da iskaže iste stvari s nianje reči, a sem toga raspolaže velikom slobo- 
dom u njihovom organizovanju, koja je nama gotovo u potpunosti uskraćena, 
a kojoj toliko žudimo 3 . 

Andre Žid kao poeta i esteta nastojao je da ispita sve mogućnosti pesničkog jezi- 
ka kako bi se prevazišao problem odnosa reči i misli. To je problem koji ga muči još od 
prve knjige, od Svezaka Andrea Valtera, i on ga je imenovao kroz sledeće pitanje: Sve 
se odigralo u duši; ništa se od toga nije pojavilo. Како opisati to ? 4 Jezik kakav jeste 
samo jeza prosečne emocije, pošto se najjače opiru imenovanju, ogorčeno primećuje 


1 Patrick Polland, Andre Gide et le latin, in Entretiens sur Andre Gide sous la direction de 
Marcel Arland et Jean Mouton, Paris, 1967, p. 167. 

2 Journal 1889-1939, 8 juin 1921, p. 696. 

3 Pol Valeri, Pesničko iskusH’o, prev. Lj. Karadžić, N. Petrović, K. Mićević, Beograd, 1985, 
str. 359. 

4 Les Cahiers d’Andre Walter, p. 22. 

Andre Valter. Ćutanje radije: reči su profane. Zašto govoriti? Šta vrede rečenice? - 
jada se on. Jezik postavlja zamke i nameće emocije koje nisu ni proživljene. Taj stav o 
jeziku Žid će donekle izmeniti. U predgovoru konačnom izdanju Svezaka (1930), što 
je četiri decenije kasnije u odnosu na prvo izdanje od 1891, Žid piše: 

Nastojao sam da podvrgnem jezik: nisam još bio shvatio koliko se uči više ako 
se podvrgnemo njemu, i kakvu poduku pružaju njegova pravila koja najpre 
smetaju, protiv kojih se duh opire i koje želi da odbaci 1 . 

Ono što ostaje Židova jezička praksajeste transfer gramatičkih načela iz nemač- 
kog i latinskog jezika u francuski jezik. Tim svojevrsnim sintaksičkim kalkovima, 
Andre Žid je osvežio francuski jezik. Poezija, uostalom, i jeste nesvakidašnja upo- 
trebajezika. Pesništvo, Aristotel je dobro uočio, specifičnim obrtima i izrazima odu- 
zima govoru karakter svakodnevnosti. Pečat latinske i nemačke sintakse omogućuje 
Židovoj pesničkoj frazi da izazove poseban umetnički efekat. Jezik poezije je težak, 
otežan i zakočen, tvrdi ruski formalista Viktor Šklovski i poziva se na Aristotela: 

Prema Aristotelu, poetski jez.ik mora imati karakter tuđeg, zapanjujućeg je- 
zika; praktično, on i jeste vrlo često tuđi, strani jezik: sumerski kod Asiraca, 
latinski u srednjovekovnoj Evropi, arabizmi kod Persijanaca, starobugarski 
kao osnova ruskog književnog jezika 2 . 

Andre Žid je uvek težio ritmovanoj prozi, zato gajejedan obožavalac s pravom 
nazvao Rasinomproze. Proza se ovde uzima u značenju pesničke rečenice koja stoji 
nasuprot stihu. Inače, prozom se može nazvati svakodnevni govor, nasuprot kojem 
stoji poezija kao posebna upotreba jezika čiji je cilj da stvori lepo i izazove uživanje u 
lepom. Poznata je distinkcija poezija -proza kao opozicija ples - hodanje. Pol Valeri 
podseća da je Rakan u pismu upućenom teoretičaru klasicizma Šaplenu rekao daje 
Malerb prvi povezao prozu s hodom, a poeziju s plesom. Kako bi njegove rečenice 
zaplesale, Andre Žid je pomerao granice postavljenje francuskoj rečenici. On nije ne- 
hajno odbacio pravila francuske sintakse, već je nastojao da je obogati kalkovima iz 
latinske i nemačke sintakse. 

U svojoj kritičkoj studiji pod nazivom Neuhvatljivi Protej Žermen Bre je izvela 
osnovne odlike židovske sintakse. Čini se da se izraz kod njega formira polazeći od 
srodnih ritmičkih grupa - kaže Breova i primećuje kako se još u Sveskama Andrea 
Valtera ispoljavaju glavne osobenosti židovskog stila (style gidien). Reči služe da daju 
ton ritmičkoj grupi. U tome leži vrednost Židove proze koja se po lepoti može meriti 
s rimovanim stihovima. Žermen Bre nastoji da definiše židovsku sintaksu uonomšto 
je ustaljeno u njoj, i zaključuje da Andre Žid umeće prilog između dva glagola kako bi 
omekšao rečenicu i protkao je neizvesnošću, i da koristi inversiju subjekta i predikta 
kako bi zaustavio vreme. Breova primećuje kako su to postupci osobeni za Židovo 
pisanje koje on nikada neće napustiti. 


1 Preface a l'edition definitive d ’AndreWalter, Cahiers etPoesies, Paris, 1930, p. 9. 

2 Viktor Šklovski, Umetnost kao postupak, prev. Andrej Tarasjev, u hrestomatiji Petar Milo- 
savljević, Teorijska misao o književnosti, str. 448. 



UNUTARNJA (IMANENTNA) POETIKA 


80 


Židova pesnička sintaksa rezultat je velikog kritičkog rada i istraživanja koja je 
poeta stalno preduzimao sa svakim novim delom koje ga je čekalo kao izazov. Ne 
može se govoriti o Židovom stilu kao manirizmu, to jest postupku koji on oponaša 
kad ga je jednom primenio ili odabrao, već se može govoriti jedino o židovskoj sin- 
taksi kao umetničkom instrumentu kojim se ovaj poeta služi kako bi kroz pesničku 
kreaciju stilizovao svoje misaono i emotivno iskustvo. Andre Žid je težio tome da mu 
rečenica bude savršena, da drugi perceptuju to savršenstvo, a ne da u tome vide neki 
određeni manir. Ne želini da imani nianir - osim onog koji zahteva nioj siže - pojaš- 
njava Žid u Dnevniku 1 . Manirizam vodi u retoriku u kojoj su reči zamene umesto da 
budu po sebi znaci. Retorika, koja stoji nasuprot poeziji, misli stavlja ispred reči. U 
poeziji postupak ima svrhu u sebi i ne mora se opravdavati. Ples ne mora da se oprav- 
dava što ne vodi ka određenom pravcu kao hodanje. Hod, kao i proza, cilja prema 
određenom predmetu. To je radnja upravljena prema nečemu što želimo dokučiti 2 - 
kaže Valeri, i prozu ovde treba razumeti kao sinonim svakog nepoetskog govora, kao 
svakodnevnu upotrebu jezika u praktične svrhe. Ples, posve suprotno, nema cilj van 
sebe. Tako je i s umetnošću. Distinkcija hod - ples ovde se pocrtava kroz sosirovski 
par oznaka -označeno. Kad je akcenat na označenom, na ci[ju ka kojem se ide, onda 
su pokreti nogama samo sredstvo i nemaju vrednost po sebi. To je, preneto na domen 
umetnosti, isticanje konteksta, i onda nije reč o umetnosti već o retorici. Suprotno, 
pokreti nogamajesu sebi svrha u plesu, oni ne vode određenom cilju, već pružaju za- 
dovoljstvo. Tada je, opet preneto na pisanu reč, bitan sam tekst, tojest postupak, i toje 
poezija. Kako bi se lepo plesalo, kako bi tekst pružio uživanje, treba iznaći postupak 
koji vodi tome. 

Pitanje koje Žid pokreće jeste kako izbeći zamku retorike i ne dopustiti da reči 
budu zamene umcsto znaci, kao u priči iz Hiljadu i jedne noći, kada se gladni siromah, 
za trpezom bogataša na kojoj su đakonije, ali nijedan tanjir nemajelo, iz učtivosti 
pretvara da ima hrane. Na slične gozbe nas često poziva književnost - zaključuje Žid. 
Istinska poezija zahteva umetničku iskrenost. Onaje autentični izraz pesnikovog bića. 
Jedino tako se dobija trajna umetnička vrednost, a nju Žid uvek imenuje kao klasici- 
zam. Žid je klasičar u suštinskom smislu. Klasičnoje trajno, ane staro i prevaziđeno, 
i Žid je bio svestan toga da se jezik menja. Njegov jezički purizam proisticao je iz 
uverenja da je poezija neuobičajena upotreba jezika i da pesnička sintaksa mora biti 
rezultat potrage za savršenim izrazom. U suprotnom, uzvišene poezije i nema. Takav 
stav iznosi i Aristotel, što je citirano u ovom poglavlju, i to gledište se obnavlja u dva- 
desetom veku, u kojem prednjači formalna analiza u umetnosti. 

Upotreba glagolskog načina koji se u francuskoj gramatici imenuje kao subjun- 
ktiv osobena je za Žida. Subjunktiv daje savršeni izraz emocije u svoj njenoj sloje- 
vitosti. U njemu se milozvučnost (forma) udružuje s emocijom (pojam), ili rečeno 
sosirovskom terminologijom - oznaka i označeno susreću se kao pogled i odraz. Ali, 
i jezik se menja s drugim promena koje nastaju u društvu, i to ne samo da se menja 


1 Journal 1889-1939, 7 mai 1912, p. 378. 

2 Pol Valeri, Pesničko iskush’o, prev. Lj. Karadžić, N. Petrović, K. Mićević, Beograd, 1985, 
str. 317. 

svakodnevni jezik, nego i jezik poezije. Poezija se ne može opirati, već mora da osta- 
ne u kontaktu sa životom. Horacije u Poslanici Pizonima ističe da se pesnik ne može 
oglušiti ojezičku praksu: 

Mnoge će umrle reči oživeti opet, a pašće 

one što sad su u modi, kad praksa, taj zakonodavac, 

sudija, apsolutni gospodar govora traži'. 

Horacije preporučuje pesniku da prirodno postupa kad bira reči, bilo da su arha- 
izmi ili neologizmi. Sve mora biti neusiljeno. 

Andre Žid u pismu od 13. oktobra 1923. godine, koje je uputio Polu Sudeu, ra- 
spravlja o krahu subjunktiva u francuskom govoru. Važno je da se pisani jezik ne 
udalji suviše od govornog jezika - piše on i objašnjava - to je najsigurniji način da se 
postigne da se govorni jez.ik ne odvoji suviše odpisanog jezika 1 2 3 . U govoru se subjun- 
ktiv sve više povlači pred prozaičnim indikativom. U svom pismu Sudeu, Žid setno 
zaključuje: Subjunktiv, ma koliko da je elegantan, što on ume da bude, pozvan je, 
bojim se, da nestane iz našeg jezika, kao što je već nestao iz engleskog jezika [...]; ali 
ipak je bolje i tako nego da vidimo kako naš jezik postaje sklerotičan '. 

Kada se pojavio Tezej (Thesee, 1946), kritičar Etiambl je postavio pitanje: je li 
Andre Žid - klasičan, barokan ili preciozan. Naime, on primećuje da su učene i li- 
rične rečenice prvog Žida uzmakle pred novim neobičnim jezikom u Tezeju, koji je 
Etiambl nazvao aticizmom. Atinjani jesu bili poznati po svom negovanom pisanom i 
govornom jeziku, ali se on ne svodi na suštu precioznost ili na klasičnu preciznost. 
Aticizam u sebi objedinjuje preciozno, klasično i barokno tako što on predstavlja spoj, 
s jedne strane klasičnog, što će reći standardnog izraza i, s druge strane, baroknog, 
živopisnog i familijarnog izraza. Takvu rafiniranost u izražavanju Žid je postigao u 
Tezeju, zaključuje Etiambl. 

Židova rečenica, može se izvesti opšti zaključak, pokazuje otmenost duha i ta- 
nanost duše. Jezik kojim se služi ovaj poeta počiva na izboru leksike, sintaksičkoj 
inovaciji i fonetskoj ritmičnosti. Svaka sledeća knjiga koju je pisao bila je, u formalno- 
jezičkom smislu, novi istraživački izazov i kritički poduhvat. Jedino tako se i može 
sagledati pesnička sintaksa, nesamoŽidova, većsvakog istinskog pesnika. 


1 Kvint Horacije Flak, Pesnička umetnost - Pizonima, prev. Radmila Šalabalić, u hrestomatiji 
Petar Milosavljević, Teorijska misao o književnosti, str. 55. 

2 Incidences, Lettres ouvertes, a M. Paul Souday, p. 71. 

3 ibid., p. 71-72. 

Pesničke vrste 


Žanrovske odrednice; tip naracije 


Baviti se pesničkom sintaksom i njenim semantičkim ishodištem znači biti u 
domenu formalne analize. Tada je osnovna jedinica analize pesnička fraza. Međutim, 
kada se pesnički tekst posmatra kao celina, onda se sagledava funkcionalnost svih 
njegovih elemenata i međusobna povezanost delova koji tvore celinu. Izučavajući po- 
stupak koji pesnik primenjuje u svom kazivanju, istraživač otkriva strukturu pesnič- 
kog dela, sistem narativnog prosedea. Podela na pesničke rodove polazi upravo od 
narativne tehnike. 

U svojoj Teoriji književnosti, teoretičar Ivo Tartalja, po pitanju pesničkih rodova, 
napominje da je najvažnija podela koja se zasniva na osobenostima načina izgradnje 
književnih dela\ Najopštija je podela na stih i prozu i ona se tiče samo formalne upo- 
trebe jezika - stih ili rečenica. Temeljnija je i bolje razrađena podela na rodove i vrste 
- tvrdi Tartalja, i podseća da je podela na rodove i vrste poznata i pod zajedničkim 
nazivom književnižanrovi. Metod na osnovu kojeg su pesnička dela razvrstana u žan- 
rove tiče se narativnog postupka. Teorijski oslonac za podelu na epiku, liriku i dramu 
daoje Platon u Knjizi trećoj svoje Države. On veli da postoje tri vrste pesama i pripo- 
vedanja: čisto podražavanje (drama), jednostavno pričanje pesnikovo (lirika), i treća 
vrsta je mešavina jednog i drugog, i inia je u epskim pesmama (epika). U lirici pesnik 
je subjektivan, dakle ličan, u epici je objektivni pripovedač, dok se u drami, kojaje 
sva u dijalozima, pesnik uživljava u likove, preuzima na sebe tuđe subjektivnosti i 
predstavlja ih objektivno, pošto je izučio njihovu psihologiju. U duhu ove distkinkcije, 
Hegel razlikuje liriku kao subjektivno osećanje, ep kao stanje jednog društva, dakle 
kao totalitet života i sveta, što spada u sferu objektivnog, i dramu kao delanje, što je i 
najsavršeniji pesnički izraz. Svaki žanr ponaosob- lirsko kao subjektivno, epsko kao 
objektivno i dramsko, kojeje spoj subjektivnog i objektivnog - razvija se zasebnim 
narativnim postupkom. On i jeste predmet naratologije. 

S obzirom na osobenost koju ima kao narator, Andre Žid je vrlo zanimljivza na- 
ratološka razmatranja. Žan Ruse i Žerar Ženet, vrsni izučavaoci narativnog postupka, 


Ivo Tartalja, Teorija knjiievnosti, Beograd, 2000, str. 174. 

ipak se nisu njime bavili, verovatno zato štoje naratorŽid bio uporedo i sam svoj na- 
ratolog. Naime, on je često naraciju kompromitovao kao umetničku iluziju i suočavao 
je s time da je fikcija. Njegova velika pesnička dela, uglavnom, sadrže u sebi i svoju 
kritiku. Poigravanje s naracijom kroz promene tačke gledišta, što je Židova uža speci- 
jalnost, predmet je izlaganja u sledećem poglavlju, u Narativnompostupku. 

Što se tiče pesničkih rodova, opšta podela na epsko, lirsko i dramsko prešla je 
u odaje istorije književnosti, jer se već vekovima ne pišu epovi (neuspela oponašanja 
treba zanemariti), a roman dugo nije bio na poetskoj sceni na kojoj su, od antičkih 
vremena, preko renesanse do romantizma, vladali najpre ep, zatim tragedija, komedija 
i rimovana poema. U dvadesetom veku, podela na poeziju, prozu i dramu, ponudila je 
rešenje da se roman i pripovetka u sistemu rodova odrede kao proza, ali ni takvo reše- 
nje nije najbolje. Epika, lirika i drama jesu dobri nazivi kojim se obuhvata književna 
produkcija i razvrstava na rodove, ali takva podela je izgubila sinhroni smisao i posta- 
la dijahrona odrednica - takva podela na rodove posmatra se u istorijskom kontekstu. 
Zatoje najbolje napustiti sveobuhvatni naziv rod i baviti se vrstama, tojestžanrovima, 
što se tradicionalno i čini većčitav vek. 

Andre Žid kao poetičar nije načelno raspravljao o pesničkim žanrovima, već se 
njima bavio kao konkretnim problemom u vlastitom pesničkom radu. Ovaj poeta 
voleo je da svojim knjigama daje žanrovske odrednice kao podnaslove. Njima je prak- 
tično imenovao narativni postupak koji je primenio u knjizi. Koliko je vodio računa 
o žanrovskoj odrednici ukazuje i činjenica da je u ponovljenim kasnijim izdanjima 
menjao podnaslov nekih knjiga, nastojeći da što preciznije definiše svoj narativni pro- 
sede. Urienovo putovanje bio je zamislio kao simbolistički roman, da bi ga potom 
preimenovao - najpre u putopis, a onda u satiru. Naposletku ga je uvrstio među dela 
koja je označio pod razno (divers). Močvare prelaze iz žanra rasprave (traite) u sotiju, 
a priče (recit) Uska vrata i Izabela bile su najpre zamišljene kao romani. Loše okovani 
Prometej objavljen je 1899. godine s odrednicom roman da bi 1914. postao sotija. 

Žermen Bre u svojoj studiji NeuhvatljiviProtej zapaža da Židova dela lako prela- 
ze izjedne pesničke vrste u drugu, da lelujaju, što je, uključuje Breova društveni kon- 
tekst, bilo karakteristično za epohu u kojoj je pesnik i počeo da stvara, a to je epoha 
simbolizma koji je i sam u znaku ezoteričnog, neuhvatljivog, promenjivog. Kao Protej, 
židovska dela ипгеји da promene svoje inie i da ostanu ono što jesu. Njihova raznovr- 
snost ističe eksperimentalnu stranu, estetički esej dela u svojoj celini 1 - piše Breova u 
studiji čiji naslov, između ostalog, aludira i na protejsku prirodu samog Židovog na- 
rativnog prosedea. Zato Breova ne govori o izdiferenciranim poetskim vrstama kod 
Žida, već u protejskom duhu zaključuje kako postoje dve velike kategorije Židovog 
dela - ona koja teže ka romanu; ona koja teže ka drami. U Sveskama Andrea Valtera, 
Žida mami roman. Kao romansijer on počinje i problemi roniana jesu oni koji su ga 
najtrajnijezaokupljali — zaključuje Breova. S druge strane, priča Pastoralna simfonija 
teži dramskoj formi - dijalozi su vrlo bitni za radnju. Sotija Loše okovani Prometej 
napisana je u dijaloškoj formi. Žermen Bre ocenjuje da ni Židov teatar ne može da po- 
begne od traktata i sotije. Drama Filoktet, kako ju jeŽid definisao u podnaslovu, jeste 


Germaine Bree, L’InsaisissableProtee, p. 27. 

rasprava o gnusnoj povredi (Philoctete - Traite de l'immonde blessure). Teoretičarka 
Žermen Bre poziva se na Kopoovu primedbu da Žida uopšte nezanima teatar kao 
takav kako bi zaključila da je drama za njega više muzička nego scenska forma, mu- 
zička u smislu uspostavljanja harmonije glasova. 

Židova dela, dakle, obrazuju široku lepezu koja je, kako to kaže Breova, ome- 
đena s jedne strane autobiografijom a s druge strane esejom, a sve unutar žanrovski 
leluja. Tako Povratak bludnog sina ima u sebi elemenata rasprave, poenie i dranie, 
dok Tezej vodi ka priči, sotiji i poemi. Žermen Bre smatra da je kroz Židove odred- 
nice teško žanrovski razvrstati, kako sama Židova dela, tako i dela drugih autora. Na 
Židov način, veli ona, mogao bi se Floberov opus podeliti na роети (Iskušenje svetog 
Antoana), priču (Madani Bovari), ronian (Sentimentalno vaspitanje) \ sotiju (Buvar i 
Pekiše). Očito je teško koristiti žanrovske odrednice koje je Andre Žid upotrebljavao, 
zato što se imenovane pesničke vrste nisu razvile kao čisti žanrovi i što uvek u sebi 
sadrže elemente nekoliko drugih. Zato se događalo da Žid jednu raspravu preimenuje 
u sotiju ili da roman kasnije nazove pričom. Opšta podela Židovih dela na dramska i 
romaneskna samo je uslovna za Breovu, jer Židova dela su suviše raznovrsna da bi 
dopustila da on postane dramaturg-romansijer. Ipak, Breova izvodi sledeći zaklju- 
čak: Priča, drama, roman, to su tri velika židovska žanra 1 . 

Ovo gledište može biti restriktivno ako se zanemare sotija i rasprava. Močvare, 
Loše okovani Prometej i Vatikanski podrumi značajna su dela, a upravo ona nose 
oznaku sotija. Međutim, Žermen Bre nezaboravlja sotiju, već je jednostavno ubraja u 
roman. Kad govori o Sveskama Andrea Valtera, Imoralisti i Vatikanskim podrumima, 
ona ih naziva romanima. Što se tiče rasprave, pesničke forme koju je Žid posebno 
negovao, izgleda da je Breova sklona da je smesti u nekakav međužanr. Tako ona 
za EIHadž, priču o pevaču kojeg princ unajmljuje da bude posrednik između njega i 
naroda, kaže da prema svojoj formi jeste prelazno delo (oeuvre de transition) na pola 
puta između simbolističkog ogleda i priče. Žid, međutim, ovo delo naziva raspravom: 
EI Hadž - rasprava o potrebnom pokoravanju stvarnosti (El Hadj - Traite de la sou- 
mission necessaire a la realite). 

I drugi poznati židolog, Daniel Mutot, raspravu i sotiju kod Žida posmatra u nji- 
hovoj protejskoj međufazi između romana i drame. U Estetici književnog stvaranja, 
ovaj teoretičar zaključuje kako je Židova rasprava jedan novi žanr koji udružujefor- 
malnu lakoću poezije i ozbiljne istraživačke mogućnosti proze 2 . Godine 1912. objav- 
Ijene su sabrane rasprave, njih šest: Rasprava o Narcisu (Le Traite du Narcisse, 1891), 
Ljubavni pokušaj - rasprava o zaludnoj želji (La Tentative amoureuse - Le traite du 
vain desir, 1893), EI Hadž - rasprava o lažnom proroku (El Hadj - Le traite du faux 
prophete, 1899), Filoktet - rasprava o tri morala (Philoctete - Le traite de trois mo- 
rales, 1899), Betsabe (Bethsabe, 1906), Povratak bludnog sina (Le Retour de l'Enfant 
Prodigue, 1907). Prvi spis u samom naslovu sadrži reč rasprava, sledeća tri imaju tu 
odrednicu u podnaslovu, a poslednja dva ne sadrže je u nazivu. Nju svakako u svom 
podnaslovu mogu da nose Loše okovani Prometej i Kralj Kandaul, smatra Mutot i 


1 ibid., p. 97. 

2 Daniel Moutote, Andre Gide: Esthetigue de la creation litteraire, p. 68. 

podseća da su Močvare prvobitno imale podnaslov rasprava oslučajnosti (Paludes- 
Le traite de la contingence, 1894). 

Za drugi međužanr, sotiju, Daniel Moutot kaže da predstavlja međufazu na putu 
ka romanu. Tu spadaju dela koja ne liče ni na šta klasifikovano, polu-roman, polu- 
dramu, dela koja [Andre Zid] naziva «sotijama» i od kojih nijedno ne ostvaruje po- 
četnu formalnu zamisao o romanu kakav on očekuje 1 . Sotija Loše okovani Prometej 
u dijaloškoj je formi dok Vatikanskipodrumi imaju narativni prosede jednog romana. 
Polu-roman i polu-drama, odrednice koje koristi Daniel Mutot, korespondiraju s onim 
koje nudi Breova - o dve opšte kategorije u Židovom opusu. Breova, međutim, nije 
kazala da su Židova dela romaneskna i(!i) dramska, već da teže jednoj ili drugoj formi, 
štoznači dai ovu opštu kategorizaciju treba prihvatiti kao uslovnu. 

Još jedan poznati židolog takođe se uhvatio u koštac s problemom žanrovskog 
razvrstavanja Židovih dela. U svojoj studiji AndreŽidpremasamomsebi ,KlodMarten 
kaže da je Andre Zid autor četiri priče [recits] - Imoralista, Uska vrata, Izabela i 
Simfonija - i toliko sotija [soties] - Močvare, Loše okovani Prometej, Vatikanski po- 
drumi, kojima očigledno treba pridružiti Urienovo putovanje 2 . Sta znače odrednice 
priča i sotija, postavlja sebi pitanje Klod Marten i nastoji da doskoči njihovoj pro- 
tejskoj neuhvatljivosti. Židovska pričajeste studija u formi tradicionalnog romana, 
kaže Marten, u kojem naracija spaja objektivno posmatranje događaja i subjektivno 
svedočanstvo o svojoj ulozi u njemu. Mišel u Imoralisti, Žerom u Vratima i pastor u 
Simfoniji, jesu naratori koji kazuju pročiščeni događaj, priču oslobođenu obične stvar- 
nosti i svedenu na suštinu. Svet sotije čini se da je istovremeno karikatura i apsurdna 
antiteza svetu priča - smatra Marten i pojašnjava da autor u sotijama izmiče kroz 
piruete svoje misli nudeći groteskne likove koji su suprotnost ozbiljnim karakterima 
u pričama. I Žermen Bre podvlači opozitivnost priče i sotije kod Žida: Junakpriče je 
ekplicitno patetičan i implicitno smešan. Junak sotije je ekplicitno smešan i implicitno 
patetičan 3 . Breova kaže da su Židovi junaci pomalo kao nesvesni igrači u pogrešnoj 
igri, na primer kao da u fudbalskoj igri igraju prema pravilima košarke. 

Židove priče i sotije stoje međusobno kao teza i antiteza. Ali, međusobno su i 
uslovljene. Žid tvrdi da ne bi napisao Imoralistu da nije znao da će napisati Uska vra- 
ta, a obe te knjige bile su potrebne kako bi Vatikanski podrumi bili mogući. I zaista, 
Židova dela su dugo obitavala u njegovoj glavi paralelno, ajednom prilikomje kazao 
da je do svoje tridesete godine već imao ideje za sve knjige koje će i napisati u sledećih 
nekoliko decenija. U svoj Dnevnik Andre Žid prepisuje pismo koje je uputio Bonijeu, u 
kojem mu kazuje štaje napisao u predgovoru sotiji Vatikanskipodrumi: Saopštio sam 
čitaocu da su Vatikanski podrumi obitavali već više od petnaest godina u mojoj glavi, 
kao što sam više od petnaest godina nosio u glavi Uska vrata i nešto kraći period 
Imoralistu, koji se prvi i pojavio 4 . 


1 ibid., p. 146. 

2 Claude Martin, Andre Gidepar lui-meme, Paris, Seuil, 1963, p. 146. 

3 Germaine Br ee, L’Insaisissable Protee, p. 284. 

4 Journal 1889-1939, 12 juillet 1914, p.437. 



UNUTARNJA (IMANENTNA) POETIKA 


87 


Klod Marten, naposletku, zaključuje da priče i sotije imaju zajedničku crtu, a to 
je - ironija. U prilog takvom zaključku, on navodi i jednu Židovu dnevničku belešku, 
u Listićima koji nisu našli mesto u Plejadinom izdanju Dnevnika : 

Izuzev mojih « Hrana », sve moje knjige jesu ironične knjige; to su kritičke 
knjige. « Uska vrata », to je kritika izvesne mistične sklonosti; « Izabela» 
je kritika izvesnog oblika romantične imaginacije; « Pastoraina simfonija 
» — jednog oblika laži prema samom sebi; « Imoralista » -jednog vida indi- 
vidualizma 1 2 . 

U pomenutom predgovoru Vatikanskim podrumima Andre Žid govori o tome 
kako su sve njegove knjige ironične, a u Dnevniku povodom objavljivanja te sotije be- 
leži: Priče i sotije, do sada sam pisao samo ironične knjige - ili kritičke ako više volite, 
a jedna od njih je nesumnjivo i ova poslednja 1 . Sotija se zasniva na ironičnoj predstavi 
stvarnosti, a ironija za Žida uvek znači i kritičnost, te su ove dve reči sinonimi. 

U svom ogledu o židovskoj estetici, Žan Itje se pita nisu li sva Židova dela sotije. 
U svim delima, veli ovaj židolog, čak i u Hranama, u pozorišnim komadima Saul i 
Kralj Kandaul, u Krivotvoriteljima novca, prisutan je kritički genij. A u metodološkoj 
studiji o Vatikanskim podrumima, Alen Gule, podseća na etimološko i semantičko 
značenje reči sotija, na festivalsku tradiciju i socijalnu vrednost ovog teatarskog izra- 
za: na Praznik ludaka, stvarni svet se ismeva i svodi na karikaturu. Dovodeći to u vezu 
sa Židovim kritičkim pesničkim postupkom, Gule kaže da sotija izvrće logiku stvar- 
nog sveta u ludost. U vezi sa sotijom stoji i satira. Žermen Bre u svakoj Židovoj knjizi 
nalazi poneku satiru. Tako su Močvare satira simbolizma, Vrata satira jansenizma, 
a Podrumi satira katolicizma. 

Očito je da je teško žanrovski razvrstati Židova dela. To što je on sam izvršio 
žanrovsku klasifikaciju ne olakšava posao židolozima. Zato je Žermen Bre pribegla 
opštoj i uslovnoj podeli na dve kategorije (jedna dela teže romanu admgatežedrami), 
a Klod Marten se pozvao na Židovu definiciju kako su sve njegove knjige ironične 
ili kritičke. Poštujući autorovo zaveštanje na frontispisima njegovih knjiga, može se 
sumirati da su pesničke vrste u kojima je Žid stvarao sledeće: rasprava (traite), so- 
tija (sotie), priča (recit), drama (drame), i roman (roman). Treba napomenuti da u 
svom dramskom opusuAndre Žid koristi, osim odrednice drama (Saul, 1896; Oedipe, 
1935), i sledeće: drama u stihovima (drame en vers: Le Roi Candaule, 1900), opera 
(opera: Persephone, 1933), predstava (piece: Robert ou l'Interet general, 1944), zaba- 
va (plaisanterie: Le Treizieme Arbre, 1935). 

U ediciji Nove francuske revije odrednicu pesme (poesies) nose dela Sveske i 
Pesme Andrea Valtera, Zemaljske hrane, Nove hrane i Amintas. Hrane se svakako 
mogu smatrati poemom u proznom obliku. Što se tiče stihovanepoezije, osimrimova- 
ne u Pesmama Andrea Valtera (dvadeset poema), nerimovane u drami KraljKandaul, 
u kojoj su rime neobavezne ali prisutne kao unutrašnje, štoje katkad osobeno i za 


1 Claude Martin, Andre Gidepar lui-meme, p. 146-147. 

2 Journal 1889-1939, 30 juin 1914, p.428. 

Židov prozni ritam, i osim uzgrednih pesama u pojedinim njegovim delima (u Urienu, 
Močvarama, Hranamd) ovaj poeta nije bio strihotvorac. Svakako ne uspešan. Ono što 
je osobeno za stihovanu poeziju - ritam, aliteracije, rime - to odlikuje i Židovu prozu. 
Zato jejedan oduševljeni čitalac iz Lurda u pismu, štoŽid citira u dnevičkom zapisu 
od 18. decembra 1946, izjavio: Za mene, Vi ste Rasin proze! 

Židove pesme, međutim, i nisu pesme. Utisak koje odaju dokse čitaju jeste da su 
to stihovi prevedeni iz proze. Žid je bio stvoren za ritmovanu prozu. Sam je ukazivao 
na to da se razlikuju ritam stiha i ritam proze i da ne treba usiljeno prenositi pravila 
stiha na prozu: Reći ću čak da što je stih bolji, proza je lošija; jer ritam stiha nije i ri- 
tamproze; i ritam stiha kvari ritamproze 1 . Kod Žida se očito desilo suprotno: odličan 
prozni ritam nadvladao je, te prenet u poeme učinio je nezgrapnim njegove stihovane 
pesničke kreacije, ili pokušaje. 

Poezija u stihu ne može ući ni u kakvu klasifikaciju Židovih pesničkih dela, time 
ni u spisak tipično židovskih pesničkih vrsta, a kad se govori o poetičkim principima, 
Židova razmatranja u ovom domenu ne mogu dobiti zasebno poglavlje, jer bi se ono 
svelo na Židovu recepciju klasika i na školski kurs o skandiranju latinskih stihova. 
Napisi o tome objavljeni su u Izmišljenim razgovorima. 

Židove rasprave su filosofski ogledi, etičko-estetički traktati, lirski intonirani 
obrazloženi etički eseji. U tom je njihova suština kojoj i služi forma. Bilo da je diskurs 
iz jednog dela, kao u Narcisu i Ljubavnom pokušaju, ili da je razbijen na pasaže, kao 
u Hranama, onjejezički objedinjen i stilski ujednačen. Naratorje u njima uvek eti- 
čar-estetičar. U rasprave se mogu ubrojati, pored spisa koji i formalno nose tu ozna- 
ku, bilo u naslovu ili podnaslovu, i drame koje su egzistencijalistički traktati (Edip, 
Trinaesto drvo). 

Židova pričci može se nazvati i klasičnom lirskompričom. Argumente za to daju i 
Džastin O'Brajen u svom ogledu oŽidovoj literarnoj tehnici, koji je objavljen u studiji 
Horizonti francuske književnosti, i Klod Marten u, nekoliko puta pomenutoj, studiji 
Andre Židprema samom sebi. Obojica su zaključili da je Židova priča na liniji klasič- 
nog proznog dela Princeza de Klev gospođe La Fajet. Klasična lirska pričci jeste za- 
tvorena narativna celina s naratorom-junakom, i naracijaje svedena na pročišćeni do- 
gađaj. Toj kategoriji pripadaju Imoralista (LTmmoraliste,1902), Uska vrata (La porte 
etroite, 1909), Izabela (Isabelle,1911), Pastoralna simfonija (La Symphonie pastorale, 
1919), kao i triptih Škola za žene (L'Ecole des Femmes, 1929), Rober (Robert,1929), 
Ženevjeva (Genevieve, 1936). Analizirajući strukturu židovskepriče, Džastin O'Brajen 
kaže da nju karakterišu - skoncentrisana radnja, ograničeni broj likova (dva, tri ili če- 
tiri) - bez uzgrednih likova, subjektivna direktna naracija, jednostavan stil 2 . 

U Sveskama Andrea Valtera, Močvarama i Krivotvoriteljima novca, Andre Žid 
nudi uz priču i analizu jezika kojim su one ispričane. Pomenute knjige mogu da se 
nazovu i svojevrsnim romansiranim naratološkim studijama. One su zasnovane na 


1 Journal 1889-1939, Feuillets, a. 1925, p. 806-807. 

2 Justin 0' Brien, Gide’s Fictional Technique in French Literature Horizon, Rutgers Univer- 
sity Press, 1967, p. 91-102. 

postupku mise en abyme. Ovaj termin nemoguće je prevesti smisleno na srpskije- 
zik, a ni doslovni prevod ne bi iskazivao ikakav smisao. Taj omiljeni Židov narativni 
postupak biće podrobno razmatran u sledećem poglavlju. Ovde je o njemu dovoljno 
reći sledeće: roman se gradi tako što se ista priča multiplicira, pritom menjajući svoj 
diskurs. Najpre izneta kao fabula, ona se pretače u size, i dolazi do narativne stilizacije 
događaja. Umetnički rezime, kao samoanaliza diskursa odvija se pred čitaocima. Tako 
se dobija roman u romanu i roman o romanu. 

Sotija Vatikanskipodrumi ne sadrži eksplicitno narativnu shemu kojoj podležu 
Sveske, Močvare i Krivotvoritelji, ali implicitno autor kompromituje umetničku fikci- 
ju u njima i parodira samo pripovedanje. U Loše okovanom Prometeju, isto tako, autor 
svojim umetnutim rečenicama razbija romanesknu iluziju. Andre Žid simulira nara- 
ciju koja je svojstvena romanu, ali ozbiljnu priču o junacima i događajima, priču kojoj 
severuje, onizvrće u satiru, u lakrdiju. To je opšte zajedničko svojstvo Židovih sotija. 

Prethodnu podelu Židovog pesničkog opusa na četiri osnovna žanra- rasprava, 
priča, sotija i roman (s teorijom naracije) - treba sagledati u dva vida: kroz ekplicitnu 
poetiku, koja dela razvrstava u određeni žanr, kao štoje to prethodno urađeno, i kroz 
imanentnu poetiku, koja narativnu strukturu razlaže na niti od kojih je satkana. Prema 
ekplicitnoj žanrovskoj podeli dela se razvrstavaju, a prema imanentnoj podeli u jed- 
nom delu otkrivaju se narativni postupci koji su primenjeni. Tako se može zaključiti 
da Andre Žid u pisanju primenjuje sledeće postupke pripovedanja: 1 esejistički po- 
stupak- dajući svojoj rečenici, segmentu u delu ili celom tekstu, karakter rasprave, 
filosofske, etičke, estetičke ili naratološke; 2. lirsko-pripovedni postupak - slikajući 
emotivno stanjejunaka kroz njihovu subjektivnu priču; 3. satiričkipostupak- uklju- 
čujući u naraciju vodviljske elemente kao u sotiji; 4. romaneskni postupak - dajući 
prednost opisivanju događaja kao u romanu (u odnosu na opisivanje stanja koje pred- 
njači u pričama). Krivotvoritelji novca, na primer, imaju nekoliko centara u naraciji, 
junake i događaje, što su osobine pravog romana; sadrže lirski zanos priče; u ovoj 
knjizi postoje i etičke i estetičke rasprave; uverljiva romaneskna naracija podvrgnuta 
je eksperimentu i parodiranju kao da je reč o sotiji, kroz postupak samosagledavanja 
priče, koji se može označiti kao peti, a koji je Žid imenova kao mise en abyme. 

Žanrovsko razvrstavanje može da se načini i na osnovu tipa rečenice, kako je to 
učinila Mari-Terez Veiran u svojoj studiji o Židovom stilu u Zemaljskim hranama. U 
ovoj proznoj poemi ona čak beleži nekoliko žanrova: epistolarni- u pismo Natanaelu 
u predgovoru, kao i u Himni u zaključku, epski- u fragmetnima sveske koja nosi naziv 
Linkeus, narativni - u priči o Menalku, herojsko-komični - u nekim delovima priče 
o Menalku, elegijski - u Židovim evokacijama na Atmana, arapskog dečaka kojeg je 
zavoleo tokom boravka u Africi 1893. godine. Očito da se o žanrovskim odrednicama 
može govoriti na nekoliko nivoa, od leksike, preko rečenice, doteksta kao narativne 
celine. Protejska priroda Židova ispoljava se nasvim nivoima. 

Iako je posve jasno, treba opet naglasiti, da ne postoje stroge granice između 
biografije, fikcije i teorije u Židovom opusu. Otuda se u spisku poetičkih spisa, na- 
brojanih u prvom poglavlju ovog istraživačkog ogleda, nalaze i neki traktati i romani, 
kao i autobiografski spisi, među kojima kapitalnu vrednost ima Dnevnik. I romani 

Sveske, Močvare i Krivotvoritelji, koji imaju poetičko-istraživački karakter, ukazuju 
na preplitanje etičkog (dokumenti), estetskog (umetnička fikcija) i estetičkog (poetička 
razmatranja) u opusu ovog poete. 

Andre Žid je izvršio reviziju tradicionalnih pesničkih vrsta, eksperimentisao s 
naracijom, i oformio žanrove koji se danas smatraju tipično židovskim. Daniel Mutot 
je tim povodom zaključio sledeće: U književnosti, njegove knjige su sjajni primeri 
novih žanrova, kao što su Rasprava, Priča, Sotija, i jedna nova kritička koncepcija 
Romana 1 . Koncepcija Židovog narativnog prosedea tema je poglavlja koje sledi. 


Daniel Moutote, Andre Gide: Esthetique de la creation litteraire, p. 187. 

Narativni postupak 

Pozicija naratora; tačke gledišta; mise en abyme 


Ko je narator: autor ili junak? U tradicionalnoj naraciji, uvek je prvi ili drugi. 
Kad autor pripoveda, onda je to diskurs u trećem licu. Kad junak svedoči, to je naraci- 
ja u prvom licu. Prema načinu podražavanja Aristotel razlikuje postupak kadpesnik, 
s jedne strane, pripoveda, i to ili, kao što Homer čini, na usta neke druge ličnosti ili 
sam bez pretvaranja, a s druge strane kad sva Нса koja podražavaju prikazuje tako 
da vrše neku radnjič. I Platon je razlikovao dva postupka kazivanja (lexis) : podraža- 
vanje u pravom smislu reči (mimesis) - u dramskoj umetnosti, i prosto pripovedanje 
(diegesis) - u epu. 

Ivo Tartalja ističe sklonost klasičnog pripovedača da o svom junaku govori u 
trećem licujednine. Time narator, poziva seTartalja nafrancusku Novu retoriku, drži 
odstojanje od junaka, kako u vremenu i prostoru, tako i u psihološkom smislu; tada 
je ON jedno na odstojanju držano JA, i ono odgovara poznatoj epskoj objektivnosti 
ili nepristrasnosti. Lirsko ja u pripovedanju, međutim, teži ispovednom tonu i tadaje 
ono opreka lirskog ja i dramskog/t/: Kodpripovedača koji nastupa u prvom licu vidik 
okrenut spoljašnjem svetu biva sužen, ali se svet duše brže raskrili 1 2 3 . 

Vreme u kojem je stvarao Žid počelo je da potcenjuje ranije mnogo uvažavanog 
sveznajućeg pripovedača i, kako kaže Tartalja - tražen je način pripovedanja koje će 
se strogo ograničavati vidokrugom iz.abranog lika'. Kod Zida, najčešće, nemajedin- 
stvenog naratora, svakako n e objektivnog, u tradicionalnom određenju ovog termina. 
Pozicija naratora kod Žida počiva na dva postupka: prvi je izlaganje događaja iz lič- 
nog, subjektivnog ugla, ili iz nekoliko uglova, od strane aktera; drugi je tehnikagovo- 
ra unutar govora, gde su narativne jedinice postavljene kao ogledalo unutar ogledala, 
takodase naracija javlja kao serija odraza. 

Židova lirskapriča (recit) jeste zatvorena narativna celina u kojoj iz svog ugla po- 
smatranja akter iznosi događaje, tako da je on i junak i narator. Pastoralna simfonija 


1 Aristotel, O pesničkoj umetnosti, prev. Miloš N. Đurić, str. 32. 

2 Ivo Tartalja, Teorija književnosti, Beograd, 2000, str. 208. 

3 ibid., str. 212. 

napisana je u formi ličnog pastorovog dnevnika. Uska vrata imaju glavnog naratora 
Žeroma, a ono što on ne može da iznese, najintimnije emocije Alisine, to saznajemo 
iz njenog dnevnika. U Imoralisti, junak Mišel samo je formalno indirektni narator. 
Njegov prijatelj u pismu prenosi Mišelovu priču, ali u prvom licu, kakoju je navodno 
čuo od samog Mišela, zajedno s još dvojicom prijatelja. Međutim, neimenovani prija- 
telj jeste narator-uvodničar, i on je praktično indirektni narator koji samo omogućuje 
da Mišelova naracija dopre do drugih. Slično je i u Izabeli: Žid kao redaktor-izdavač, 
u svom predgovoru uvodi naratora Žerara Lakaza koji priča priču svojim prijateljima 
Židu i Fransisu Žamu. I u trilogiji Škola za žene - Rober- Ženevjeva, pripovedači su 
junaci - u prvoj priči Evlin, u drugoj i trećoj junaci čija imena se nalaze u naslovu pri- 
ča. Oni svoje priče šalju Židu koji se javlja ponovo kao redaktor i izdavač. Naracija u 
Židovoj priči, rečeno izrazom Iva Tartalje - ograničena je vidokrugom izabranog lika. 
Evlin, junakinja i naratorka u Školi za žene kaže to ekplicitno, objašnjavajući motiv 
kojije podstakao nju i njenog muža Robera da pišu intimni dnevnik zasebno: Ukratko, 
mi smo obećali jedno drugom da ćemo oboje napisati, to jest svako iz svog ugla, ono 
što je on nazvao: naša priča 1 . 

Židova priča, istovetan zaključak izvode Džastin O'Brajen i Klod Marten, na 
liniji je klasične pripovetke Princeza de Klev gospođe Lafajet. Tu linjju koja polazi 
od Princeze i ide preko Didroove Redovnice i Konstanovog Adolfci do Židovih priča, 
Marten definiše kao kazivanje u prvom licu pročiščenog događaja. Načela kojih se 
Žid drži u priči tiču se kompozicije -jedinstvena skoncentrisana radnja s ograničenim 
brojem likova, jezika - litota, i naracije - subjektivni ali nadlični narator. Židov na- 
rator, kako ga procenjuje Klod Marten, nije objektivni, ali jeste nadlični posmatrač: 
njegovo lično uzdiže se iz svoje subjektivnosti do opšteg, intersubjektivnog, u kojem 
se i otvara prostor emotivnoj recepciji i identifikaciji. Lik koji kaže JA, narator, tu 
je neka vrsta kompromisa između autora Memoara, koji je sveden na predmet svog 
vlastitog iskustva, i romansijera klasičnog tipa, bezličnog posmatrača koji, «s visine», 
pregleda bubrege i srca svih svojih junaka 2 - kaže Marten. 

Zatvorenu narativnu celinu Židove priče koju karakterišu, štoje rečeno u pret- 
hodnom poglavlju, skoncentrisana radnja, ograničeni broj likova, direktna subjek- 
tivna naracija i jednostavan stil, Džastin O'Brajen poredi s rasinovskom tragedijom. 
Naratološki, postoji paralela: u klasičnom teatru, poverenici tragičkih ličnosti jesu 
onaj drugi ugao posmatranja i narativnog diskursa koji Žid, u svojim pričama, nudi 
kroz nečiji dnevnik ili pismo, čime se, i u slučaju rasinovske tragedije i u slučaju ži- 
dovske priče, prevazilazi ograničenje koje sa sobom nosi subjektivni narator. Žid u 
svojim pričama primenjuje postupak izmeštanja tačke gledišta, kao što to imamo kod 
Rasina - narator je čas tragički junak, čas njegov poverenik. Naknadna naracija, to 
jest ispovest u pismu, dnevniku, u razgovoru, u Židovim pričama ima ulogu samoispi- 
tivanja, objektivnog osvrtanja na svoje postupke. Tako se može reći da dnevnik u priči 
kod Žida ima funkciju rasinovskog poverenika. 


1 L’EcoIe des Femmes , suivi de Robert et de Genevieve, Paris, Gallimard, 1964, p. 14. 

2 Claude Martin, Andre Gide par lui-meme, p. 146. 

Drugi narativni postupakjeste onaj koji je Andre Žid označio kao mise en abyme 
i koji sezasniva na diskursu unutar diskursa, a da pritom, kako primećuje Buvreova 
u svojoj strukturalnoj analizi romana Krivotvoritelji novca, oba imaju isti objekat. 
Takav narativni postupak teoretičar Vološinov je formulisao, podseća na to Buvreova, 
kao iskaz o iskazu, a Žerar Zenet to naziva metadiegetičkim pričama. Svi ti izrazi, 
kao i Židov mise en abyme, znače sledeće: priča unutar priče, priča o priči, unutrašnje 
samoprocenjivanje dela i analiza jezika kojim je naracija izložena. 

Džastin O'Brajen restriktivno zaključuje da se po ovom postupku Krivotvoritelji 
novca razlikuju od čitavog preostalog poetičkog opusa Židovog. Postupak koji je vir- 
tuozno ostvaren u Krivotvoriteljima, primenjen je i u Sveskama Arnlrea Valtera, i u 
Močvarama. U pričama Škola za žene, Roberi Ženevjeva on postoji u rudimentarnom 
vidu, kao uklapanje diskursa u šire narativno platno. Dalja analiza će uostalom to i po- 
kazati. Najpre treba objasniti termin mise en abyme, nejasan i za Francuze s obzirom 
da gajeŽid smislio, a kojije uplašio i mnoge istraživače, kakotvrdi Daniel Mutot. 

Francuska reč abime, prema Francusko-hrvatskom ilisrpskom rječniku'V alentina 
Putaneca, znači - ponor, provalija, bezdan, propast. U ekstenziji abimement, ova reč 
označava - udubljivanje. Izvedeni glagol (sjabimer, između ostalih, ima i značenja 
- sunovratiti (se), zaroniti, udubiti (se). Srednjevekovni vladarski grbovi imali su na- 
slikan neki prizor u čijem je centru kao odražen u ogledalu smešten umanjen isti taj 
prizor, a onda na nižoj ravni, u centru unutrašnjeg ponovljenog prizora, isti taj prizor 
još umanjeniji, stvarajući tako lanac odraza. En abime je tako izraz preuzet iz heral- 
dike kojim se označava postupak multiplikacije osnovnog prizora unutar samog sebe 
umanjenjem njegovih pojavnih dimenzija, što može mikroskopski posmatrano ići go- 
tovo unedogled. Na isti način, na slikama Memlinga i Mesisa, ogledalceje postavljeno 
nasred slikarskog ateljea koji se u njemu odražava. 

Krajem devetnaestog veka, ova reč je, za Žida svakako, izgubila svoje srednjo- 
vekovno značenje a zadržala pesničko, Daniel Mutot kaže - i izmišljeno, u Židovoj 
polumodernoj verziji abyme. Naime, stari francuski oblik ove reči je abisme, ali je 
slovo 5 koje je ostalo bez glasovne vrednosti, prema preporuci Francuske Akademije, 
zamenjeno akcentom cirkumfleks koji je stavljen na prethodni vokal. Konotirajući 
grčko pismo, zamenivši latinsko / grčkim у, Andre Žid je došao do oblika abyme. 

Postupak mise en abyme u književnosti bi tako značio samoogledanje priče, 
suvraćanje na drugom pročišćenom stepenu, preslikavanje na nižem stupnju, repro- 
dukciju priče unutar sebe. Daniel Mutot kaže da književna shema miseenabyme jeste 
shema Svete knjige. Ovaj teoretičar dalje ne obrazlaže svoj zaključak, međutim, čini 
se da je posve jasna paralela koju on povlači kad se razmisli o samom kompoziciji i 
sadržini Biblije. Može se reći da je Novi Zcivet odraz Starog Zaveta'. eksplicitnim je 
postalo ono što je najpre bilo implicitno - dolazak Mesije opisan u Evanđeljima na- 
javljen je u starozavetnim knjigama proročkim. U Novom Zavetu. isto tako. Poslanice 
na nižem stupnju odražavaju radosnu vest Evanđelja - učenje o spasenju koje je došlo 
preko Isusa Hrista. Apostolska pisma su, u neku ruku, kritički osvrti na Isusovu misi- 
ju koja je ispričana u Evanđeljima. Poslanice analiziraju Evanđelja. Zato se može reći 
da Novi Zavet sadrži naraciju (četiri Evanđelja) i izvesnu kritičku koncepciju naracije 
(apostolske Poslanice). 

Kad je reč o Židu, опо što on stavlja unutar svakog od svojih dela kao odraženo ili 
suvraćeno, dakle postavljeno en abyme]es\e, zaključuje Daniel Mutot, redukcija tog 
dela unutarsebe, njegova reprodukcija u sebi na nižem stupnju. Jedini mise en abyme 
potpuno uspeo, prema Mutovovoj oceni, jeste u Krivotvoriteljima novca. Međutim, 
kako on kaže da je funkcija postupka koji se naziva mise en abyme da izrazi este- 
tički bilans pripremanja dela, to se može govoriti o ovoj tehnici i u drugim Židovim 
knjigama. U narativnom shematskom pogledu, postoji paralela između Svezaka, prve 
Židove knjige, i Krivotvoritelja koji su se pojavili tri i po decenije kasnije. U Sveskama 
Andrea Valtera, sledeće su narativne jedinice: 1. naracija Andrea Valtera, 2. dnevnič- 
ke beleške Valterove, 3. Valterove skice za roman, 4. Židova intervencija. 

Narator jeste Andre Valter, i samo se preko njega vrši pomeranje tačke gledi- 
šta: Valterovo pripovedanje, Valterov lični dnevnik, Valterov literarni dnevnik. Knjiga 
ima dva dela: Bela sveska i Crna sveska. Crna sveska jcstc literarni dnevnik Andrea 
Valtera. To je dnevnik romana Alen (Allain), koji Andre Valter želi da napiše. Radni 
dnevnik je sveska u kojoj on razmatra poetičku problematiku. Crna sveska je tako dis- 
kurs o diskursu. Ovaj postupak omogućuje valorizaciju samog osnovnog ili spoljneg 
diskursa. Žid interveniše u Sveskama samo u fusnotama i u zagradama osnovne nara- 
cije. On kao redaktor daje komentare i obaveštenja. Valter u Beloj svesci piše: Uselili 
su te u Lusinu sobu. U fusnoti, Žid daje obaveštenje: Lusi je bila starija sestra koju je 
Andre Valter izgubio osamdeset pete 1 . U Crnoj svesci, Žid se kao redaktor takođe po- 
javljuje. Tako on u zagradama dodaje: Sledeća strana je ostala bela u rukopisu 2 . Dakle, 
na pitanje gde je autor Žid u Sveskama Andrea Valtera, odgovor je - u fusnotama i u 
zagradama. On je redaktor. Ulančavanje naracije unutar sebe u Sveskamci odvija se u 
sledećim krugovima: spoljni je obeležen ulogom redaktora koji priprema rukopis za 
objavljivanje i sređuje ga tehnički. Unutar prvog prstenaje narativni prsten Andrea 
Valtera koji svoju priču procenjuje emotivno, što će reći etički i estetički, i reprodukuje 
je unutar sebe, unutarsvog dnevnika, u narativni prsten koji se obeležava kao literarni 
dnevnik za projekat zamišljen kao roman Alen. Tako imamo, uslovno rečeno, tri autora 
u Sveskama: redaktora Žida, memoaristu Alena i poetičara Alena. U Krivotvoriteljima 
novca, međutim, autor izmiče i neprestano se preobražava kako ne bi bio lociran. 

U ovom Židovom romanu, sledeće su narativne jedinice: 1. opšta autorova 
(Židova) naracija, 2. Eduarov dnevnik, 3. Eduarove skice za roman. Dokje u Sveskama 
Žid narator prisutan kao naknadni redaktor Valterovih spisa, čime je njegovo prisu- 
stvo postavljeno realno i objektivno, u Krivotvoriteljima je Židovo prisustvo nevidlji- 
vo, neuhvatljivo i manifestuje se samo kao narativna zamenica. Narator se poigrava sa 
svojom gramatičkom oznakom. On se ne oglašava samo kao ja već i kao pripovedačko 
mi, kao u sledećem primeru u kojem su namerno u svrhe ove analize podvučene reči 
koje otkrivaju poziciju koju zauzima narator: Otac i sin nemaju više šta da kažu jedan 
drugom. Ostavimo ih. Skoro je jedanaest. Ostavimo gospođu Profitandje u njenoj 
sobi, gde sedi na maloj, pravoj, neudobnoj stolici 3 . 


1 Les Cahiers d’Andre Walter, p. 32. 

2 ibid., p. 120. 

3 Les Faux-Monnayeurs, p. 31. 

Iako je sveprisutan, i sam naratorje sveden najedan ugao posmatranja: Evočasa 
kacl Bernar treba da pođe Olivjeu. I ne znam zapravo gde je večeras večerao, ni da Н 
je uopšte večerao 1 . Žid na ovaj način naratoru postavlja granice koje on tradicionalno 
nema kao objektivni posmatrač. Evo još jednog primera: Rober de Pasavan, koji se 
izdaje sada za njegovog prijatelja, prijatelj je mnogima. Ne z.nam zaista kako su se 
Vensan i on upoznali 2 . Navedeni primeri zapravo pokazuju jasno da narator nije tra- 
dicionalni objektivni narator, već da je on posmatrač. U svojoj metodološkoj studiji 
o Vatikanskim podrumima Alen Gule kaže da je narator u ovoj sotiji svedok sudbi- 
ne junaka, a ne autor: Prema denotativnoj tački gledišta, narator odbija da razreši 
nesvodivu oprečnost svojih likova kroz autorovu svemoć; on se pokazuje kao čisti 
svedok njihovih sudbina 3 . Ovaj zaključak može da se prenese i na poziciju naratora u 
Krivotvoriteljima novca. Narator je svedok koji beleži zbivanja, ali onje svestan čita- 
oca, i pripovedačko mi, koje Žid koristi to pokazuje. Naracija počiva na saučesništvu 
čitaoca: Ostavimo gospođu Profitandje [...] 4 5 . 

U ovom romanu narator proučava svoju naraciju, izgrađuje njenu teoriju. Sledi 
primer u kojem su podvučene reči koje ukazuju na to da pozicija naratora nije apso- 
lutna već relativna: Tada se desio sroteskni priz.or koji mi je teško ispričati . АИ on je 
odlučio o odnosima između Bernara i Lore, oslobodivši ih neočekivano iz neprilike. 
Neću dakle pokušavati da lažno ulepšavam taj priz.or s . 

Andre Buvre, u svom eseju čiji puni naslov glasi Prilogjednojstrukturalnojana- 
lizi Krivotvoritelja novca - problemi pisanja, Roman Jakobson i židovska poetika, 
veli da postoji razmak između naratora i autora, mada je taj razmak slab i psihološke 
je prirode. Ja je gramatička potpora. Narator u Krivotvoriteljima slobodno se kreće u 
polju fikcije, za razliku od Eduara naratora koji, i sam deo te fikcije, jeste subjektiv- 
ni narator: U Krivotvoriteljima novca, Eduarov diskurs je unutar Židovog diskursa. 
Mise en abyme je na planu romaneskne gradnje jasan prinier kako se poruka vraća 
na sebe samu 6 . Razmak koji vidi Buvreova između opšteg neimenovanog naratora u 
Krivotvoriteljima i autora Žida znači sledeće: opšti, uslovno rečeno objektivni, narator 
izvodi teoriju naracije iz vlastite naracije, i time se on razlikuje od romansijera nara- 
tora, dakle junaka Eduara. Ipak, Buvreova ne primećuje da se i taj opšte neimenovani 
narator i narator koji jejedan odjunaka u romanu, romansijer Eduar, slobodno kreću 
u polju fikcije, i da se i sam Eduar distancira od svog iskaza i analizira ga. Tome služe 
dnevniki roman koje on piše. Događaj ispričan u dnevniku Eduar pretače u romansi- 
rani siže. Diskurs unutar diskursa jeste istovremeno teorija diskursa i njegova stiliza- 
cija na sledećem stepenu. 


1 

2 

3 

4 


ibid., p. 32. 

ibid., p. 43. 

Alain Goulet, Les Caves du Vatican d’Andre Gide - etude methodoIogique, Paris, Larousse, 
1972, p. 21. 

Les Faux-Monnayeurs, p. 31. 


5 ibid, p. 130. 

6 Andree Bouveret, Contribution a une analyse structurale des Faux-Monnayeurs, in Pierre 
Lafille, Andre Gide le romancier, Paris, 1954, p. 29. 

U Krivotvoriteljima, autor narator daje opštu naraciju - FABULU, koju Eduar 
narator u svom dnevniku partikularizuje - kroz prizmu svog doživljaja svodi je na 
posebno - SIZE, a onda je u svom romanu Eduar romansijer stilizuje i pojedinačno 
uzdiže do opšteg - to je REZIME. To valja ilustrovati primerom. Jedan dobar primer 
nudi Buvreova u svojoj analizi postupka mise en abyme u romanu Krivotvoriteljinov- 
ca, u kojem, štoje rečeno, postoje tri narativne ravni: Židovo pripovedanje, Eduarove 
dnevničke beleške i Eduarov roman. Židova naracijaje sveobuhvatno platno, na kojem 
se nalazi i prizor Žoržove krađe knjige u knjižari. Eduar u svom dnevniku, u kom se 
emotivno odražava realnost, prenosi tu scenu. U svom romanu, ogledalu koje omo- 
gućuje samo estetski odraz svake pojave, dakle pročišćeni događaj, Eduar parodira 
Žoržovu krađu. Buvreova, u svom ogledu o strukturi Židovog romana, postavlja širi 
okvir. Njena shema ulančavanja epizoda Žoržove krađe, postupkom mise en abyme, 
obuhvata Židov Dnevnik, Dnevnik Krivotvoritelja novca, roman Krivotvoritelji nov- 
ca, Eduarov dnevnik, Eduarov roman. IDEJA za scenu u kojoj Žorž krade knjigu u 
knjižari nalazi se u Židovom Dnevniku. Na osnovu te ideje, dat je SIŽE u Dnevniku 
Krivotvoritelja novca. Siže je pretočen u roman Krivotvoritelji novca, u kojem je 
FABULA - Žoržova krađa, zapisana u Eduarovom dnevniku. Eduarov roman filtrira 
fabulu u-parodirani narativni REZIME. 

U Sveskama, Žid kao narator redaktor daje SIŽE knjige Alen, koja je priča o 
Andreu iEmanueli. FABULA Alena jeste Valterova priča. Valterov lični dnevnik par- 
tikularizuje i analizira, dok njegov literarni dnevnik uopštava i sintetizuje. Dnevnik 
romana Alen redukuje Valterov diskurs, uvlači ga u sebe kao njegova stilizacija i 
kritička analiza. Uvlačenje diskursa u sebe jeste izlaganje samog procesa nastanka 
pesničkog dela. U Krivotvoriteljima novca, Romansijer Eduar, u svojoj poetičkoj ra- 
spravi s Bernarom, Sofroniskom i Lorom, kaže da želi da predstavi, s jedne strane 
realnost, a s druge strane onaj napor kojim se ona stilizuje. Predmet Eduarove knjige, 
time i Židove, unutar kojeje prva, jeste borba između onog što nudi realnost i onog 
što romansijer čini od te realnosti. Tako su Krivotvoriteljinovca u Židovom osobenom 
narativnom postupku, istovremeno kreacija i teorija te kreacije. Ili, kako kaže Daniel 
Mutot: stvaralački čin je dvostruki čin: čin i kritika tog čina 1 . 

Močvare takođe imaju narativno ulančavanje unutarsebe. Sledeće su narativneje- 
dinice: 1. naracija romansijera-naratora, 2. Titirovdnevnik ili Močvare, koji vodiroman- 
sijer-narator, a to je poetska kreacija, 3. naratološka razmatranja romansijera naratora. 
Opšta naracija romansijera naratora linearna je - to je standardna naracija. Ona nudi 
određenu fabulu koja teče linerano: socijalni život, susreti s prjjateljima. Titirov dnev- 
nik, koji je dnevnik fiktivnog lika, a taj lik je narator u poetskom spisu Močvare, spisu 
koji je integrisan u knjigu istog naziva - Močvare, jeste priča unutar priče. Romansijer 
naratoranalizira svoj pesnički jezik i narativni prosede, a Žid svoju strastprema takvom 
postupku objašnjava kroz reči ženskog lika u knjizi, preko Anžele, koja kaže da se iz 
autorovih beležaka o postupku nastajanja dela vidi bolje šta je autorželeo nego iz onog 
što sledi u napisu. Žermen Bre Močvare naziva književnom teorijom. Ali tu odrednicu 
može da nosi i prva knjiga, Sveske Andrea Valtera, i svakako Krivotvoritelji novca. 


Daniel Moutote, Andre Gide: Esthetique de la creation litteraire, p. 116. 

Daniel Mutot iznosi zanimljivo razmatranje: Židov Dnevnik, koji je autor vodio 
pola veka, ima ulogu kritičkog odraza celokupnog pesnikovog opusa. Andre Žid je 
objavio Kompletna dela u petnaest tomova 1939. godine, a princip koji je primenio 
jeste da svakom tomu budu pridodate dnevničke beleške koje se odnose na dotična 
dela. Tako je, u odnosu na Opus, i u formalnom smislu, Dnevnik projektovan kao 
mise en abyme. 

Analizom narativnog prosedea u Židovim pesničkim delima može se zaključiti 
da postoje četiri vrste naratora: (estjetičar-narator, junak- narator, parodirani romanes- 
kni narator, romansijer- narator. U Židovim raspravama, narator nije niti subjektivan 
konkretan, kao u pričama, niti se protejski kreće ili multiplicira kao u sotiji i romanu. 
On je neimenovan, kao u filosofskom eseju. On je etičar-estetičar, larošfukoovski ka- 
zivač maksima u kojima su sadržani životni stav, etičko saznanje, estetički doživljaj. 
On nudi maksime u kojima je etičko podređeno estetskom i kroz njega se manifestu- 
je. Zato su rasprave istovremeno i manifesti. Narcis je tako manifest simbolizma, 
a Hrane, koje se tako mogu smatrati filosofskim esejom, jesu manifest hedonizma. 
I Židove drame, prema naratološkom prosedeu, uklapaju se u kategoriju rasprava. 
Dijalozi junaka u vlasti sujednog nevidljivog etičara-estetičara koji nudi maksime 
bilo da one proizilaze iz egzistencijalističke filosofije kao u Edipu, ili komunističke 
kao u Roberu. 

U Židovoj priči, koje se može nazvati i klasičnom lirskom pričom, naratorjeju- 
nak koji iznosi pročiščeni događaj krozfilter emotivne reakcije. Јипак narator takoje 
svedok i često učesnik drame koju slika kroz direktnu subjektivnu naraciju. Junaci na- 
ratori koji se ispovedaju jesu Mišel u Imoralisti, Žerar u Izabeli, Žerom i Alisa u Uskim 
vratima, pastor u Pastoralnoj simfoniji, Evlin u Skoli za žene, Robert i Ženvjeva u 
istoimenim pričama. 

Parodirani romaneskni naratorje je sveprisutan kao u romanu, ali samo naizgled 
objektivan. Umesto da je na distanci, on zauzima lični stav prema junaku, personalizu- 
je se, otkriva svoju Ijudsku prirodu, koketira s čitaocem. Time je komprotimovana po- 
zicija objektivnog romaneskonog naratora. Narator je parodiran najpre u Vatikanskim 
podrumima, a onda virtuozno u Krivotvoriteljima novca koji su u svakom pogledu 
remek-delo. Ovaj roman ima romanesknog naratora čija objektivnost je parodirana, 
zatim junaka naratora, Eduara koji se kritički osvrće na svoju naraciju, tako daje on 
ujedno, ali ne na istom mestu, već u svom literarnom dnevniku ili radnom dnevniku 
za roman koji će napisati, romansijer- narator. Romansijer-narator je teoretičar koji 
analizira narativni postupak. On je narator-poetičar koji vlastitu naraciju razlaže kako 
bi je kritički sagledao. To čine romansijeri-naratori u Sveskama Andrea Valtera i u 
Močvarama. 

Između priče, sotije i romana, ta tri romaneskna vida naracije, kod Žida postoji 
razlika u poziciji naratora. U pričama narator nije svestan toga da je narator jedne 
fikciije - on ne zna da ima publiku, čitaoce. Ni rasinovski junaci ne znaju da su umet- 
ničke fikcije. To je klasični pristup: pismo ili dnevnik kod Žida sredstvo je kojim se 
transponuje priča, a da pritom narator i čitalac ne postanu svesnijedan drugog. U 

romanu Krivotvoriteljinovca, koji nudi i novu kritičku koncepciju romana, međutim, 
prisutna je naratorova svest o sebi kao naratoru, i čaksvest o čitaocu. 

Lirska priča Uskavrata započinje rečima: Drugi bi od ovog načinili knjigu, i 
dalje - opisaću, dakle, vrlo jednostavno moje uspomene 1 . Zerom uvodi Alisu u priču 
rečima - vreme je da vam govorim o тојој rođaki 2 3 . Ali, takav pristup opet je objekti- 
van, realan i klasičarski dopustiv. Može sezamisliti kako Žerom nekome iznosi priču 
svog života. Zato to i jeste klasična lirska priča. Iako Žerom priča priču, i zna da je 
priča nekom, on ne zna da je fiktivan lik. U Krivotvoriteljima i u Sveskama, narator 
analizira svoju naraciju kao umetničku tvorevinu. Žerom to ne čini. U Židovoj priči, 
narator je stvaran, uhvatljiv, stabilan. U Židovoj sotiji i romanu, narator se samoanali- 
zira, poigrava s čitaocem i na njemu isprobava narativne finese. Klod Marten zapaža 
da u sotijama narator izmiče kroz piruete svoje misli. U klasičnoj priči to je nedopu- 
stivo. Naratori u triptihu Škola za žene, Rober i Ženevjeva svesni su čitalaca, zapravo 
mogućih čitalaca, ali oni nisu svesni sebe kao fikcije kao što to ponekad izgleda u 
Krivotvoriteljima, gde se junaci dovode na ivicu da se suoče s time. Škola za žene 
je koncipirana kao dnevnik koji piše Evlin. U prvom delu, njegova svrha je da se 
ispovedi mužu, a u drugom delu, pisanje se nastavlja tek nakon dve decenije, dobija 
novu svrhu - suočenje sa sobom radi sebe a ne radi drugih. Roberje druga priča koju 
piše muž Evlinin pošto je njen dnevnik objavljen. A objavljen je, navodno, tako što 
je njihova kćer poslala rukopis Židu uz prateće pismo u kojem mu preporučuje da ga 
pod svojim imenom objavi. Zato Rober i izražava, u svojoj priči, sumnju da je možda 
sam Žid autor pomenutog dnevnika. Pozicija koju ima Rober kao naratorjeste pozicija 
tuženog koji se brani. On se nada da će njegova priča biti objavljena i šalje je takođe 
Židu. Njihova ćerka, koja se oglašava pseudonimom Ženevjeva, po ugledu na majku, 
piše svoju ispovest, koju će isto tako, potpisati Žid. U pismu njemu, ona kaže: Mogu li 
se nadati da ćete pristati da svoje ime stavite, kao što ste to već učinili i s dnevnikom 
moje niajke, zatim i s odbranom mog oca, i na knjigu koju vam šaljem '? 

Židovi junaci uvekse ispovedaju. Daniel Mutotje zaključio kakojeforma svedo- 
čanstva Židova glavna forma - od Svezaka 1891. do Krivotvoritelja 1925. Početkom 
1889, Žid otkriva svoju glavnu forniu, kojoj će ostati veran do Krivotvoritelja nov- 
ca, to je forma dela kao svedočanstva 4 . Mutot još zaključuje kako Žid ovu formu 
duguje Evanđeljima, i evojošjedne paralele sa Biblijom koju povlači francuski 
židolog: Evanđelja, uformi priče ili formi filosofskog promišljanja Reči, jesu dela 
svedočanstva 5 . 

Delo kao svedočanstvo je u službi istine. Tako je i u Svetom pismu, tako je i u 
Židovim knjigama. I Biblija i Židov opus, nalazi im Mutot treće zajedničko svojstvo 
(prvoje bilo uvlačenje diskursa unutarsebe- mise en abyme, a drugo forma ličnog 


1 La Porte etroite, Paris, Mercure de France, 1969, p. 55. 

2 ibid., p. 69. 

3 Genevieve, in L’Ecole des Femmes, suivi de Robert, et de Genevieve, p. 157. 

4 Daniel Moutote, Ande Gide: Esthetique de la creation litteraire, p. 27. 

5 ibid., p. 28. 

svedočanstva), priče su o velikom neuspehu. Glavnijunak podržava ideju u koju niko 
ne veruje, preduzima delo koje ne može biti dovršeno. Jasna je aluzija na Isusovu misi- 
ju na zemlji o kojoj svedoče Mateja, Marko, Luka i Jovan, dakle četiri Evanđelja, kaoi 
apostolske Poslanice. To Mutot preslikava i na Židove naratore. Andre Valter ne može 
dadovrširomanA /еи i umire lud, a Eduar izlaže svoju estetiku ali nije uspeo da napiše 
roman na osnovu nje. Narcis je pesnik koji sanja o Raju koji ne može da dostigne. Lik 
i Rašel gaje uzaludnu želju da im Ijubav opstane i bivaju poraženi. 

Prethodnim Mutotovim primerima mogu se dodati još neki. U Pastoralnojsim- 
foniji, pastor preuzima brigu o slepoj ubogoj devojčici Žertrudi, neguje je, obrazuje, 
nalazi joj lek da progleda, ali svoju privrženost pretvara u opsesiju koja će osujetiti 
devojčinu sreću i navesti je na samoubistvo. U Uskim vratima, Žerom i Alisa sile 
svoju prirodu da postupa prema unapred prihvaćenim postulatima i život provode 
otuđeni od sebe samih. Evlin u Školi zažene svedoči o svojoj životnoj zabludi: njenu 
spontanost ubio je muž Rober koji, sa svoje strane, u svojoj priči pokazuje kolikoje 
njegovo stvarno ja potčinjeno željenom ja, čime je osujećena bilo kakva autentičnost 
u njegovom životu. 

Daniel Mutot ne navodi sve ove primere, i svoj je zaključak o tome da su Židova 
dela svedočanstva o ličnom neuspehu omeđio tako štoje kazao da je taj postupak 
poeta primenio u svim velikim delima od Svezaka do Krivotvoritelja, štoznači od 
1891. do 1925. godine. Jedini izuzetak u opusu, prema ovom teoretičaru, jeste poema 
Zemaljske hrane, koja svedoči o postignutoj životnoj radosti, koje nema ni kodjednog 
Židovog junaka kao ni kod novozavetnih naratora. 

Što se tiče romana, za Žida je on uvek nosio izvesnu grandioznost, i zatoje želeo 
da napiše jedan koji će biti raskršće — susretproblema. Krivotvoritelji novca jesu pra- 
vi teorijsko-praktični rad na pročišćenju romana kao roda čiji rezultati su sumirani u 
narednom poglavlju. 

Cisti roman 

Nova koncepcija romana 


Dvadeseti vek označio je raskid s tradicionalnim romanesknim pripovedanjem. 
Razbija se linearna naracija, ali i realističko kazivanje sveznajućeg pripovedača, bilo 
da se oglašava u trećem licu kao posmatrač i tumač događaja, ili u prvom licu kao 
učesnik i svedok. Priča i događaj potiskuju se u drugi plan, i roman više ne odražava 
stvarnost većjoj suprotstavlja svet duše čija realnost jejednako značajna kao i ona ma- 
terijalnog sveta. To je vreme u kojem, kako kaže Žermen Bre, romansijeri traže nove 
puteve: u Novoj francuskoj reviji Kopo ukazuje da je potrebno obnoviti pustolovni 
roman, Rivijer govori o slabostima romana analize; stasava nova generacija pisaca - 
Žirodu, Alen-Furnije, Morijak. Pojavljuje se Prustov roman U Svanovom кгаји (Du 
cote de chez Svvann), u Evropi - Džojs, Kaf ka. 

Tako se utire put novom romanesknom talasu posle Drugog svetskog rata, koji 
dobija neodgovarajući naziv novi roman, čime se htelo istaći kako su autori ovog pravca 
izazvali raskid s tradicijom, raskid koji je - kako smatra Klod Marten - bezprimera и 
istoriji žanra. Ako se razmatranje organiči na francusku književnost, možda se može 
prihvatiti termin novi roman, koji je, u odnosu na evropske tokove, kako primećuje 
Ivan Dimić, prilično zadocnio u svom prelazu s konkretnog na apstraktno. Тако će 
biti potrebno četvrt veka da postane opipljiva i delatna radikalna promena koju unosi 
Prust u tehniku romana i koja pomera ključne koncepcije na kojima se gradila dota- 
dašnja svekolika romaneskna umetnost - komentariše Dimić književni talas nazvan 
(francuski) novi roman 1 . U svom napisu o novom romanu, Ivan Dimić, koji se poziva 
na Prusta, Džojsa, Kaf ku, Foknera, među sjajne međaše te spore ali temeljite promene 
uopšte ne pominje Žida. I kad govori o tome da pomenuti autori u žižu dela stavljaju 
stvaralački proces, tojest pisanje (ecriture), onzaobilazi prvo ime kojejeste sinonim za 
književno stvaranje u kojem je postupak pisanja predmet izlaganja, atoje Andre Žid. 

Više iznenađuje što sami romansijeri novog romana ne govore o Židovoj zasluzi 
u razvoju romana kao žanra. Njihovo ćutanje Klod Marten smatra nezahvalnošću. 
Jedino se Mišel Bitor ograničio na to da prizna kako je bio dosta impresioniran napo- 


Ivan Dimić, Novi roman, u studiji Francuska knjižemost (1933-1970), Knjiga Ш/2 , Svjet- 
lost, Sarajevo - Nolit, Beograd, 1982, str. 197. 

roni u romanesknom promišljanju koje čini jedinstvo Krivotvoritelji novca - Dnevnik 
Krivotvoritelja novca, ali Bitor se drži prema Židu, procenjuje Marten, vrlo hladno. 
Pomenuti židolog u nepravedno zapostavljenom poeti vidi velikana u istoriji romana, 
zaslužnog za raskid s tradicionalnim romanom. Sotije i priče, od Močvara do Simfonije, 
upravo su dugo pripremanje i eksperimentisanje, neophodno na putu sazrevanja koji 
vodi do romana -tako Klod Marten procenjuje Židovu stvaralačku maršrutu. 

Andre Žid je od početka težio tome da bude romansijer, i problem romana muči ga 
još od Svezaka Andrea Valtera. Sveske su dnevnik o Valterovom radu na romana Alen. 
Krajnji rezultat Židovih istraživanja u oblasti ovog žanra biće jedino njegovo delo koje 
će trajno poneti odrednicu roman - Krivotvoritelji novca, koji u sebi sadrže i priču o 
tome kako nastaje roman, te je to svojevrsni roman o romanu. Andre Žid upustio se u 
duga teorijska razmatranja u ovoj oblasti, koja su trajala trideset petgodina. Na početku 
ovog puta nalaze se Sveske a na kraju Krivotvoritelji. Osim u ova dva pesnička dela, 
Andre Žid bavi seteorijskim sagledavanjem romana i u Izmišljenim razgovorima. 

Rože Marten di Gar u svojim Beleškama o Andreu Židu piše o novoj koncepciji ro- 
mana koju je Žid izložio svom prijatelju. Razgovor na koji se poziva Marten di Gar, Žid 
pominje u Dnevniku 1922. godine, ali ga svodi samo na informaciju da su dva prijatelja 
jedan sat razgovarali o indirektnom predstavljanju događaja u romanu. Utoliko je zna- 
čajnije svedočanstvo u Beleškama oAndreu Židu koje je ostavio Rože Marten di Gar. 

Kako bi bio jasniji u izlaganju svojih stavova, Andre Žid je pribegao geometriji. 
Na listu hartije povukao je pravu liniju. Zatim je usmerio svetleću tačku baterijske 
lampe najedan kraj nacrtane linije i vukaoje duž nje dodugog kraja. Romani Martena 
di Gara upravo su takvi: ličnosti i događaji predstavljaju se pravolinijski, linearno. 
Andre Žid hteo je da Krivotvoriteljenovca piše drugačije. Kako bi to objasnio geome- 
trijskim jezikom, okrenuoje list hartije, nacrtao polukrug, postavio baterijsku lampu 
u centar polukruga, i počeo da okreće njenu svetleću tačku koja je obilazila obeleženi 
polukrug. Zatim je svom prijatelju objasnio razliku: To su dve estetike. Vi izlažete 
činjenice na istoriografski način, u njihovom hronološkom sledu. To je poput panora- 
me koja se odvija pred čitaocem. Vi nikada ne pripovedate neki prošli događaj kroz 
sadašnji događaj, ili kroz ličnost koja nije bila učesnik u njima 1 . 

Žid zamera objektivnom romanu što se lineamo kreće. Zato i ne želi da se u svom 
romanu nadovezuje, već, kako objašnjava u DnevnikuKrivotvoriteljanovca: Svakonovo 
poglavlje mora postaviti neki novi problem, mora biti jedno otvaranje, pravac, pod- 
strek, kretanje napred - za čitaočev duh 2 . Iluzija je da tradicionalni roman nudi bilo 
kakav presek. «Presek života», govorila je naturalistička škola. Velika mana te škole 
bila je što je pravila presek uvek u istom pravcu; u pravcu vremena, u dužinu. Zcišto ne 
u širinu? ili u dubinu? 3 - pita se Eduar, Židov dvojnik u romanu Krivotvoritelji novca. 


1 Roger Martin du Gard, Notes sur Andre Gide, in Michel Raymond, Les Critiques de notre 
temps et Gide, Paris, Garnier, 1971, p. 53. 

2 Journal des Faux-Monnayeurs, 10 avril 1924, p. 95. 

3 Les Faux-Monnayeurs, p. 184. 

Geometrijske linije Žid pominje i u Sveskama Andrea Valtera. Romanje teorema 
- veli on i poziva se na Spinozina načela iz Etike kojatreba transponovati u Roman. 
Umesto pravolinijskog kretanja, Žid nameće polukružno oscilovanje dužovalne linije 
kojajednako sadašnji trenutak povlači unazad, kao što prošli trenutak prolongira u sa- 
dašnjem. Timese banalna realnost isključuje, jerona počivajedino na pravolinijskom 
iscrtavanju. Tako se uklanjaju s pričesve nepotrebne naslage. Roman je oslobođen 
fenomenalnog života i svodi se na mentalnu avanturu. Andre Valter stavlja pred roman 
neuobičajeni zahtev: Svesti sve na suštinsko. Roman, veli on, treba da bude sazdan 
od aliteracije misli. Fenomenalni život odsutanje, deskripcija izostavljena. Predmet 
romana jeste lična drama, zato se Valter fokusira na mentalnu avanturu. Umesto feno- 
menalnog sveta, slika se duša. 

Tradicionalni roman, koji je zatekao Žid, odlikuju sve ne-klasičarske osobine: 
opširnost umesto sažetosti, krajnje denotativan iskaz umesto da se otvori prostor ko- 
notaciji. Osnovno svojstvo mu je opširnost, jer za roman ne postoje ograničenja me- 
stom, vremenom i radnjom. Naime, uobičajeni romaneskni postupak sastoji se u opi- 
sivanju mestai likova, analiziranju osećanja, objašnjavanju situacija. Toje iznošenje 
na površinu sveg onog što Žid, po vlastitom priznanju, krije između rečenica. U svoju 
beležnicu Eduar unosi tipično židovska načela: 

Lišiti roman svih elemenata koji ne pripadaju specifično romanu. Kao što 
je fotografija, nedavno, oslobodila slikarstvo brige za izvesne podudarnosti, 
fonograf će očistiti bez sumnje sutra roman od njegovih verno prenetih dija- 
loga, kojima se realisti ponose. Spoljni događaji, nezgode, posledice povreda, 
pripadaju filmu; priliči da mu ih roman prepusti 1 . 

Roman koji je oslobođen sveg onog što mu ne pripada, Žid naziva čistim ro- 
manom, i tako ga imenuje i u Krivotvoriteljima novca (le roman pur), i u Dnevniku 
Krivotvoritelja novca (ce pur roman). U čistom romanu deskripcija je prognana, real- 
nost je obrađena. Romansijer se udaljava voljno od života. Roman, da bi ostao u do- 
menu pesničke kreacije, mora biti stilizacija života a ne njegov banalni odraz. Umesto 
da partikularizuje, romansijer treba da pojedinačno uzdigne na univerzalni nivo, a u 
tome uspeva jedino ako se udalji od stvarnosti. Umesto da se bavi mogućim, što je 
domen poezije, roman se bavi stvarnim. 

Ponekad mi se čini da se u književnosti ne divim ničeni toliko kao, na primer, 
kod Rasina, raspravi između Mitridata i njegovih sinova - kaže Eduar u svojoj poe- 
tičkoj besedi koju drži pred publikom koju čine Sofroniska, Bernar i Lora u romanu 
Krivotvoritelji novca, i objašnjava - tu se savršeno dobro oseća da nikada jedan otac 
sa sinovima nije mogao tako razgovarati, a ipak (trebalo bi da kaženi: utoliko više) svi 
očevi i svi sinovi mogu u njima da se prepoznaju 2 . 

Roman, prema Židovom shvatanju, lokalizuje događaje i ličnosti, čime se zane- 
maruje osnovno umetničko načelo: izraziti opšte putem pojedinačnog, učiniti da se 
kroz pojedinačno ispolji opšte. Eduaru Židovo imekaže da bi želeo napisati roman 


1 ibid., p. 78. 

2 Les Faux-Monnayeurs, p. 183-184. 

koji bi bio istovremeno i tako istinit, i tako udaljen od stvarnosti, istovremeno jednako 
poseban koliko i uopšten, isto tako Ijudski i isto tako fiktivan kao Atalija, kao Tartif 
ili kao Sina 1 . 

Umesto da u romanu predmetnosti iscrpno prikaže, Žid teži klasičarskom uzo- 
ru: da se pojava predmeta svede na određene aspekte. To odgovara terminu mesta 
neodređenosti poljskog teoretičara Ingardena: samo neka svojstva ili stanja prikaza- 
nih ličnosti važni su za umetničku kompoziciju. Čitalac, dakle, čita između redova, i 
popunjava neke strane prikazanih predmetnosti putem nadeksplicitnog razumevanja 
rečenica. Nagoveštaj je, uostalom, estetsko svojstvo. Žid voli jezgrovito pisanje, bez 
nepotrebnih naslaga. Međutim, ostaviti samo ono neophodno, pesničko načelo kojim 
se rukovodi Žid, najteže je primeniti u romanu. Njega opterećuju nekontrolisana su- 
bjektivnost i faktografska opširnost. 

Novela se čita odjednom, kaže Žid. Cim inia nešto što «sledi», čim se čitalac osta- 
vi u neizvesnosti, ulazi se u žanr «romana» - piše u Izmišljenim razgovorima 2 . Roman, 
dakle, nije ograničen najednu radnju, već se grana u nekoliko pravaca. Novela (nouve- 
lle), kako je Žid objašnjava u prethodnom navodu, može se uporediti s pričom (recit). 
I Židova lirska priča je zatvorena narativna celina, bez sporednih likova i usputnih 
događaja. Ako se, pak, romanom smatra romaneskna naracija koja, suprotno ograni- 
čenom broju u lirskoj priči, nudi veći broj raznovrsnih likova, i ako roman, nasuprot 
priči koja ima samo jednu jedinstvenu radnju, razvija i paralelne radnje, te se zbog 
svega toga i ne može čitati vremenski odjednom, već u intervalima, s pauzama, onda 
se romanom, osim Krivotvoriteljanovca, može nazvati i sotija Vatikanskipodrumi, jer 
i ona nudi paletu likova i obilje događaja. 

S obzirom da roman ima suviše rastegljive konture i da se ne povinuje određe- 
nim zahtevima, on ne može težiti savršenstvu. Zašto je roman ostao nekanonizovana 
vrsta? Andre Žid smatra da odgovor leži u činjenici što se roman obraća pojedincu, 
a drama i ep grupi. Pojedinac raspolaže romanesknim delom, on sam odlučuje kada 
ga čita, kada napušta i kada mu se vraća. Roman koji čitam, dok sedim u fotelji, u 
trenucima koje sam sam odabrao, potčinjava se zakonima koje ja donosim - tako Žid 
objašnjava poziciju čitaoca kojije pojedinac 3 . 

Publika uvekzahteva pravila kako bi percepirala jedno delo. Rapsodi koji kazuju 
junačke pesme (chansons degestes), truveri koji pevaju lirske pesme, histrioni koji na- 
stupaju, svi oni imaju publiku i zato moraju da svoj nastup podvrgnu pravilima kako 
bi kolektivna recepcija uspela. Kada bi se roman čitao glasno pred publikom, što je uo- 
stalom Žid činio u svojoj mladosti u porodici, onda bi se, upravo je iz svog iskustva on 
tozaključio, neminovno pokazalo kakoje neophodno da setoj pesničkoj vrsti postave 
određena ograničenja, jer publika svojim prijemom nameće takav zahtev. Pojedinac 
raspolaže svojim vremenom i može da čini od romana što mu je volja. 


1 ibid., p. 184. 

2 Interviews imaginaires, Romans et genres litteraires, p. 83. 

3 Interviews imaginaires, Romans et genres litteraires, p. 85-86. 

Čisti roman, prema Židu, mora da se oslobodi i opisa likova. Čitaoca treba nave- 
sti da ih zamisli, na osnovu situacije i njihovog ponašanja. Direktni izraz stanja lika 
treba predstaviti kroz jednu ključnu rečenicu, a ne kroz opis. Romansijer Eduar, lik 
u romanu Krivotvoritelji novca, smatra da suviše tačan opis likova više smeta mašti 
nego što joj služi, i savetuje piscima da bi trebalo ostaviti svakom čitaocu da sebi 
predstavi junake kako mu se sviđa 1 . Eduarov problem s likovima jeste Židov problem 
s junacima. Romansijer mora da se čuva prevelike moći nad svojim junacima. Žid je 
svestan da junacima pozajmljuje svoje misli i osećanja. Junake izvlači iz sebe i daje 
im sasvim određeno postojanje, koje on sam time gubi, što opet ne znači da romansi- 
jer potpuno kontroliše junake. Loš romansijer, prema Židu, upravlja likovima dok ih 
pravi romansijer posmatra. Žid počne instinktivno da piše, a junaci kod njega materi- 
jalizuju se tek pošto ih imenuje. 

Iako oni žive na snažan način u njemu i na njegov račun, Žid veruje da se dobar 
romansijer prepušta da ga likovi vode, što ponekad iznenadi i samog autora. U svesci 
ogleda iz svog zanata, Žid kaže da se Profitandje promenio na njegovo iznenađenje. 
Nisam ga poznavao dovoljno kada se pojavio u mojoj knjizi - priznaje Žid - mnogo je 
zanimljiviji nego što samto znao. Žid doslovno kaže da sluša svoje ličnosti šta govore: 
Dok je Bernar držao monolog, ja sam ga samo slušao - svedoči on u Dnevniku 2 . On 
svoje junake skicira, daje u obrisima. I u Podrumima i Krivotvoriteljima, oni su lelu- 
javi, skoro da izmiču romanesknoj materijalizaciji. Svođenjem junaka na određenje 
pojavne aspekte, Žid je omogućio čitaocima veliku slobodu da nadograđuju likove, da 
latentno iščitavaju kao manifestno. 

Povodom Vatikanskih podruma, autor je na primedbe odgovorio da neće crtati 
ogoljene likove, i da neće kod njih upoznavati ono čime se neće poslužiti. Sve što 
se kaže ojednom liku mora biti funkcionalno. Ništa suvišno, opet klasično načelo 
sažetosti. U skladu s tim, junak mora da govori samo onoj osobi kojoj se obraća. 
Jedino tako je govor prirodan, spontan, uverljiv. Žid zamera većini junaka, time i ve- 
ćini dramskih pisaca i romansijera, jer su kod Žida junaci mahom i romansijeri, to što 
govore kao da se obraćaju zamišljenom gledalištu. Otuda i postupak skiciranja likova, 
kojije dvostruko značajan zažida: likove čini slobodnim i neusiljenim. 

Može se izvesti osnovni zaključak o Židovoj teoriji čistog romana, a on je u 
sledećem: roman je otklon od života, kao što je to i svaki drugi čisti pesnički rod, 
što znači da roman nudi pročišćeni događaj iz stvarnosti. Da bi postao čisti žanr, 
roman mora da životnu fabulu transponuje u umetnički rezime. Ovu teoriju Andre 
Žid je izložio kroz narativni postupak mise en abyme koji je bio u centru izlaganja u 
prethodnom poglavlju. Nova kritička koncepcija romana, kakoju je imenovao Daniel 
Mutot, njenog teoretičara Žida svrstava u nove romansijere koji raskidaju s tradicio- 
nalnom linearnom naracijom i objektivnim pripovedanjem, koji izvlače sidro romana 
iz luke realizma, i imaginativni svet romana čine autonomnim u odnosu na materi- 
jalnu stvarnost. 


1 Les Faux-Monnayeurs, p. 78. 

2 Journal 1889-1939, a. 1924, p. 794. 

Teatar 

Komad na sceni; epizodizam; pisac-glumac-gledalac 


Jedna umetnička tvorevina biva zaokružena kada dospe do publike. Reakcjje 
označavaju početak njenog života. S recepcijom se zatvara krug čijim potpunim opisi- 
vanjem jedna kreacija i postaje umetnička. Sam život je materijal koji pesnik stilizuje i 
preobražava u umetničku kreaciju, čime se bavi prvi deo ove studije. Reč je o kontek- 
stu poezije. Drugi deo bavi se samim postupkom koji poeta primenjuje, i izučavanjem 
postupka može se doći do izvesnih zakonitosti pesničkog zanata. Uopšteno, prvi deo 
u ovom istraživanju ispituje pesnika, drugi deo izučava delo, a treći deo ispituje reak- 
ciju. Rečje dakle o umetničkoj recepciji za koju je potrebna publika. Kako je teatar 
u direktnoj vezi s publikom, zapravo postoji jedino u odnosu s publikom i živi kroz 
obostran uticaj, publike na teatar i teatra na publiku, poglavlje koje se bavi odnosom 
autora, glumca i gledaoca uvršteno je u treći deo pod nazivom Recepcija. 

Svoja poetička gledišta koja se tiču teatra, scenskog izvođenja komada i odnosa 
autora, glumca i reditelja s publikom Andre Žid je izložio u predavanju koje je održao 
u Briselu 1904. pod nazivom Razvojpozorišta a koje je objavljeno u Novim Povodima, 
zatim u Beleškama o interpretaciji uloge Fedre i eseju O ko Ifigenije, objavljenim u 
Izmišljenim razgovorima, kao i u sedmom pismu Anželi u Povodima. I u Dnevniku 
Krivotvoritelja novca, Žid se osvrće na scenu koja oživljuje jedno dramsko delo. Ali, 
najpretreba pomenuti teatarsku produkciju ovog poete. 

Kada se Andre Žid pomene u čisto poetskom smislu, onda se kao prve asocijacjje 
nameću rasprava, lirska priča, sotija i nova kritička koncepcija romana. Svoju punu 
estetsku afirmaciju on je i stekao u romanesknom žanru. Međutim, Žid se ogledao i u 
dramskoj formi, kako u ranoj mladosti tako i u starosti. Rani dramski radovi, krajem 
devetnaestog veka, u znaku su simbolističkog senzibiliteta, dok kasniji radovi, u če- 
tvrtoj deceniji dvadesetog veka, nose boje koje će biti svojstvene egzistencijalističkom 
poetskom talasu. Godine 1942, objavljen je Teatar, izdanje koje je u jednoj knjizi sa- 
kupilo pet predstava: Sm</(Saul, 1896), Kralj Kandaul (Le Roi Candaule, 1900), Edip 
(Oedipe, 1930), Persefona (Persephone, 1933), Trinaesto drvo (Le treizieme arbre, 
1935). Persefona je zapravo opera u tri slike (opera en trois tableaux) napisana za Idu 
Rubinštajn na muziku Stravinskog, a Trinaesto drvo nosi u podnaslovu odrednicu 
zabava u jednoni činu (plaisanterie en un acte). 

Židova teatarska aktivnost, međutim, ne svodi se samo na pisanje. Godine 1933, 
u Lozani je rukovodio pozorišnom adaptacijom svojih Vatikcmskihpodruma kojeje, 
za scensku svrhu, preradio u farsu. Njena francuska premijera, kojoj je prisustvovao 
i tadašnji predsednik Republike Vensan Oriol, bila je u Parizu 1950. u Francuskoj 
Komediji (Comedie Frangaise). Andre Žid je sa Žan-Lujem Baroom adaptirao za 
pozorište Proces Franca Kaf ke prema francuskom prevodu tog romana. Predstava 
je izvedena 10. oktobra 1947. godine u pariskom pozorištu Marinji (Marigny), u 
Baroovoj režiji. 

Židolog Žan Klod otkriva da je Andre Žid s Kopoom nameravao da oživi u 
Francuskoj staru italijansku teatarsku veštinu commedia dell’ arte, ali cilj ne bi bio 
da se obnovi prosta satira, vodvilj u kojem se potiče smeh radi smeha, već osmišljena 
i kreativna predstava. Zelja da napišem komediju muči me svakog dana i skoro sva- 
kog časa tokom dana - otkriva Žid u svom Dnevniku 1914. godine. Žid nije ostvario 
tu svoju želju. Nije uspeo da pronađe siže, jada se on svojoj prijateljici gospođi Van 
Riselberg, u intelektualnim krugovima tog vremena poznatoj i kao Maloj Dami (La 
Petite Dame). Ipak, pokušaja je bilo. Još je 1899. godine napisao prvi čin komične 
opere Povratak (Le Retour), ali je sve na tome i ostalo. Isto se desilo 1905. kada je 
potaknut Servantesovim romanom Don Kihote napisao nekoliko dijaloga štoje trebalo 
da preraste u komediju s nazivom Nepromišljeni radoznalac (Le Curieux malavise). 
Godine 1921, Žid sevratio svojoj ideji, ali rezultata nijebilo. 

Ipak, karikaturalne likove Žid je uspeo da ocrta u farsi Trinaesto drvo, koja na 
scenu dovodi namćorastog vikonta, izveštačenu kontesu, dokonog bratanca, u pratnji 
filologa i psihoanalitičara, koji mu više služe da ga razonode nego da ga poduče, a koji, 
svaki u svojoj branši, predstavljaju učenjake zatvorene u svet svoje profesije. Isto tako i 
Vatikanskipodrumi, iz romaneskne sotije preneti u scensku farsu, svedoče, kako je to 
kazaoŽan Kokto, dajeŽidov smisaoza pozorišnu komiku izvanredan. 

Treba pomenuti i socijalni komad Rober ili opšti interes koji se može smatrati 
incidentnim u Židovoj pesničkoj evoluciji. To je praktično njegovo jedino angažovano 
delo, komad s tezom, čiju vrednostje i sam autor porekao. Zapravo, komad i nije ostao 
u prvobitnoj verziji koja se odmah pojavila u prevodu na ruski. Za tu verziju Žid je 
kazao: U istinu, nije vredela nešto i brzo sam to shvatio 1 . Zid je potom nastojao da so- 
cijalni konf likt kojim se bavi ovaj komad preobrazi u komediju karaktera. Ivon Dave, 
u svom predgovoru za Angažovanu književnost, kaže da je Žid ideju za tu komediju 
dobio u leto 1934. godine. Tada je napisao nekoliko dijaloga, a onda najesen i prvi 
čin. Komad je bio gotov sledeće godine, ali nezadovoljan njime, Žid ga prerađuje 1936. 
godine. Ipak, komad koji je objavljen 1944. godine, a izveden prvi put u Tunisu dve go- 
dine kasnije, nije postao komedija, većjeostao socijalni komad s naglašenom tezom. 

Iscrpna hronologija Židovih drama- kada su pisane, objavljene, izvođene - na- 
lazi se u dvotomnom Galimarovom izdanju studije Andre Žid i teatar, čiji je autor uni- 
verzitetski profesor u Nansiju Žan Klod 2 . U prvom tomu, autor izučava i Židove odno- 


1 Preface in Robert ои L’lnteret general, inLa Litterature engagee, Paris, 1950, p. 221. 

2 Jean Claude, Andre Gide et le theatre, Paris, Gallimard, 1992. 

se s rediteljima njegove epohe, s Kopoom, Pitoefom, Baroom, dok se u drugom tomu 
bavi kritičkom analizom Židovog teatra koji se, takođe, može imenovati kao ironični 
ili kritički teatar. Poglavlje ovog ogleda, međutim, ograničava se na Židova poetička 
promišljanja u oblasti teatra, u skladu s idejom vodiljom u celokupnom istraživačkom 
eseju, a koja nalaže da se sistematski predstave Židova poetička načela. 

Postoji izvesna paralela, barem spolja gledano, između Židove koncepcije o či- 
stom romanu i stavova o teatarskoj izvedbi. Kao što se čisti roman oslobađa opisa 
junaka i događaja, što prema Židovom određenju znači da ono što se obično naziva 
romanom u književnoj teoriji i nije roman, i da dela koja u književnoj produkciji po- 
znajemo kao romane većinom to i nisu, isto tako i teatar devetnaestog i dvadesetog 
veka treba da se oslobodi sveg onog što mu je pridodato od završetka zlatnog veka 
francuske književnosti. Naime, teatar je posle klasičnog sedamnaestog veka izgubio 
svoju čistotu, dopustio da se umešaju druge umetnosti i utonuo u realizam. Židovo 
doba je bilo u znaku sinteze umetnosti na pozorišnoj sceni, kakoje to afirmativno 
predviđao Vagner. U Dnevniku Krivotvoritelja novca, Žid protestuje: 

Ništa se dobro ne dobija mešanjem. Uvek sam se užasavao onog što su nazvali 

«sinteza umetnosti», što je trebalo, sledeći Vagnera, da se ostvari u teatru. 

Zato sam se užasavao teatra - i Vagnera 1 . 

Krajem devetnaestog veka postalo je uobičajeno da se na sceni postavi jedno 
umetničko platno, da se u drugom planu izvodi simfonija, i pritom se recituju stihovi. 
U Teatru umetnosti, podseća Žid, tokom izvođenja Pesme nad Pesmama u salu su 
puštani prijatni mirisi. 

Jedini teatar koji niogu da podnesem jeste teatar koji se daje jednostavno za ono 
što jeste, i koji ne teži da bude išta drugo sem teatra 2 3 - kaže Žid za koga čisti teatar 
jeste klasičarski teatar, lišen svega što dolazi iz drugih umetnosti i drugih oblika scen- 
skog nastupa. Veliku čistotu roda postigle su tragedija i komedija u sedamnaestom 
veku, kao i svi drugi mali i veliki žanrovi - basne, karakteri, maksime, propovedi, 
memoari, pisma. Što setiče romana, koji nije postao čisti rod, a Žid je sebi stavio u go- 
tovo životni zadatak da to učini, on i drama su dobili zajedničko svojstvo, a to je da se 
u njima odvija sinteza umetnosti. Međutim, postoji evolutivna razlika između romana 
i teatra, tako proizilazi iz Židovih stavova, a ona leži u tome što je drama bila čisti 
rod, i u antičko doba i u sedamnaestom veku, dok roman nikada to nije bio. Čistota, 
u umetnosti kao i drugde, jedino je što je bitno 3 - tvrdi Žid, koji podseća da je teatar 
devetnaestog veka poništio estetske tekovine u pozorištu. 

Sinteza umetnosti na pozorišnoj sceni, o čemu svedoči i dvadeseti vek, može do- 
vesti i do dekadencije teatarskog izraza. Teatarski izraz počiva na dijalogu, a njegovo 
suzbijanje u korist pozorišne aparature, koja treba da bude okvir, sredstvo za dramsku 
radnju, a necilj same izvedbe, estetski doživljaj svodi na vizuelno. Drama je sva u 


1 Journal des Faux-Monnayeurs , ler novembre 1922, p. 72. 

2 Journal des Faux-Monnayeurs, 1 ег novembre 1922, p. 72. 

3 ibid. 

rečima i gestovima. Zatoje Žid protiv pozorišnog amalgama, protiv toga da dekor i re- 
kvizite preuzmu dramsku radnju na sebe. Žid je protiv dramske estetike koja proističe 
iz vizuelnog i zvučnog efekta na sceni. I za Aristotela, umetnički dometi u pozorištu 
u obrnutoj su srazmeri s pozorišnim aparatom: Izazivanje takvih osećanja [straha i 
sažaljenja] pozorišnim aparatom pokazuje manju nieru umetnosti, i to više zavisi od 
spoljašnjih pozorišnih sredstava 1 . 

Dramski realizam osoben za teatar Židovog doba, a koji ovaj poeta kritikuje i 
odbacuje, on je nazvao - epizodizam. Teatar je postao banalno ogledalo stvarnosti. 
Ono što je Brehta uzbuđivalo, da pozorišna scena bude bliska ulici, Židaje odbijalo 
od teatra. Takvo pozorište nazvao je - pleonazmom realnosti 2 3 . Svako istinsko delo, 
bilo romaneskno ili dramsko, počiva na dubokoj istini koju nudi, a ona se otkriva nad- 
vladavanjem stvarnosti, udaljavanjem od nje. Epizodizam, kako Žid imenuje dramski 
realizam, i o kojem govori u Razvojupozorišta, počiva na banalnim rezovima iz sva- 
kodnevnog života. Preuzete životne situacije jesu epizode, a ne sublimisani događaji 
koji omogućuju evoluciju ličnosti na sceni. 

Teatar umire od osiromašenja karaktera. To se događa s modernom dramom 
koja ima za junake obične Ijude, a to vodi epizodizmu. Antička drama ima za ju- 
nake ljude više rase. Umetnička distanca od života obezbeđuje delu višeslojnost i 
estetsku vrednost. Otklon od likova omogućuje da se epizodno prevaziđe. U Razvoju 
pozorišta, žid citira Rasina iz predgovora Bajazitu'. Tragičke ličnosti moraju biti vi- 
đene drugačijim okom nego što obično gledamo osobe koje srećemo. Može se reći 
da se poštovanje koje se javlja za junaka povećava u meri u kojoj se on udalja- 
va od nas\ Teatarski junaci moraju biti fikcije iznad života. Postoje i u moderno 
vreme, tvrdi Žid, karakteri kakvi su princeza de Klev Gospođe de La Fajet, Adolf 
Benžamena Konstana, Balzakov Rastinjak u romanu Čiča Gorio i Žilijen Sorel, ju- 
nak u Stendalovom romanu Crveno i crno. 

Ako scena oponaša ulicu, onda je reč o prozi života. Umetnost ne proizilazi iz 
proznog preslikavanja života, već iz njegove stiiizacije. Naturalističko pozorište je zah- 
tevalo da scena bude ogledalo života. Ovaj nametnuti model, prema Židu, otkriva hipo- 
kriziju novog doba. Pozorište je uvek prikazivalo strasti i sklonosti koje nam nisu do- 
puštene i s kojim možemo da se identifikujemo jedino kad ih glumci prikažu na sceni. 

Gde je maska? — U sali? na sceni? - Upozorištu? ili u životu?” — pita se Žid i 
odgovara: Ona je uvek ili samo ovde ili samo tamo. Najsjajnije epohe dramske umet- 
nosti, one u kojima je maska trijumfovala na sceni, jesu epohe u kojinia je hipokrizija 
prestala da pokriva život 4 . Nasuprot tome, epohe u kojima je strgnuta maska glumcu 
jesu epohe hipokrizije. 

Od pozorišta, ubeđen je Žid, očekujemo nove herojske figure. Međutim, jedini 


1 Aristotel, Opesničkoj umetnosti, prev. Miloš N. Đurić, str. 56-57. 

2 Nouveaux Pretextes, L'Evolution du theatre, p. 12. 

3 Nouveaux Pretextes, L'Evolution du theatre, p. 11. 

4 ibid., p. 19. 

čin heroizma u dvadesetom veku ispoljava se kroz prihvatanje i pokoravanje. Uzrok 
osiromašenja karaktera u pozorištu treba videti i u hrišćanstvu: Kokažedrama, kaže: 
karakter, a hrišćanstvo se suprotstavlja karakterima, predlažući svakom čoveku jedan 
zajednički ideal 1 . 

Zato čisto hrišćanska drama ne postoji: njen poslednji čin uvek se događa iza 
kulisa, u drugom životu. Andre Žid poredi antičku i modernu dramu na štetu druge, ili 
preciznije - on poredi pagansku i hrišćansku dramu. Razlika između paganstva i hri- 
šćanstva je psihološke prirode: Paganstvo je bilo istovremeno trijumf individualizma i 
vera da čovek može postati drugačiji nego što jeste. To je bila škola teatra 2 . 

Žid preporučuje dramaturzima da podignu sidro iz luke realnosti, a to se može 
učiniti jedino ako se teatar vrati svojim pravilima, kada se uspostavi red u dramskom 
delu: Način da se teatar otrgne od epizodizma jeste da mu se pronađu stege. Način 
koji će mu vratiti karaktere jeste da se iznova udalji odživota 3 . Realistički teatar nema 
red u dramskom delu, zato što se bavi samo spoljašnjim redom - onim u stvarnosti. 
Tako postupajući, pozorišno delo postaje hronika stvarnosti, dakle - epizoda. 

Problem s kojim se suočava dramsko delo nalazi se u činjenici da je ono stvoreno 
kako bi se izvelo, predalo masi. U pismu Anželi, u Povodima, Andre Žid kaže da 
dramsko delo nema cilj u sebi, već da postoji preko glumca i da živi između glumca 
i publike. Upravo tu leži opasnost za teatarski izraz jer može doći do toga da se po- 
vlađuje opštem važećem ukusu, do toga da se autor udvara publici. Žid takav odnos s 
publikom smatra kočnicom u estetskom ostvarenju dramskog dela. Ne treba dramski 
pisac da nastoji da osvoji publiku, već da je pobedi. Povodom modernog teatra, on 
zamera dramskom piscu što nema dovoljno prezira prema publici. Velika greška naših 
modernih dramaturga jeste što ne preziru dovoljno svoju publiku - veli Žid i dodaje: 
Ne treba nastojati da se ona osvoji, već da se pobedi. Sukob, kažem vam, i da iz njega 
publika izađe, i potučena i zadovoljna 4 . 

Radi uspeha, piše Žid u eseju Razvojpozorišta, dramsko delo danas poseže za bo- 
gatim dekorom, sjajnim kostimima, lepim ženama, slavnim glumcima. Dramski umet- 
nik oslanja se na socijalne aktualnosti, patriotska osećanja, čak i na pornografsko, na 
sve te, prema Židu, pseudoumetničke efekte. Grešku prave i kritičari koji loše komade 
procenjuju kao da je reč o vrhunskim delima. Ta zabluda nastaje otuda što dramsko delo 
živi na sceni, a mesto na kom se okuplja masa, dakle pozorište, arena je na kojoj vlada 
osrednji ukus. Kad je u pitanju knjiga, konzument ima individualan pristup, i tada mu 
je duh oslobođen negativnih uticaja koji dolaze od mase. Žid veli: Ozbiljan književni 
kritičar ne čita knjige osrednje vrednosti što odgovara vrednosti predstava za koje naši 
dramski kritičari veruju da zavređuju da im se posveti nekoliko novinskih stubaca 5 . 


1 ibid., p. 20. 

2 ibid., p. 22. 

3 Nouveaux Pretextes, L'Evolution du theatre, p.23. 

4 Pretestes, Lettres a Angele, p. 108-109. 

5 Nouveaux Pretextes, L'Evolution du theatre, p.9. 

Žid protestuje protiv Boaloovog recepta glumcima da jedna ličnost treba da bude 
predstavljena tako da: 

Qu’en tout avec soi-meme il se montre d’accord 
Et qu’il soit jusqu’au bout tel qu’on Га vu d’abord 

(U svemu sa soboni nek ’ saglasna bude, 

1 kakva je bila, ostane do kraja') 

Žida ne zanima konačan karakter junaka, nego njegov razvoj. On tvrdi da je to 
opšte dramsko načelo: Nesumnjivo, «ostvaren» karakter jednog junaka manje nas 
zanima i podučava nego njegovi postupci, njegovo kretanje, njegov razvoj koji vode 
do konačnog i savršenog lika 1 2 . 

Čudno je što Žid negoduje protiv tog klasičarskog stava i što u njemu ne prepo- 
znaje i svoj stav, koji međutim on postavlja nasuprot klasičarskoj doktrini. O dosled- 
nost lika Boalo govori pozivajući se na Horacija, kao što se i u svemu uostalom osla- 
nja na rimskog poetičara. Horacije Kako treba predstaviti dramskog junaka, o tome 
Horacije kaže sledeće: 

Ako obrađuješ temu potpuno novu za scenu 
pa se do novoga lika čak osmeliš, nek se održi 
Нк taj ko najavljen što je, i neka je dosledan sebi 3 . 

Klasičnu doktrinu o doslednosti lika u drami nikako ne treba shvatiti kao učenje 
o statičnosti, već o prepoznatljivosti i uverljivosti lika. Aristotel, govoreći otome kako 
treba obrađivati karakterere, kaže daoni, između ostalog, moraju da budu i dosledni 
— jer ako je baš i nedosledno neko lice koje pesniku daje gradivo za podražavanje, i 
koje predstavlja određen obrazac takva karaktera, opet ono treba da bude dosledno u 
svojoj nedoslednosti 4 . To ne isključuje evoluciju lika. Štaviše, to potvrđuju primeri iz 
klasične drame, koje poznaje i sam Žid, ali on njima zapravo pokušava da ospori po- 
menuto dramsko načelo iz klasičarske poetike, načelo koje je za njega sporno. Eshilov 
Edip doživljava duboki preobražaj, i on je pravi primer židovske evolucije ličnosti u 
odnosu na događaje. Žid primećuje da rasinovski junaci Orest i Ifigenija u poslednjem 
činu nisu onakvi kakvi su bili na početku drame, a Šekspirovog Magbeta navodi kao 
primer junaka koji ne može da umakne svojoj realizaciji: sled događaja jeste razvoj 
kciraktera. 


1 Nikola Boalo, Pesnička umetnost, prev. Slobodan Vitanović, u hrestomatiji Petar Milosav- 
Ijević, Teorijska misao o književnosti , str. 143. 

2 Interviews imaginaires, Autour d'Iphigenie, p. 220-221. 

3 Kvint Horacije Flak, Pesnička umetnost, prev. Radmila Šalabalić, u hrestomatiji PetarMilo- 
savljević, Teorijska misao o književnosti, str. 57. 

4 Aristotel, O pesničkoj umetnosti, preveo Miloš N. Đurić, str. 59-60. 

Žid očito želi da scensko izvođenje klasičnih autora svede na tradicionalnu lite- 
rarnu recepciju klasika. On ne priznaje rediteljsko autorsko doživljavanje i interpreta- 
ciju predstave. Povodom jednog izvođenja Fedre, u svojim Savetima jednog glumici, 
Žid iznenađeno konstatuje da je izvedba drugačija nego što bi trebalo da bude, prema 
njegovim očekivanjima; i negoduje što pojedini reditelji dopuštaju sebi da prerađuju 
tekst ili čitave scene. Za Žida, čini se, reditelj i nije autor, već je to samo dramski 
pisac. Reditelj, prema tome, treba doslovno da prenese tekst. S obzirom da Žid smatra 
da njegove knjige imaju samostalan život pošto ih je napisao, ta samostalnost podra- 
zumeva i slobodu recepcije i interpretacije. Zato je čudno što Žid zamera pozorišnom 
reditelju na kreativnom pristupu dramskom tekstu, od kojeg polazi kao od materijala 
za scensko oblikovanje. 

U francuskom klasičnom teatru, glumac je samo tumač pesnika, dokje u itali- 
janskoj comedia dell’arte, delo okvir za glumca koji je svoj. Žid kao da se drži klasi- 
čarske krutosti po ovom pitanju. Iako je sam težio tome da comedia dell’ arte ponovo 
oživi na francuskoj pozorišnoj sceni, u svojim esejima on glumca postavlja omeđenog 
tekstom i autorovom namerom. U svojim savetima glumcima, on ističe kako je bitno 
da glumac razume i oseća svoju ulogu i da je izgrađuje, i povodom Ifigenije kaže: 
Odreknite se te uloge, ako je, posve, od sebe već ne osećate 1 . Žid priznaje da veliki 
glumac mora takođe da kreira lik a ne samo da kopira. Ali, glumčev lični pristup njje 
dozvoljen. Treba slediti dramskog pisca. Glumac, kojem su zamerili što na sceni nije 
tumačio lik u Britaniku prema Rasinovoj zamisli, odgovorio je lakonski: Rasin? Ko 
je to? Ja poznajem samo Nerona! Žid ga ne osuđuje, već u tome sagledava prirodnu 
potrebu glumca da traje, pa makar i na uštrb autora čiji lik tumači. 

Očigledno da pozorišni reditelj nije samostalni kreator i da glumac nije subjek- 
tivni interpretator, već su obojica uslovljeni dramskim piscem čije delo postavljaju 
na scenu. Ovakva načela u pogledu teatarskog života dramskog dela bilo koje epohe 
jesu saglasna sa Židovim poimanjem čistog roda, međutim, njihovo zadiranje u sferu 
pozorišne recepcije i interpretacije onemogućuje evoluciju neophodnu teatru kako bi 
on pomerio granice svojih mogućnosti. Međutim, treba ukazati na činjenicu da Andre 
Žid nije sistematski izneo svoja gledišta o pozorištu, već uzgredno. Nije ni težio tome 
da napiše esej koji bi bio studiozan kakvi su Brehtovi napisi o pozorištu u kojima 
teoretičar istupa protiv aristotelovske teorije uživljavanja glumca i zalaže se za to da 
glumac samo predstavlja lik 2 . Ono što je Žid rekao o glumcima, nije dovoljno da bi 
se izveli stavovi na osnovu kojih bi se otvorila polemika, na primer, s Didroom koji, 
u svojoj studiji Paradoks o glumcu, u glumcu vidi racionalnog tumača, a ne u trans 
prenetog izvođača dramske uloge 3 . 

Svoje predavanje Razvoj pozorišta Andre Žid je održao na poziv iz Društva 
Slobodne Estetike u Briselu. Naime, 1904. godine održana su četiri predavanja o ra- 
zvoju umetnosti - poezije, slikarstva, muzike i pozorišta. Žid, iakosvestan da je ra- 


1 Interviews imaginaires, Notes sur l'interpretation du role de Phedre, p. 225. 

2 Bertolt Brecht, Dijalektika u teatru, prev. Darko Suvin, Beograd, Nolit, 1966. 

3 Denis Diderot, Paradoxe sur le comedien, in Diderot, Oeuvres - Tome IV par Laurent Ver- 
sini, Paris, Laffont, 2000, p. 1377-1426. 

zvoj dramske umetnosti posebno težak zadatak za razmatranje, prihvatio se tog posla, 
međutim, odmah se ogradio rekavši da će više govoriti o onome što je oko pozorišta 
nego o njemu samom, i da će više ćaskati nego besediti. Žid je otvorio mnoga pitanja, 
ukazao na izvesne dileme, i na montenjevski neobavezan način razmišljao o teatru u 
esejima koji su pomenuti u ovom poglavlju. 

Publika 

Jedinstvo gledaoca; čitaočeva saradnja 


Andre Žid bio je pozvan na Vajmarski dvor da održi predavanje o komunika- 
cijskom trouglu autor-delo-čitalac. Na svoj uobičajen način, kao što je to učinio u 
Briselu na predavanju Razvoj pozorišta, kada je govorio više o drugim poetičkim 
pitanjima nego na zadatu temu, ovaj poeta pustio je svom lelujavom duhu da ga 
spontano vodi van zadate teme. A ona je, na predavanju održanom 5. avgusta 1903. 
godine, bila jasno određena samim naslovom - O značaju publike. Ipak, može se 
izdvojiti nekoliko dobro promišljenih pasaža u vezi s temom. 

Žid je na početku predavanja konstatovao daje razmatranje zadatka koji publi- 
ka ima prema umetniku neraskidivo vezano za pitanje kakav zadatak umetnik ima 
prema publici. Odnos autora i recipijenta uzajaman je i čak povratan: Akcija i reak- 
cija sarađuju - kaže Žid. Na prvi pogled, poeta protivureči sebi, jer pridaje značaj 
publici, koji je gotovo negirao u predavanju O razvoju pozorišta, kada je savetovao 
dramskom autoru da ne povlađuje gledaocima, već da pokaže prezir, o čemu je pisa- 
no u prethodnom poglavlju. Međutim, u Razvojupozorišta, Žid istupa protiv nekulti- 
visane publike koja traži laku zabavu, zavodi i same moderne autore i kritičare, tako 
da prvi pišu podležući klišeima, a drugi tako što troše novinske stupce na osrednja 
dramska dela, što ne bi učinili kad je reč o nekakvom lošem romanu. Zabluda dolazi 
otuda što u pozorištu masa osvaja i uvlači pojedinca u kolektivno simulirano ushi- 
ćenje, dokte opasnosti nema kad se u svom mirnom kutku pojedinac preda nekoj 
knjizi. Tadaje njegova kritičnost na višem nivou. 

I u svom vajmarskom predavanju Žid odbacuje bilo kakvi pozitivni značaj mase 
za umetnost: Opasnost od gomile, od te potpuno nekultivisane publike, kako je go- 
vorio Gete, ne dolazi samo otuda što je ona neobrazovana, tako da je odviše lako 
laskati joj, već takođe i otuda što je suviše brojna 1 . 

Tako se rađa angažovano pozorište, dnevno aktualno. Danas se to naziva ma- 
sovnom kulturom. Odatle proizilazi objašnjenje zašto Žid ne voli moderno pozorište: 
ono osluškuje vrlo raznovrsnu i neujednačenu publiku, čime se povodi za opštim 
ukusom, a takav ukus proističe iz nižeg stepena umetničke recepcije. Masovna kul- 


Nouveaux Pretextes, De ITmportance du public, p.41. 

tura nema trajnu umetničku vrednost, te se Žid nije zavarao recepcijom svog doba. 
Velika dela, veruje on, najčešće su provokacija svojoj epohi, i potrebna je nova gene- 
racija da ih shvati i iskusi na pravi umetnički način. Publika se, dakle, za Žida sastoji 
odumetnički kultivisanih pojedinaca. 

Da istinski umetničko delo pripada domenu uzvišenog, o tome je jedan nepo- 
znati autor ostavio spis napisan pre dva milenijuma. Djelovanjem istinite uzvišenosti 
naša se duša na neki način prirodno uzdiže obuhvaćena nekim plemenitim zanosom 
i radošću, kao da je ona sama stvorila ono što je čula 1 - stoji u spisu O uzvišenom 
koji tradicionalno, umesto imena autora, nosi odrednicu Pseudo Longin, mada se 
književna teorija na kraju XX veka počela koristiti odrednicom Anonim. Kultivisana 
publika je sposobna da oseti uzvišeno, dok recipijenti iz mase bez izgrađenog ukusa 
reaguju samo na ono što u sebi i nema istinskog uzvišenog, na ono što je trajalosamo 
za vreme slušanja. Ako kultivisana publika, obdarena za uzvišeno, jedno delo brzo 
potisne iz svojih misli, onda takvo delo i nije istinski umetničko, to jest uzvišeno. 
Zaista, ono je veliko i uzvišeno kad o tonie obilno meditiramo; teško je i, štoviše, ne- 
moguće je da se dogodi obratno 2 - zapisano je u rimskom poetičkom spisu iz prvog 
ili trećeg veka nove ere. 

U predavanju O značaju publike, Andre Žid kaže da ni Molijer očigledno nije 
sebi postavio kao cilj da zasmejava samo domaćice i prost svet, u šta neki kritičari 
čak i veruju, u suprotnom, na njegovoj sceni bi bilo još Skapena, ali verovatno ne bi 
bilojednog Mizantropa. Gledalište sastavljeno od Ijudi koji su različitog nivoa obra- 
zovanja, različitog ukusa, i koji ne pripadaju istovetnom socijalnom miljeu, za Žida 
ne predstavlja publiku. On veli: 

Ne želim dati to ime publika bilo kojoj arbitrarnoj grupaciji, već takvom 
odabranom društvu koje je sposobno da iskusi umetničke emocije, kao što 
ime umetnik čuvani za one koji su sposobni da takve emocije izazovu kod 
publike 3 . 

Kultivisanu publiku, dijahrono posmatrano, činili su edukovani sloj Periklovog 
doba, aristokrate na dvoru Luja XIV, plemići italijanske renesanse i velikaši na 
Vajmarskom dvoru. Znači li da slavni autori pomenutih epoha nisu laskali svojoj 
publici? Žid odgovara odrično. Umetničko delo, do sada je praktično bilo reči samo 
o dramskom, jeste laskanje. Međutim, kultivisana publika pomenutih epoha imala 
je visok obrazovni nivo i izgrađen ukus, te u umetnosti laskanje vredi samo onoliko 
koliko i onaj kome je ono namenjeno 4 . 

Na tragu ovih shvatanja, Andre Žid je došao do poetičkog stava o - jedmstvu 
gledaoca. U svom Dnevniku, godine 1911, on piše da klasičnom pravilu otri jedin- 


1 Pseudo Longin, O uzvišenom, prev. Tom Smerdel, u hrestomatiji Petar Milosavljević, Teori- 
jska misao o književnosti, str. 66. 

2 ibid. 

3 Nouveaux Pretextes, De ITmportance du public, p. 30. 

4 ibid., p. 40. 

stva, mesta, vremena i radnje, valja dodati i četvrto - jedinstvo gledaoca: Ono bi 
značilo da je važno da se, predstava ili knjiga, umetnička kreacija obraća, od počet- 
ka do kraja duž svog trajanja, istom čitaocu ili slušaocu 1 . 

Na tu ideju Žid je došao kada je čitao u Merkuru Davreov prevod engleskog pis- 
ca Velsa. U knjizi, koju Žid ne imenuje, Vels ima neujednačen diskurs: naizmenično 
se obraća različitim psihološkim i socijalnim kategorijama Ijudi. Neke strane kao da 
su napisane za decu, druge za zrelije Ijude, zaključuje Žid. Takva neujednačenost 
onemogućuje da jedan čitalac sledi celo Velsovo delo. 

Pesnički diskurs uvekje namenjen nekom i mora postojati zamišljena relacija pe- 
snik-čitalac u samom činu poetskog stvaranja. Poeta ispoljava svoj senzibilitet koji tre- 
ba da naiđe na reakciju kod određenih Ijudi. Za stvaraoca čitaoci nisu bezlična masa, 
i on se uvek obraća određenoj grupi. Danas se to naziva ciljnom grupom iodgovarau 
potpunosti Židovom terminu jedinstvo gledaoca. Ako ne postoji ciljna grupa, tojest 
bez jedinstva gledaoca, poetski iskazje rasplinut i neujednačen. 

Umetnost postoji kroz recepciju, i pesnički doživljaj je posebna percepcija 
stvarnosti. Umetnički doživljaj, gledaočeva (čitaočeva) recepcija umetničkog dela, 
jeste estetska recepcija pesnikovog doživljaja stvarnosti pretočenog u delo. Za takvu 
recepciju onog štoje uzvišeno potrebna je kultivisana publika, sposobna da razvije 
kritički duh, i Židova umetnička namera spram publike, kako on to objašnjava u 
Dnevniku, jeste - kod nje razviti istovremeno kritički duh i energiju, pri čemu Žid 
pod energijom podrazumeva umetnički doživljaj. 

Kao što ne želi površnog pozorišnog gledaoca koji reaguje samo na spoljne efek- 
te i koji od umetnosti traži laku zabavu i razonodu koja traje samo onoliko koliko je 
recipijent izložen određenom umetničkom delu, Žid isto tako ne želi ni površnog čita- 
oca, već pažljivog. Čitanje pesnikovog dela nije informisanje, površno doživljavanje, 
već potpuno predanje. Povodom Krivotvoritelja novca, a taj stav koji je Žid izneo u 
Dnevniku može se odnositi na svako njegovo delo, on kaže: 

Krajnja konciznost mog slikanja ne ostavlja vremena površnom čitaocu da i 

sam uđe u igru. Ova knjiga iziskuje sporo čitanje i razmišljanje kakvo se ne 

poklanja odmah 2 . 

Autor je bio svestan toga da bi neobično povećao broj svojih čitalaca da je pristao 
na konvencionalan i banalan način slikanja. Međutim, on piše samo za one koji razu- 
meju u dve reči 3 . Žid piše uzvišeno za uzvišene duhove, za kultivisane čitaoce. Ono na 
čemu on insistira jeste čitaočeva saradnja (la collaboration du lecteur). 

Klasično načelo sažetosti koje nalaže pesniku da u pisanju izbegava sve onošto 
se razume po sebi, što svaki inteligentni čitalac može da dopuni i pretpostavi, omo- 
gućuje recipijentu da nadomešta sveono što je u fenomenalnom životu poznato, sva 


1 Journal 1889-1939, Feuillets, a. 1911, p. 351. 

2 Journal 1889-1939, 23 juin 1930, p. 991. 

3 ibid., p. 992. 



Recepcija 


120 


kazivanje jeste banalizovanje, utapanje u banalni realizam, a umetnost nije preslika- 
ni život, inače ne bi ni bila umetnost, većje ona stilizovani život. Postojcinje mesta 
neodređenosti nije — kaže Ingarden - posledica neke kompozicione greške. Ono je 
neophodno za svako književno delo 1 . U Dnevniku Krivotvoritelja novca, Andre Zid 
objašnjava da želi kompoziciju koja bi njegovim knjigama dala izgled soneta koji po- 
činje katrenom a završava se tercetom. Sve je sažeto i jasno, svedeno na suštinu, jer 
se čini izlišnim objašnjavati nadugačko ono što je pažljivi čitalac shvatio, jer smatra 
Žid, to znači vređati ga 2 . 

Čitati jednu umetničku kreaciju to podrazumeva da se čitalac uživi u ono što 
čita, a da bi se to desilo neophodno je čitati sporo, dakle pažljivo. Čitati knjigu za Žida 
znači izolovati se i prepustiti se autoru. Upravo kao što to kaže renesansni pesnik 
Ronsar u jednom sonetu posvećenom Kasandri, u zbirci Nastavak Ijubavi iz godine 
1555, čiji prvi katren glasi: 

Je veux lire en trois jours I’liade d’Homere 
Et pour cela, Corydon, ferme bien I ’huis sur moi; 

Si rien me viens troubler, je t’assure mafois, 

Tu sentiras combien pesante est ma colere 3 

{Hoću tri dana da čitam Ilijade, 

Te stoga zatvori dobro za ninoni dveri; 

Uznemiri T me što, kunem se u veri, 

Žesti, Koridone, osetićeš jade) 

Ta stav u dvema jezičkim nijansama Žid iznosi na dva mesta, u jednoj dnevnič- 
koj belešci iz 1902. godine, i u novinskom članku koji je potom objavljen s drugim 
odabranim esejima u Novim povodima. Citam kako bih želeo da me čitaju — piše 
Žid - to jest, vrlo sporo. Za mene, čitati jednu knjigu, znači odsustvovati petnaest 
dana s autorom 4 . 

To je ono što čini obožavalac Homera u Ronsarovom sonetu: potpuno se odvaja 
od spoljašnjeg sveta i uranja u pesničku fikciju koja za vreme koje joj je posvetio 
postaje njegova mentalna realnost. Citani kako bih želeo da me čitaju, to jest, vrlo 
sporo - ponavlja Žid 1905. godine u jednoj hronici u listu Pustinjak, i dodaje: Čitati 
jednog autora, ne znači za mene samo upoznati se s onim što on kaže, već i od- 
sustvovati, putovati u njegovom društvu 5 . Dobro napisano pesničko delo usporava 


1 Roman Ingarden, Konkretizovanje prikazanih predmetnosti, prev. Branimir Živojnović, u 
hrestomatiji Petar Miiosavljević, Teorijska misao o književnosti, str.498. 

2 Journal des Faux-Monnayeurs, mai 1925, p. 112. 

3 Andre Lagarde - Laurent Michard, XVIe SIECLE, Paris, Bordas, 1985, p. 140. 

4 Joumal 1889-1939, fin fevrier 1902, p. 132. 

5 Nouveaux Pretextes, Chronigues de l'Ermitage, p. 67. 

čitaoca i primorava njegovu misaoda sporo napreduje. U dnevničkoj belešci iz 1923. 
zapisano je: 

Dobro pisanje, kojem se divim, jeste ono koje, a da se odviše ne primećuje, 
zaustavlja i zadržava čitaoca i primorava njegovu misao da tek sporo napre- 
duje. Zelim da mu pažnja uranja na svakom koraku u bogato i duboko pre- 
kopano tlo. Ali ono što čitalac obično traži jeste neka vrsta pokretnog tepiha 
koji ga odvlači 1 . 

Ne može se govoriti o neposrednom odnosu između Žida i njegove publike niti 
o mogućem uticaju publike, nakon recepcije određenih dela, na dalju Židovu stva- 
ralačku produkciju. Razlog je jednostavan: u prve dve decenije svog stvaranja, od 
Svezaka i Narcisa (1891), preko Močvara (1895), Hrana (1897), Imoraliste (1902), do 
Vrata (1909), ovaj poeta bio je poznat samo u esnafskim krugovima, među drugim 
literatama i književnim kritičarima. Njegova publika bila je usko profesionalna. Žid 
je bio ubeđen da će buduće generacije otkriti u njegovim delima ono što generacija 
doba u kom su objavljivane njegove knjige nije mogla ni htela da vidi. Upravo to se 
desilo. Njegove Zemaljske hrane postale su manifest mlade generacije posle Velikog 
rata, dakle dve decenije posle prvog izdanja ove poeme u prozi. 

Ali, Žid nije težio tome da se odmah dopadne, jer mu je od trenutnog uspeha 
važnija bila trajnost, a ona se zadobija vremenom. Godine 1936, u Francuskoj već 
cenjen kao glavni savremenik, a toje atribut koji mu je dodelio 1924. godine Andre 
Ruver (Andre Rouveyre), i kada je bio popularan u Evropi kao intelektualac koji ži- 
goše društvene nepravde, Andre Žid se osvrće na dugi period, za širu javnost, svoje 
anonimnosti, period u kojem su objavljena sva velika dela, izuz ev Simfonije (1919) 
i Krivotvoritelja (1925). Evo tog dnevničkog razmišljanja zabeleženog u Kuvervilu: 

Ponekad mislim da je odsustvo odjeka dugo omogućavalo mojim spisima sve 
ono što je činilo njihovu vrednost. Valjalo je mojim rečenicama obezbediti 
dugovečnost koja bi im omogućila da dopru do budućih čitalaca. Neobično 
mi smetaju neposredni odjeci (odobravanje jednako kao i pokuda) koji će 
ubuduće sačekivati sve ono što može da izađe iz mog pera. O, srećnog li 
vremena kad me nisu slušali! I kako se dobro govori dok se govori u pustinji! 
Svakako, da bi me čuli govorio sam; ali ne da nie čuju odmah. Kitsove Ode, 
[Bodlerovo] Cveće zla još ostaju kao obavijeni onim ćutanjem savremenika, 
u kojem odjekuje jače za nas njihova rečitost 2 . 

To neznači daje Žid govorio u pustinji. Naprotiv, u samom procesu pisanja, ne- 
ophodna je reakcija, kao kakav orijentir, arbitar. Drugi sagledavaju bolje nedostatke 
knjige, ali i njene vrednosti. Zato je Žid imao čitaoce u samom procesu pisanja. Bili 
su to njegovi prijatelji i supruga Madlena. To su, opet, reakcije odabranog kruga Ijudi 
srazvijenim kritičkim smislom, a ne reakcije nekuItivisanih pojedinaca. 


1 Journal 1889-1939, 17 juin 1923, p. 760. 

2 Journal 1889-1939, 16 mai 1936, p. 1251. 

recepcije književnosti Jaus kaže da postoje dela koja u momentu .svoga pojavljivanja 
još ne niogu uspostaviti odnos ni sa kojom specifičnom publikom, već do te mere 
potpuno probijaju poznati vidokrug književnih očekivanja da će se za njih publika 
tekpostepeno obrazovati 1 . Žid je verovao da su njegova dela umetnički vredna jer se 
drže načela klasičarske doktrine koja obezbeđuju pravi estetski doživljaj i trajnost. 
Hrabrog, kritički smelog, za umetnički doživljaj sposobnog, takvog čitaoca traži Žid. 
Da, kasnije, neki mladić, niojih godina i nioje vrednosti, bude uzbuđen dok me čita, 
nemam druge ambicije 2 - ispoveda se u Dnevniku trideset trogodišnji Žid, koji se 
jednako uzbuđivao svaki put kad bi čitao Stendalova Egotistička sećanja (Souvenirs 
d'Egotisme). Prema Židu, čitalac mora biti sposobanza receptivnu dvostrukost: emo- 
tivni doživljaj umetničkog dela i kritički doživljaj. Trideset dve godine kasnije, Andre 
Žid neguje isti ideal. Želeo bih da crpeš iz mojih spisa - obraća se Žid budućem čitao- 
cu, mladom čoveku čijoj samoći je, kako kaže, drug - snagu, hrabrost i svest iprezir 
prema lažnim vrlinama 3 . 

Židove tri knjige imale su čitaoce kakve je on želeo - mlade, smele, odušev- 
Ijene. Reč je o Zemaljskim hranama, Vatikanskim podrumima i Krivotvoriteljima 
novca. Međutim, mladalački bunt ispoljen u Hranama na kraju devetnaestog veka, 
u čemu su se prepoznale generacije između dva svetska rata, ničeg buntovnog nema 
za generacije na početku trećem milenijuma. Jeretička satira Podruma, u kojoj su 
nadrealisti videli amoralnu odvažnost kojoj teže, danas nema oštricu koja je svoje- 
vremeno nasrtala na zapadno građansko društvo čija je spoljašnjost skrivala hipokri- 
ziju. Roman Krivotvoriteljinovca, u vreme kad je objavljen, bio je prava omladinska 
knjiga, u kojoj je sve vrvelo od tinejdžerskog neposluha, ali danasje to samo hronika 
jednog minulog vremena. 

Židje bio popularan među mladima ujednoj epohi, i nije se, ipak, desilo ono 
što je tako silno želeo, da ta popularnost nastupi kasnije, posle njega, i da se jav- 
Ija kod svake nove generacije, kao što se to dešavalo kroz čitavu drugu polovinu 
dvadesetog veka u slučaju njegovog osam godina mlađeg savremenika, Hermana 
Hesea, koji se ovenčao Nobelovom nagradom 1946. godine, godinu dana pre negoje i 
francuski poeta postao laureat. Naime, Demijan (1919), Stepski vuk (1927), Narcis i 
Zlatousti (1930), romani nemačkog romanopisca Hesea, decenijama su imali odu- 
ševljene poklonike dvadesetogodišnjaka, mladih Ijudi na prelazu iz tinejdžerskog 
doba u životni period koji će obeležiti njihovo socijalno odrastanje i intelektualno 
sazrevanje. 

U vreme kad su se pojavila, Židova dela bila su smela, kasnije popularna, a 
poeta u toj meri cenjen da je nazvan glavnim savremenikom. Međutim, kako kaže 
Jaus: Kad, zatim, novi vidokrug očekivanja postigne opštije važenje, moć promenje- 


1 Hans Robert Jaus, Horizont očekivanja publike, prev. Drinka Gojković, u hrestomatiji Petar 
Milosavljević, Teorijska misao o knjiievnosti, str. 581. 

2 Journal 1889-1939, 27 mars 1902, p. 134. 

3 ibid., ler aout 1934, p. 1213. 

ne estetičke norme može se pokazati u tome što publika dotad uspešna dela oseća 
kao zastarela i uskraćuje im svoju naklonost'. 

Andre Žid danas je, čini se, sveden na uzan krug profesionalnih kritičara i obra- 
zovanih poklonika knjige, na publiku kakvu je imao i na svom pesničkom početku. 
Nije li, uostalom, takva sudbina svih klasika? 


Hans Robert Jaus, Horizont očekivanja publike, prev. Drinka Gojković, u hrestomatiji Petar 
Milosavljević, Teorijska niisao o književnosti, str. 581. 

Kritika 

Transcendentna i imanentna kritika; ukus; vrednost 


Žan Prevo je jedan svoj članak iz 1928. godine, podseća na to Mišel Remon u 
svom zborniku Kritičari našeg vremena iŽid, započeo konstantacijom kako je Andre 
Zid niogao biti najveći među francuskim kritičarima; mnoge njegove kritičke strane 
jesu odlične, ali, dodaje Prevo, Zid je više voleo da bude pisac stvaralac 1 . Daniel 
Mutot o Židovoj književnoj kritici kaže da ona nije daleko od Sent-Beove. Razlika je 
jedino u tome što se Židova kritika ne zanima za piščev život kako bi ga smestila u 
socijalni okvir kako to čini Sent-Bev, već kako bi stvorila pišćev psihološki i duhovni 
profil, otkrila senzibilitet. 

Kao kritičar s povodom, kao kritičar određenog pesničkog dela, Andre Žid se 
više bavi idejama i temama, nego samim postupkom. On je sklon opširnim prepriča- 
vanjima, koristi predugačke citate i razmatra detaljno pesničke ideje. Drugi pesnici 
uvek su bili uglavnom povod da razmišlja o sebi, o svom zanatskom problemu i reše- 
njima koja mu se nude. To je priznao i kad je reč o njegovom spisu o ruskom romansi- 
jeru: Dostojevski mi je često ovde samo izgovor da izrazim vlastite misli 2 . 

Mišel Remon, urednik pomenutog zbornika o Židu, kaže da u francuskoj poeti 
jeste upravo kritički duh koji stvara, što je inače Vajldova opšta maksima o velikim 
pesnicima. I Pol Valeri je tvrdio - svaki istinski pesnik neizbežno je kritičar prvog 
reda 3 . Židova zanimljivost, može se reći i specijalnost, jeste u tome što je on kritičar 
ne samo u formalno-teorijskim spisima već i u formalno poetskim delima. Njegov 
pesnički opus u sebi sadrži i svoju kritiku, preispitivanje pesničkog diskursa prime- 
njenog u delima u kojima su naratori junaci-romansijeri, što je slučaj u Sveskama, 
Močvarama, Krivotvoriteljima. To je Židu omogućilo da poetiku integriše u poeziju, 
teoriju naracije u naraciju. Žermen Bre zaključuje kako za Žida, svako delo je istovre- 


' Jean Prevost, Andre Gide critique, in Michel Raimond, Les Critiques de notre temps et Gide, 
Paris, 1971, p. 74. 

2 Dostoievsky, Paris, Plon, 1923, p. 252. 

3 Pol Valeri, Pesničko iskush’o, prev. Lj. Karadžić, N. Petrović, K. Mićević, Beograd, 1985, 
str. 322. 

se rezimira unutar romaneskne fabule, a koji je Žid nazvao mise en abyme, omogućuje 
da pesničko delo priča o pesničkom izumu. Židolog Daniel Mutotje taj postupak de- 
finisao kao dijalog stvaraoca sa svojom materijom * 2 3 . 

Židova pesnička dela koja ne sadrže teoriju naracije, a ona je prisutna u tri pret- 
hodno pomenute knjige, sadrže kritiku koja se tiče konteksta, to jest odnosa pojedinca 
sa stvarnošću. Zato je svoje knjige autor i nazvao ironičnim, kritičkim : Priče i soti- 
je, do sada sam pisao samo ironične knjige - ili kritičke ako više volite 3 - Židov je 
osvrt na svoju stvaralačku produkciju do Vatikanskih podruma, dakle do 1914. godine. 
Njegovo shvatanje kritike usko je vezano za teoriju naracije. Žida zanima ne samo 
pesnički postupak, nego i kakoje taj postupak izgrađen. Romaneskni junak Eduar, 
i sam romansijer, koji je zapravo Žid poetičar pretočen u taj fiktivni lik u romanu 
Krivotvoritelji novca, objašnjava svoj, što znači Židov, stvaralački postupak i značaj 
koji ima teorija naracije: 

Radim na vrlo čudnovat način, koji ću vam kazati: u jednu svesku beležim iz 
dana u dan stanje tog romana u mojoj glavi; da, neku vrstu dnevnika vodim, 
kao što bi neko vodio dnevnik kakvog deteta... To jest, umesto da se zadovo- 
Ijim tinie da rešim, kako se nameću, svaku teškoću (a svako umetničko delo 
samo je zbir ili proizvod rešenja izvesnog broja neprekidnih teškoća), svaku 
teškoću, ja izlažem, proučavam. Ako hoćete, taj dnevnik sadrži kritiku mog 
romana; ili bolje: romana uopšte. Promislite od kakvog bi značaja za nas 
bila jedna takva sveska da ju je vodio Dikens ili Balzak; da imamo dnevnik 
Sentimentalnog vaspitanja, ili Braće Karamazov! istorijat dela, njegovog ra- 
đanja! A to bi bilo uzbudljivo... zanimljivije od dela samog ... 4 5 

Žid ovde svakako misli na raščlanjavanje postupka nastanka jednog dela koje 
Edgar Alan Po naziva desideratum. Po je maestralno dao modus operandi, po ko- 
jem je nastala njegova poema Gavran, u eseju Filosofija kompozicije. Žid u Dnevniku 
Krivotvoritelja novca otkriva kako su nastajali neki romaneskni likovi i piše o svom 
iskustvu s njima i o nekim nedoumicama u radu na romanu. Edgar Alan Po, poput 
Zidovog Eduara u Krivotvoriteljima, pita se: Cesto sam promišljao kako bi zanimljiv 
članak mogao da napiše svaki pisac koji bi hteo - što će reći, koji bi niogao - da izloži, 
korak po korak, način na koji je svako od njegovih dela dobilo svoj konačan ob!ik s . 

Međutim, ukoliko sami autori ne ostave zapis o tome kako je nastalo njihovo 
delo, kritičari mogu samo da nagađaju. Čime se onda bave kritičari? Šta oni razmatra- 
ju u jednom umetničkom delu? Kako da sude o njemu? Andre Žid pokreće i ta pitanja, 
koja takođe spadaju u domen umetničke recepcije. U eseju Bodler i gospodin Fage, 


' Germaine Bree, L’InsaisissableProtee, p. 29. 

2 Daniel Moutote, Andre Gide: Esthetique de la creation litteraire, p. 119. 

3 Journal 1889-1939, 30 juin 1914, p.428. 

4 Les Faux-Monnayeurs, p. 186. 

5 Edgar Alan Po , Filosofija kompozicije, prev. Božidar Marković, u izdanju Edgar Allan Poe 
77ге Raven - Edgar Alan Po Gavran, Beograd, Rad, 2006, str. 70. 

on polemiše s Fageom koji u jednom novinskom članku tvrdi da kritika počinje od 
ovog: razumeti ono što se ne voli. Žid se nikako ne slaže s takvim pristupom. Kritičar, 
veruje on, mora da oseća delo, da mu se prepusti. Ne može ga sagledati, svakako ne 
procenjivati, bezemotivnog upliva. 

Kritika kakvu traži Žid svakako nije impresionistička, mada je i kritičar čitalac, 
i mada recepcija pesničkog dela počiva na umetničkom uživanju. Od čitaoca Žid za- 
hteva sporo i pažljivo čitanje i kritički duh. Iste te zahteve postavlja i pred kritičara 
koji se od čitaoca, kakvog Žid želi i kojem se obraća, razlikuje jedino u tome što se 
javno identifikovao kao čitalac, sistematizovao svoje utiske i u reči pretočio svoj emo- 
tivno- intelektualni stav prema pročitanom pesničkom delu. Kao što odbacuje površ- 
ne čitaoce, tako Žid postupa i s kritičarima. Žid negoduje protiv Didroove nestručne 
kritike hrišćanstva u članku o Spinozi, što je stav koji se uopštava i prenosi na samu 
umetničku kritiku, i poručuje: Zdravo se može kritikovati samo ono štoje najpre do- 
bro shvaćeno, a Evanđelje se ne može dobro razumeti ako nije duboko prionuolo i za 
srce koliko i za um l . 

Žid nalaže imanentni pristup - analiziranje i procenjivanje forme pesničkog 
dela. Zahtev kritičarima da njegovo delo procenjuju samo estetski potiče iz ubeđe- 
nja daje dobra rečenica ispred moralnog stava. Estetika dela onoje što traje, etika 
je samo neophodno ruho. Žid tako odbacuje transcedentnu kritiku, koja raspravlja 
o temama, idejama i porukama pesničkog dela. U svom životu, Žid je imao posla 
uglavnom s kritičarima njegovih ideja. Nemački teoretičar Raimund Tajs podseća 
da su se prve formalne kritike Židovog pesničkog dela, uz izuzetak kratke studije 
Žana Itjea naslovljene Andre Žid, pojavile najpre u Velikoj Britaniji i u Sjedinjenim 
Američkim Državama, jer je u ovim zemljama nova kritika prethodila imanentnoj 
kritici u Francuskoj. 

Da je Žid u pravu što nalaže kritičarima da samo estetski procenjuju njegovo 
delo, jasno je kad se čitaju brojni kritičari njegovi savremenici. Njihovo moralno zgra- 
žavanje danas deluje smešno. Židova moralna smelost danas to više nije. Ono što je 
uznemiravalo njegove savremenike konformiste, danas nikog ne može da uzbudi. 
Njegova religijska misao nije više jeretička. Neka preispitivanja iz Židovog idejnog 
arsenala čak su postala sastavni deo modernog crkvenog držanja. Katolička crkva bila 
je 1951. godine Židov opus svrstala u biblioteku zabranjenih knjiga (index librorum 
prohibitorum), ali crkvena cenzura ukinuta je 1966. Židova čulna nastranost, kakose 
to imenovalo u XX veku, danas prolazi bez ikakvog zgražanja, i u zapadnoj civiliza- 
ciji se na istopolnu emotivnu naklonost gleda gotovo jednako tolerantno kao što je to 
bio slučaj u antičko doba. Zato zvuče prevaziđeno i smešno moralizatorski stavovi, 
kakavje, na primer, onaj koji je potpisao Rene Žoane (Rene Johannet) u Francuskoj 
reviji, kada je za Žida kazao sledeće: Njegovo delo je najnekažnjeniji intelektualni 
i moralni skandal ovog veka 2 . Takve kritike vreme je pregazilo. Jedino valjane su 
one koje estetski procenjuju delo i vrednuju formalni iskaz. Nezadovoljan kritičkim 
pristupom njegovom delu od strane Rivijera i Ruitera, Žid je 1918. godine zapisao u 


1 Journal 1889-1939, ler avril 1929, p. 917. 

2 Journal 1889-1939, 15 decembre 1921, p. 708. 

Dnevniku'. Jedina je estetska tačka gledišta koju treba zauzeti da bi se o mom delu 
govorilo zdravo 1 . 

Kako da se pesnik postavi prema kritikama? I to spada u oblast poetičkih nače- 
la. Na pesničko stvaranje utiču i reakcije. U Dnevniku, Žid u pasusu koji je naslovio 
Saveti mladom literati, kaže o tome sledeće: Ne mogu ti savetovati da (u odnosu na 
pohvalu ili pokudu) pokažeš ravnodušnost koju ja sam nikada nisam poznavao, i uo- 
stalom malo sam joj i težio. Dobro je biti uzbuđen, drhtati pod milovanjima i još više 
pod ujedima. I bez sumnje sigurna je dobit ne protestovati smesta protiv nje, već ... 2 3 - 
ne dovršava Žid rečenicu u ovoj dnevničkoj belešci. Kritika je za njega poduka koja se 
dobija od neprijatelja, te upozorava, kad je u pitanju reakcija autora koji se suočava s 
kritičarima: Važno je ne otrovati se. Slikar Dega, međutim, u potpunosti je odbacivao 
svaku umetničku kritiku kao glupost. Kritika podrazumeva objašnjenje, a umetnik 
ne želi da obrazlaže. Ona širi diskusiju bez kraja. Jednom prilikom likovni umetnik 
Edgar Dega je rekao Židu, što ovaj beleži u Dnevniku 1909. godine: Muze ne razgova- 
raju nikada među sobom; svaka radi sa svoje strane; a kad ne rade, one plešu 2 . 

Ipak, kritika je distancirano osmatranje i ispitivanje, i ona omogućuje pesniku da 
još više izoštri svoj pesničko-kritički duh. Međutim, s kritičarima je kao i s pesnici- 
ma- retki vrede. Loši kritičari cene loše pesnike. Zato ijedne i druge nagriza vreme. 
Sposobnost da se prava vrednost pepozna, već znači biti dobar kritičar, a jedina dobra 
jeste formalna kritika. Na kritičku recepciju poezije utiče i znanje stečeno obrazova- 
njem i poimanje uobličeno tradicijom: 

O delima i Ijudima, o svemu sudimo iz izvesnog ugla, a sud drugog utiče na 
nas. Kritičar retko otvori neku knjigu a da joj nije već unapred naklonjen ili 
nenaklonjen, i to predubeđenje, koje Englezi zovu prejudice, čini nas često 
sklonim, i bez našeg znanja, da budemo osobito osetljivi za piščeve vrline ili 
za njegove mane 4 5 . 

Ono o čemu Žid govori u prethodnom citatu iz Dnevnika, odgovara sociologiji 
ukusa kojom se bavi teoretičar recepcije Jaus. Primanje dela od strane čitaoca, ali i kri- 
tičara kao tzv. profesionalnog čitaoca, uključuje oprobavanje estetske vrednosti dela u 
poređenju s već pročitanim delima. To Jaus imenuje kao horizont očekivanjcč. Jausov 
klasični primerza njegovu teoriju prema kojoj se odmah prihvata ono štoje očekivano 
i u skladu s dotadašnjim receptivnim iskustvom, a odbacuje se ono novo što ne odgo- 
vara izgrađenom horizontu, jeste sudbina dve knjige koje su se pojavile 1857. godine. 
Reč je o romanima FaniiMadam Bovari. Naime, Fedoova Fani za godinu dana imala 
je trinaest izdanja, i bacila je u zasenak Floberovu Madam Bovari. Onovremena pu- 


1 ibid., 23 avril 1918, p. 652. 

2 ibid., Feuillets, a. 1911, p. 343. 

3 ibid., 4 juillet 1909, p. 274. 

4 Journal, 6 fevrier 1929, p. 911-912. 

5 Hans Robert Jaus, Horizont očekivanjapublike, prev. Drinka Gojković, u hrestomatiji Petar 
Milosavljević, Teorijska misao o književnosti, str. 575 . 

blika jedobila kitnjastu knjigu kakve su bile u modi, a odbacila novi Floberov pristup. 

U dvadesetom veku, međutim, publika je odbacila Fedoov bestseler kao sladunjav. 

Uspeh sezasniva, ubeđuje nasJaus, na horizontuočekivanjci. Ali pomenuti primer 
jasno ukazuje na to da uspeh najčešće ne obezbeđuje i trajnost. U Novim Povodima, 
Andre Zid o tome kaže sledeće: Ono što služi uspehu često je ono što će najviše naško- 
diti slavi. Trajnost je obećana samo onim piscima koji su sposobni da ponude nared- 
nim generacijama nove hrane; jer svaka generacija donosi drugačiju glad 

Autentična umetnička emocija je trajna. Vrednostje, u poeziji, sinonim za traj- 
nost. To nije u direktnoj vezi, a često je i u oprečnoj, s uspehom. Svaka nova generacija 
dovodi u pitanje zatečene vrednosti. Zato se umetnik mora suprotstaviti opštoj umet- 
ničkoj klimi svog vremena, i distancirati od savremenika kritičara. Žid veli da origi- 
nalnost možda nikada nije tako retkci kao kad treba suditi; i nikada nije neprimetnija, 
jer neko mišljenje, i kad je originalno, ne razlikuje se nužno od opšteprihvaćenog 
mišljenja; važno je da ono nastoji da mu se saobrazi 1 2 . 

Vredno delo zahteva napor, izmenjeni horizont u recepciji, kako kaže Jaus. Takvo 
delo odgovara na pitanja koja još nisu postavljena, dodaje Žid. Knjige sa zaključcima 
i jasnim odgovorima, kako veli Žid, bivaju moderne, ali ne i trajne. Ono što njega 
zanima jeste umetnička trajnost. Problem za mene, nije: kako uspeti? - nego: kako 
TRAJATI? - beleži Žid u Dnevniku Krivotvoritelja novca i zaključuje: pišemsamoda 
bih bio ponovo čitan 3 . Savršentvo forme za Žida je upravo ono što obezbeđuje trajnost 
jednoj umetničkoj kreaciji. Ideja savršenstva isključuje ideju progresa, što je tipično 
klasičarski stav. Žid podseća da se može govoriti o napretku industrije, ali kad je reč 
o stvaralaštvu, onda se govori o savršenstvu umetnosti, jer u umetnosti reč progres 
gubi svaki sniisao 4 . 

Teoretičari koji pripadaju istorizmu i marksizmu priznaju da ne razumeju kako 
to da grčka umetnost još uvek pruža umetničko uživanje. Za Marksa, društvo se u 
duhovnom smislu razvija s materijalnim progresom. On opaža da pojedini periodi 
umetničkog procvata ne stoje ni u kakvom srazmeru s opštim razvitkom društva, i 
nikako da iz te svoje zbunjenosti zaključi da je zapravo njegova teorija o sveopštem 
progresu neprimenjiva na umetnost. 

Židova pesnička dela dokaz su, pomenute na početku poglavlja, Vajdlove teze da 
u pesniku stvara kritički duh. U tom smislu, Židje istinski pesnik. A istinski pesnik, 
prema Valeriju, što je takođe citirano na početku, neizbežno je kritičar prvog reda. 
Veliki doprinos u tom polju jeste pokretanje stručnog časopisa Novafrancuska revija, 
godine 1908. Redakciju su činili Marsel Druen, Žak Kopo, Anri Geon, Ežen Monfor, 
Andre Ruiter, Žan Šlumberge. Zadatak koji su oni postavili svojoj publikaciji bioje 
dase načini revizija svih francuskih i evropskih pesničkih vrednosti, ali daona ne 


1 NouveauxPretextes, Baudelaire et M. Faguet, p. 138. 

2 Journal 1889-1939, 6 fevrier 1929, p. 912. 

3 Journal des Faux-Monnayeurs , 7 decembre 1921, p. 53. 

4 Nouveaux Pretextes, Les Limites de l'art, p. 34. 

postane škola mišljenja koja će biti nosilac određene umetničke tendencije, podseća 
Mišel Arno Žida u pismu, koje ovaj pominje u jednoj belešci za Anželu u svojim 
Odrazima. Kriterijum je bio da se objavljuju napisi prema vrednosti, a ne tendencija- 
ma i stavovima. Svaki neumetnički stav trebalo je isključiti. Bio je to komitetza nemo 
divljenje- beleži Zid u svojim Literarnim sećanjima, objavljenim u Jesenjim listićima. 
Dakle, pristup delima bio je čisto estetički. U tom smislu, može se reći da je Nova 
francuska revija propagirala klasičarska načela u umetničkom stvaranju i kritičkom 
vrednovanju. Slobodan Vitanović to i primećuje, ali zaključuje da tu nikako nije reč o 
klasicizmu dogmatskog karaktera, naprotiv, mnogo više je bioformalna disciplina u 
stremljenju ka novom i nepoznatom, nego želja da se vaskrsne staro 1 . 

Žid je bio jedan među stvaraocima u ovoj francuskoj instituciji, mada su ga svi 
doživljavali kao idejnog vođu. Njegov duh lebdeo je nad Revijom što se Žid više po- 
vlačio i davao prostora drugima. Zato su neki i mislili da Žid i dalje upravlja njome. 
Zapravo, židovska poetička načela i poetska recepcija bili su stubovi na koje se osla- 
njala ova značajna kulturna institucija u Francuskoj između dva svetska rata. Tako se 
Revija sačuvala od dnevno-političke potrošnje, što neznači daje bila larpurlartistički 
odsečena od stvarnosti. Naprotiv, antiratni i antinacionalistički tonovi provejavali su 
njome kad je trebalo sačuvati slobodu zdravog mišljenja. Žid je verovao da Novafran- 
cuska revija čini mnogo za odbranu i slavu francuskog jezika. 

Kada se govori o Židu kao kritičaru, ne samo da nije šteta što nije ostao jedino 
kritičar, kako bi, prema Prevou, bilo najbolje, već je velika prednost upravo u tome 
što ga kao poetu odlikuje velika kritička svest. Tako je Andre Žid ostao jedinstvena 
pojava u francuskoj književnosti: on u sebi udružuje poetu i poetičara, estetu i este- 
tičara, kritičara i teoretičara. Svakoj od tih odrednica dao je novi smisao, oslobodio 
ih tradicionalnog akademskog značenja, i udahnuo lični senzibilitet koji je u nauci o 
književnosti bio ugušen pod naletom pozitivističkog mišljenja. Prezrena subjektivnost 
ponovo je shvaćena u svojoj mnogostrukosti ispoljavanja, a ne u partikularnosti na 
koju je bila svedena. Andre Žid na svom primeru pokazuje da i kritika jeste umetnost 
sama, a negovorizvan umetnosti. 


Slobodan Vitanović, Andre Žid ifrancuski klasicizam, Beograd, 1967, str. 265. 

Zidova poetika 


Kada je Erik Dešo upotrebio atribut glavni savremenik za Žida u naslovu svoje 
studije objavljene 1991. godine - Žid, glavni savremenik, on je to, zapravo, učinio 
ironično 1 . On očito nema razumevanja za autora kojeg je svojevremeno Andre Ruver 
nazvao glavnim savremenikom. Naime, 1924. godine, Ruver je objavio tri članka, u 
oktobarskom izdanju Književnih novosti, pod nazivom Glavni savremenik: Andre 
Žid 2 . To je period kada je Žid postao ne samo popularan u Francuskoj, već i svetski 
poznat pisac. 

Danas, međutim, Andre Žid više nije glavni savremenik, to jest simbol jedne 
generacije i njena inspiracija, kao što je to bio od 1920. godine zahvaljujući, pre sve- 
ga, Zemaljskim hranama i Vatikanskim podrumima. Ipak, ovaj autor, koji je dobio 
Nobelovu nagradu 1947. godine, ostaje kompleksna pojava i za novo doba. Da bi se 
upoznao Marsel Prust, kako to sagledava Klod Marten, dovoljno je pročitati U tra- 
ganju za izgubljenim vremenom; da bi se upoznao Andre Žid, pred čitaoce i teoreti- 
čare ne stoji samo trideset ili četrdeset knjiga, od kojih je svaka autonomna i koje se 
međusobno suprotstavljaju, već i sve ostalo, a Marten pod ostalim podrazumeva oko 
dvadeset pet hiljada pisama razmenjenih s više od dve hiljade korespondenata. Hiljadu i 
trista strana dnevničkih beležaka koje je autor vodio pola veka, u Galimarovom izda- 
nju Dnevnik 1889-1939, zatim Dnevnik 1939-1942 i Dnevnik 1942-1949, imaju značaj 
kritičko-poetičkog spisa. Andre Žid jednostavno, kako to kaže Žermen Bre u studiji 
Neuhvatljivi Protej - prenosi u reči sve što ga dotiče, pravi književni Mida - to je on 3 . 

Židova Arspoetica, vitalna je i zato što je on pre formalista i strukturalista, i ne- 
zavisno od njih potom, problem pesničke ekspresije razmatrao u relaciji reč-misao, 
ili rečeno sosirovskim jezikom - oznaka (signifiant) - označeno (signifie). Estetsko, 
to je pitanje pesničkog iskaza, a ne pitanje iskazane misli. Oznaka (signum) ispredje 


1 Eric Deschodt, Gide-Le Contemporain capital, Paris, Perrin, 1991. 

2 Andre Rouveyre, "Le Contemporain capital: Andre Gide", in Les Nouvelles litteraires, Paris, 
25 octobre 1924. 

3 Germaine Bree, L'Insaisissable Protee, p. 10. 

označenog (signatum). Žid je ispravno verovao, naše vreme ga nije demantovalo, da 
se pesnička renesansa može ostvariti samo u oblasti forme: Pesnička renesansa biće 
formalna, ili je neće biti - piše on u Izmišljenim razgovorima 1 . 

Izučavati formalni iskaz toznači proučavati i narativni postupak. Naratologija je 
danas govoto sinonim za poetiku. Sedamdesetih godina XX veka nova struja u teorij- 
skom razmatranju poetskog, na početku XXI veka je naratologija vodeći poetički pra- 
vac, a Ženet klasični teoretičar naratologije. Andre Žid može se ubrojati i u teoretičare 
naratologije. Jošje prvim pesničkim delom 1891, Sveskama Andrea Valtera, otvorio 
problem pesničke naracije, koji je, tri decenije kasnije, virtuozno razmatrao u knjizi 
koja se može postaviti na vrh vrednosne lestvice njegovih dela, u Krivotvoriteljima 
novca, romanu s teorijom naracije. 

Iako je živeo u vreme u kojem se smenilo nekoliko kratkotrajnih struja, od parna- 
sa i simbolizma, preko naturalizma, do dade i nadrealizma, Žid je uspeo da nametne 
preporođeni klasičarski stil, koji se ogleda u sažetom i jasnom pesničkom iskazu, ri- 
tmičnoj rečenici i naraciji pročišćenog događaja, i da takav stil očuva na svom dugom 
stvaralačkom putu (pisao je i objavljivao šest decenija). Židova prednost u odnosu na 
simboliste, kojima je pripadao u svojom prvoj pesničkoj fazi, čak ne ni do dvadeset 
pete godine, u tomeje što je prevazišao ovaj pokret koji je vremenski bio kratkog daha, 
ali je itekako uticao na poeziju u dvadesetom veku. Ono što nije uvideo Malarme, koji 
ni fizički nije nadživeo vlastiti pokret, ono do čega nije došao Andre Breton, pesnički 
tiranin u nadrealističkoj školi iz koje jedino još sebe nije bio isključio, ono za čim 
nije mario pokret dada jerje i bio smišljen da bude kratkotrajna pesnička zabava, 
jeste smislena veza poezije i života, estetike i etike. Umetnost i proističe iz života. 
Proživljeno traži da se iskaže. U poeziji ono svoj iskaz nalazi kroz reči. Efekat koji tre- 
ba da proizvede pesničko delo jeste lepo. Žid jasno sugeriše da moral služi samo kao 
materijal za umetnički cilj koji nijevan samog pesničkog dela, van estetskog. 

Iakoje prošao i kroz komunističku fazu u svom životu, koja je potrajala gotovo 
čitavu deceniju, i to onu kojaje obeležena angažmanom, a toje četvrta decenija dva- 
desetog veka, Žid nije upao u ćorsokak pesničke angažovanosti. Naime, on nikada nije 
sumnjao da je vrednost i trajnost poezije van dnevne aktualnosti. Zdanje klasičarske 
poetičke doktrine nikada nije bilo uzdrmano. Utemeljena još u pesnikovoj mladosti, 
kada se edukovao kroz francuske klasike, klasičarska estetika ostala je do kraja života 
Židova stvaralačka doktrina, koja mu je, kakoje sam verovao, što se i obistinjuje, i 
posle fizičke smrti, obezbedila pesničku trajnost. 

Danas se govori o židovskoj estetici, židovskoj rečenici, židovskim temama. U 
nauci o književnosti jasno je šta znači kada se kaže židizam. Ritmična rečenica je 
židovska. Jezgrovit iskazj e židovski. Narativni postupak u kojem se priča multiplicira 
unutar sebe naziva s e židovskim prosedeom, i poznat je pod nazivom koji je skovao 
sam Žid - mise en abyme. Poigravanje s naratorom, ili naratora s junacima, koketi- 
ranje naratora s čitaocem, biloje osobeno za neke romansijere u osamnaestom veku. 


Inter\’iews imaginaires, p. 54. 



Zaključak 


135 


Didroje bio maestralan u tome, no,taj postupak je u dvadesetom veku obnovio i na 
osoben način primenio Žid. 

Iz razloga koji su, ostaje nada, dovoljno objašnjeni, Andre Žid izazvao je zanima- 
nje autora ovog istraživačkog ogleda. Njegova poetička načela, iako su se mnogi i time 
bavili, do sada nisu sistematizovana i izložena sinhrono, kao Židova Ars poetica, već 
jedino dijahrono i parcijalno, kao razmatranje pojedinih njegovih stvaralačkih faza, 
ili pojedinih spisa i estetičkih stavova. Namera je ovde bila da se Andre Žid posmatra, 
proučava i predstavi kao poetičar u onom smislu u kojem su to Aristotel i Horacije, 
koji daju priručnik zlatnih pravila pesničkog zanata, i u onom smislu u kojem su to 
Kroče i Valeri, koji iznose filosofiju pesničkog stvaranja. Aristotel je sistematizovao 
svoju poetiku u knjizi koja je postala abeceda pesničkog zanata - Opesničkojumetno- 
sti. Kročeje napisao studiju o prirodi pesničkog stvaranja - Poezija. Žid to nije učinio, 
ali postoji i abeceda židovske poetike i filosofija židovske estetike, i na židolozima je 
da izvršejednu takvu sistematizaciju i prezentaciju. To je i bila namera autora ovog 
ogleda iz estetike književnog stvaranja koji je naslovljen Andre Žid i poetika. 

Andre Žid je osobena pojava u francuskoj kulturi na kraju devetnaestog i u prvom 
polovini dvadesetog veka. On ne pripada nijednom posebnom književnom pravcu, ali 
u njegovom opusu ima i simbolističkog obožavanja umetnosti koja je iznad života, 
i egzistencijalističkog nemira, i nadrealističkog bunta, i komunističkog angažmana 
u preispitivanju društvene stvarnosti. Židova osobenost je u tome što je on prevazi- 
šao simbolizam pre nego se ovaj pokret ugasio, što je dramski razmatrao problem 
života tri decenije pre Sartra i Kamija, što je nadahnuo nadrealizam u vreme kad su 
Zemaljske hrane i Vatikanskipodrumi bili daleko iza njega, i štoje branio komunizam 
u vreme kada nije bilo zgodno braniti levičarske ideje u desničarskoj Francuskoj, i što 
je kudio praxis komunističke misli, čime je izazvao bessovjetskih komunista. 

Andre Žid se nije menjao, samo se menjala recepcija Žida koja se, u francuskom 
društvu, kretala između odobravanja i osporavanja. Ali, ne samo u francuskom druš- 
tvu, što će pokazati i ovaj kratki prikaz recepcije Žida u Jugoslaviji, zemlji koja je 
stvorena u Prvom svetskom ratu, i kojaje razorena u međuetničkim ratovima u po- 
slednjoj deceniji dvadesetog veka. U jezičkom smislu, reč je o recepciji Židovih dela 
na srpskohrvatskom jeziku, zvaničnom jeziku na kojem su govorili sunarodnici - pra- 
voslavci Srbi i Crnogorci, katolici Hrvati i muslimani Bošnjaci. 

Literaturu za ovaj kratki osvrt na recepciju Žida u Jugoslaviji pružila su istraži- 
vanja u oblasti recepcije koja su objavili 1958. u Zagrebu Mate Ujević ( Bibliografski 
podaci o francuskoj književnosti kod Jugoslovena), 1965. u Sarajevu Midhat Samić 
(Kratak osvrt na srpskohrvatske prevode francuskih pisaca i djela u razdoblju 1945- 
1963), i magistarska teza Slađane Price iz 1995. u Beogradu ( Andre Žid u srpskoj 
prevodnoj književnosti i književnoj kritici ). 

Jednako u Jugoslaviji, kao i u Francuskoj, može se govoriti o dvema vrstama 
recepcije Židovog dela: o socijalno-ideološkoj recepciji, sjedne strane, i formalno-kri- 
tičkoj recepciji, s druge strane. Socijalno- ideloška recepcija Židovo delo posmatra u 
svetlu društvene realnosti i političkih uverenja. Koliko je takav pristup vanknjiževni, 
i koliko nema nikakve veze s umetničkim vrednovanjem, jasno je iz činjenice da su 
isti krugovi, bilo kulturni bilo politički, najpre prihvatili Žida kao svog učitelja a onda 

ga odbacili kao izdajnika ideje koju oni zastupaju a čiji je on bio glasnik. Socijalno- 
ideološku recepciju Žida potpisuju nadrealisti i komunisti. U ideološku recepciju 
mogu se ubrojati i reakcije hrišćanskih institucija. 

Beogradski nadrealisti u svom časopisu Putevi objavili su 1923. godine prevod 
Stranica izLafkadijevogDnevnika, koje su preuzeli iz francuskog časopisa Litterature. 
Tada se i u jugoslovenskoj javnosti, gotovo istovremeno kada i u Francuskoj, govorilo 
o bezrazložnom činu (acte gratuit) i raspoloživosti (disponibilite), iako do tada nijedno 
Židovo delo nije bilo objavljeno u Beogradu kao zasebna knjiga. Iste godine, kad su 
srpski nadrealisti otkrili Žida, kritičar Velibor Gligorić u časopisu Raskrnica daje 
prikaz aktualnog pariskog izdanja Dostojevski, zbirke Židovih predavanja o ruskom 
romansijeru o kojem su u Francuskoj do tada malo znalo, dokje slovenski sabrat u ju- 
goslovenskoj kulturnoj javnosti bio vrlo poznat. Poput francuskih nadrealista, i jugo- 
slovenski će, posle početnog oduševljenja, zameriti Židu što je izdao životnu filosofiju 
proklamovanu u Vatikanskim poclrumima. 

Jugoslovenski socijalisti i komunisti, poput francuskih, najpre će hvaliti Židov 
socijalni angažman, a kad se on distancira od sovjetske prakse koja je izdala komu- 
nističke ideale, u dotadašnjem humanisti oni će ubuduće videti samo dekadentnog 
buržuja. Jovan Banko za beogradski list Ideje u broju od 23. februara 1935. donosi 
izveštaj s predavanja koje je Žid održao na jednom od sastanaka komunističkog kru- 
žoka u Parizu. Iste godine, 30. avgusta, crnogorski list Slobodna misao u Nikšiću 
objavljuje prevod govora koji je Žid održao u Moskvi na sahrani Maksima Gorkog. 
Levičarski list Samouprava u Beogradu je 1937. objavio u šesnaest svojih brojeva 
prevod Židovog Povratka iz Saveza Sovjetskih Socijalističkih Republika. Tim povo- 
dom, list Vreme objavio je 14. februara 1937. godine intervju sa Židom koji je potpisao 
Miodrag Mihajlović Svetovski. 

Promena recepcije kod komunista, jednako francuskih i sovjetskih, desila se čim 
je Žid objavio Ispravke mog povratka iz SSSR-a 1937. godine. Socijalisti u predratnoj 
kraljevini Jugoslaviji, kao i komunisti u posleratnoj socijalističkoj republici Jugoslaviji, 
oštro su kritikovali Žida protiv kojeg je bilo sve više pamf leta. Bivši nadrealista, zatim 
socijalista, Đorđe Jovanović, objavioje 1940. godine u Beogradu pamf let-studiju na 
stotinak strana Andre Zid ili nemoć dekadentnog individualizma. Najstariji jugoslo- 
venski list Politika, povodom dodele Nobelove nagrade za 1947. godinu, preuzima 
iz sovjetske štampe članak Izdajnik s Nobelovom nagradom (б. decembar 1947, br. 
12786, str. 5). Andre Žid je, sve do svoje smrti 1951, o čemu Politika nije dala nikakvu 
vest, u jugoslovenskoj štampi nazivan dekadetnim piscem i izdajnikom francuskog 
naroda u ratu protiv fašizma. Ugledni pozorišni kritičar Eli Finci, u Književnim no- 
vinama godine 1948, takođe se oglasio protiv izdajnika koji je dobio sto dvadeset 
hiljada švedskih kruna. Samo tri godine kasnije, isti kritičar napisao je u časopisu 
Književnost da je umro istaknuti francuski književnik. 

Promena u recepciji Žida u Jugoslaviji u direktnoj je vezi s političkom klimom 
koja se uvek odražavala na strogo kontrolisan kulturni život. Godina 1948. označava 
politički raskid jugoslovenskih komunista sa sovjetskim. Sukob Tita, vođe socijaIistič- 
ke revolucije u Jugoslaviji, sa Staljinom, odrazio se na kulturni život i na taj način što 

se sovjetski stavovi nisu više direktno preuzimali, i što se otvorio prostorza, u izvesnoj 
meri, slobodniji pristup zapadnoevropskoj kulturi. Naravno, to nije bilo brzo i odmah, 
o čemu svedoči i to da je Politika zanemarila vest o Židovoj smrti. Promenu odnosa 
jugoslovenskih komunista prema Židu najbolje ilustruje članak Nusreta Seferovića 
objavljenu nedeljniku NIN 23. novembra 1952. godine, u kojem autor kaže da odso- 
vjetskih iluzija oslobođeni i slobodoumni Ijudi, a naročito jugoslovenski marksisti [...] 
iako mogu uočiti koliko su Zidovi osnovni zaključci i zapažanja tačni. 

Andre Žid je bio predmet odobravanja i osporavanja hrišćanskih institucija, ali 
svakako su u Jugoslaviji takve reakcije bile gotovo bez ikakvog značaja, što svakako 
nije bio slučaj i u katoličkoj Francuskoj, pre svega zato što je uloga crkve u komuni- 
stičkom društvu, koje je zvanično proglašeno ateističkim, bila svedena na uzan krug 
od društva izopštenih organizacija. Katoličko glasilo Dobri pastir odobrava odluku 
Vatikana od 2. aprila 1952. godine da Židova dela uvrsti u Index librorumprohibito- 
rum. Srpska pravoslavna crkva, međutim, u časopisu Pravoslavni Misionar objavljuje 
1959. godine odlomak iz Novih Plodova. 

Nasuprot socijalno-ideološkoj recepciji Žida, koja se ogleda u najpre pozitivnom 
a potom u krajnje negativnom sudu nadrealista, komunista i katolika, a koja se bavi 
više Židovom moralnom i socijalnom ličnošću nego njegovim delom, stoji formal- 
no-kritička recepcija koja je više okrenuta estetskom vrednovanju. Kao što je to bio 
slučaj i u Francuskoj, Andre Žid je i u Jugoslaviji na početku bio sveden na uzak krug 
čitalaca koje su činili književni kritičari i stvaraoci, da bi kasnije postao opšte poznat 
literata čija se dela preštampavaju. 

U trećoj deceniji dvadesetog veka, kada Andre Žid u Francuskoj slovi za glavnog 
savremenika (contemporain capital), a u Nemačkoj se priprema izdanje njegovih sa- 
branih dela, u Jugoslaviji je onjoš uvek sveden na uzak krug književnih kritičara i kul- 
tivisanih čitalaca koji ga čitaju na francuskom jeziku. Andre Žid još uvekje nedovolj- 
no poznat u prevodnoj književnosti. Ipak, jugoslovenski kritičari prate sva događanja 
na kulturnoj sceni Francuske i o tome izveštavaju domaću javnost. Tako i u slučaju 
Andrea Žida. Letopis Matice Srpske u Novom Sadu daje prikaz romana Kovači iažnog 
novca koji je tek objavljen u Francuskoj. Novoosnovani beogradski časopis Književna 
kritika u svom prvoj broju iz 1927. godine, pod perom Milorada Nikolića, daje prikaz 
Dnevnika Kovača lažnog novca. Književnik Rastko Petrović napravio je intervju sa 
Židom za beogradski list Vreme (januar 1928, br. 2173). Nikola B. Jovanović preveo je 
pripovest Školazažene koja je objavljena iste godine kada i u Francuskoj, 1929. Ipak, 
taj događaj pre je bio povod da se govori o lošem prevodu, nego o Židovoj knjizi. 

U recepciji Žida na jugoslovenskim prostorima između dva svetska rata može se 
uočiti da se o njemu mnogo više pisalo i da je on mnogo više prevođen u Hrvatskoj 
nego u Srbiji. Štaviše, dokje u Srbiji preovladavala socijalno-ideološka recepcija, u 
Hrvatskoj se razvijala formalno-kritička recepcija koja je isticala estetske vrednosti 
Židovog dela. Mate Ujević beleži da je u Jugoslaviji do 1945. godine objavljen 121 
napis o Židu i 44 prevoda njegovih dela. Od toga u Srbiji je objavljena jedva jed- 
natrećina. Slađana Prica primećuje da u Srbiji nije objavljen nijedan prevod nekog 

Židovog dela kao zasebne knjige tokom dve decenije, od 1931. do 1952. godine. Dok 
je u Srbiji AndreŽid sveden samo na kritičke prikaze francuskih izdanja njegovih 
knjiga i na publikovanje kraćih spisa u periodici, u Hrvatskoj se objavljuju Židova dela 
kao zasebne knjige: 1925. godin e Imoralista i JJska vrata, 1931. Pastoralna simfonija, 
1932. Povratak rasipnoga sina, 1934. Put u Kongo, 1937. Povratak iz SSSR, 1939. 
Krivotvoritelji. 

Ipak, u posleratnom periodu, u Srbiji su se odigrala dva velika izdavačka podu- 
hvata. Beogradski Nolit objavio je 1956. godine zbirku Židovih pripovesti u jednoj 
knjizi na 525 strana pod zajedničkim nazivom Imoralist, a koju sačinjavaju prevodi 
sledećih osam priča: Imoralist, Tesna vrata, Izabela, Pastoralna simfonija, Skola za 
žene, Rober, Zenevjeva ili nedovršena ispovest, Tezej. Dvanaest godina kasnije, 1967. 
godine, Kultura je objedinila na 172 strane, takođe u jednom knjizi, pod nazivom 
Granice umetnosti šesnaest Židovih ogleda, među kojima su i Traktat o Narcisu, pre- 
davanja Granice umetnosti, O uticaju u literaturi i O značaju publike, te osvrti koji 
čine Jesenje listove. Iste godine 1967, koja kao da je bila u znaku Žida, objavljena je 
u izdanju Filološkog fakulteta u Beogradu studija Andre Žid i francuski klasicizam, 
a glumac Slobodan Aligrudić postavio je na scenu beogradskog Ateljea 212 Židovog 
Loše okovanog Prometeja. 

Posle socijalno ideološke recepcije Židovog dela koja je prednjačila periodu izme- 
đu dva rata i u prvoj posleratnoj deceniji, nakon 1952. godine, prisutniji je formalno- 
kritički pristup koji vrednuje pre svega estetsko u delu. Isto tako, nakon kratkih osvrta 
koji su objavljeni između dva svetska rata, u kulturno povoljnijoj klimi Jugoslavije, u 
sedmoj i osmoj deceniji dvadesetog veka, javljaju se opsežnija istraživanja čiji su naj- 
značajniji autori Slobodan Vitanović u Beogradu i Midhat Šamić u Sarajevu. Vitanović 
je objavio 1963. godine esej Andre Žid ifrancusko klasično pozorište, a potom 1967. 
opsežnu studiju Andre Žid i francuski klasicizam. Šamić je autor ogleda Ande Žid i 
Rože Marten di Gar: Književno prijateljstvo, objavljenog 1973, i tri godine kasnije 
objavljene studije Ličnost, djelo i doba Andrea Žida u svijetlu njegova dnevnika. 

Najveći jugoslovenski izdavački poduhvat, kada je reč o Židu, odigrao se u 
Hrvatskoj. U Rijeci je 1980. godine Otokar Keršovani objavio u biblioteci Oclabrana 
djela svjetskih pisaca sledeća Židova dela u osam knjiga: I. Zemaljska hrana, Nova 
hrana', II. Povratak razmetnoga sina (kojem prethode Rasprava o Narcisu, Pokušaj 
Ijubavi, El Hadž, Filoktet, Betsabejci)', Močvare, Tezej', III. Uska vrata, Imoralist', IV. 
Vatikanski podrumi', V. Povratak iz Čada', VI. Povratak iz SSSR-a i drugi politički 
članci ; VII. Povodi i odjeci — kritike, članci i eseji; VIII. Ako zrno ne umre. 

Dve godine nakon hrvatskog izdanja Židovih odabranih dela u Beogradu se po- 
javio Dnevnik 1889-1949 na 450 strana (što je trećina u odnosu na Plejadino izda- 
nje integralnog teksta Dnevnika na preko 1200 strana) u izboru odličnog prevodioca 
Živojina Živojnovića čiji je, inače, prevod Kovača lažnog novca iz 1952. godine imao, 
u sledećih dvadeset pet godina, pet izdanja u Srbiji. 

Jugoslovenski kulturni prostor razbijen je 1991. godine, kada počinju ratovi koji 
ćerazdvojiti četiri naroda kojajedo tada povezivao zajednički jezik. Srpskohrvatski 

jezik je omogućio da se na velikom kulturnom prostoru razvija izdavačka, prevodi- 
lačka i kritička delatnost, u oštroj konkurenciji koju su jedni drugima predstavljala, 
pre svega, tri velika centra - Zagreb, Sarajevo i Beograd. Hrvatski, bosanski, srpski 
i crnogorski intelektualci i umetnici, na početku XXI veka, još uvek su, uglavnom, 
distancirani jedni od drugih, i mogućnost neke skorašnje ponovne uzajamne recepcije, 
kojaje zasnovana na istorodnom jeziku južnoslovenskih naroda, predstavljala bi privi- 
legiju od velikog kulturnog značaja. 

Pogovor 


Andre Žid ipoetika, Nermina Vučelja, je monografska studija o književnom stva- 
ranju, o poetici i poetskim načelima i književnoteorijskim pogledima Andre Žida. U 
uvodnom delu knjige autor definiše temu i metodološki pristup svoga istraživanja, sa 
stanovišta transcendentne i imanentne poetike, na sinhronijskoj i dijahronijskoj ravni 
književne istorije. Pri tom ne zanemaruje estetski fenomen koji se najbolje uočava re- 
cepcijom plodnog i žanrovski raznovrsnog Židovog dela. U tom diskursu svoje intere- 
sovanje posebno fokusira u tri linije, od kojih svaka ima svoje težište i svoje značenje 
na relaciji: pisac-delo-čitalac. Vođen ovom idejom otvoriojetri perspektive iz kojih 
posmatra, izučava i osvetljava stvaralački opus Andre Žida, transformaciju njegovih 
poetičkih načela i kriterijuma estetskog vrednovanja: spoljna (transcendentna)poeti- 
ка, unutrašnja (imanentna) poetika i recepcija. 

Prvi deo studije je ispunjen razmatranjem zakonitosti poetike, pesničkom sin- 
taksom, pesničkim vrstama i žanrovskim odrednicama pesničkih formi, odnosom 
umetnosti prema životu i odnosom umetnika prema delu koje stvara. U književnosti 
između dva svetska rata Žid je i sam bio zaokupljen socijalnim problemima društva i 
vremena u kojem živi, ali se ni u jednom trenutku nije deklarisao kao pisac tzv. anga- 
žovane literature. U vrednovanju književnog dela on primat daje estetskom nad utili- 
tarnim, obrazlažući svoj stav da umetnička vrednost dela proističe iz njegove forme i 
stilskog izraza, a nikako iz sadržine. U književnom radu se valja rukovoditi rečima i 
emocijama, a ne idejama, jer reči mogu biti uvek nove, ili bar mogu imati preneseno 
značenje, doksu ideje ustaljene i jednodimenzionalne. Ovim stavovima Žid je izazvao 
širom Evrope negativne reakcije pristalica angažovane literature, pa i nekih srpskih 
predstavnika socijalne literature između dva svetska rata, pre svih Đorđa Jovanovića, 
koji je 1937. godine u ogledu Andre Zid Ш nemoć dekadentnog individualizma, nazvao 
Žida neprijateljem radničke klase, koja "stvara jedno slobodno i srećno čovečanstvo". 

U drugom delu studije o Andre Židu, Vučelj izučava poetička načela i pravi 
komparativnu analizu klasičnog i romantičnog, analizira pesničku sintaksu i tipove 
naracije, određuje poziciju naratora u stvaralačkom postupku i daje poseban osvrt 
na koncepciju klasičnog i modernog romana. Istovremeno on prati teorijsku misao i 
iskustva ranijih književnih škola i pokreta i stavlja ih u paralelan odnos sa književnim 

delom i književnoteorijskim nazorima Židove poetike. Opozitni odnos romantizma i 
klasicizma Žid objašnjava sažetošću klasicizma nad opširnošću romantizma. On će 
reći da je glavna tajna klasicizma u njegovoj skromnosti i zato sebe smatra najboljim 
predstavnikom te škole. Kada govori o stilu i jeziku, zalaže se za pesnički izraz u 
kome će se markirati nove mogućnosti jezika, naročito ritam i melodija, štoje osnov- 
no svojstvo muzike. Nastojeći da izuči izražajnu snagujezika, stvorio je sopstvenu 
poetiku, ili preciznije, "židovsku sintaksu" pesničkog govora. 

Židov stvaralački opus je veoma bogat i žanrovski raznovrstan. On se okušao 
kao književni kritičar, teoretičar i estetičar, kao pesnik, pripovedač i romansijer, koji u 
svojim delima na najbolji način demonstrira koncepciju svoje poetike. I najbolji žido- 
lozi bili su u nedoumici kada su pravili žanrovsku klasifikaciju Židovog dela. Baveći 
se ovim pitanjem, Vučelj se poziva na mišljenja ranijih židologa, među kojima je naj- 
jednostavnija podela Žermen Bre, koja Židov stvaralački opus svodi na dve velike 
grupe: dela koja teže romanu i ona koja teže drami. Židova razmatranja romana duga 
su nekoliko decenija, od Svezaka Andrea Valtera, do Krivotvoritelja novca, romana 
koji se može definisati kao roman o romanu. U profilisanju likova, Žid uči da dobar 
pisac ne upravlja svojim junacima, već dopušta da ga oni vode. Jedan od najbojjih 
židologa, Danijel Mutot, s pravom ističe daje Žid novi tip romansijera, koji odlučno 
raskida sa linearnom naracijom i objektivnim pripovedanjem i na taj način izvlači ro- 
man iz realizma, u svet piščeve fikcije, koja ga čini autohtonim u odnosu na stvarnost. 

Treće poglavlje studije bavi se scenskom recepcijom književnog dela, na relaciji 
pisac - glumac - gledalac. U tom diskursu autor izučava Židova gledišta na pozori- 
šte i pozorišnu umetnost, na dramski tekst i odnos autor - delo - čitalac. Za razliku 
od već poznatih stavova da sudbina književnog dela zavisi od čitalaca, a dramskog 
od gledalaca, Andre Žid odbacuje uticaj mase na umetnost. U brojnim člancima i 
predavanjima on negira vrednost modernog pozorišta koje isuviše povlađuje ukusu 
nekultivisane publike. Po njemu je prava publika odabrano društvo koje je sposobno 
da iskusi umetničke emocije onoliko, koliko je umetnik sposoban da takve emocjje 
izazove kod publike. To ga je inspirisalo da u svom Dnevnikups 1911. godine napiše 
da klasičnom pravilu o tri jedinstva drame, valja dodati i četvrto - jedinstvopublike. 
Danas to mnogi nazivaju ciljnom grupom, što do izvesne mere odgovara Židovoj de- 
finiciji o jedinstvu gledalaca. 

Delo Andre Žida odavno zaokuplja pažnju književnih istoričara i teoretičara, 
na prostorima bivše Jugoslavije, koji su svoje stavove često formirali u skladu s ide- 
ologijom društva i vremena u kome su stvarali. O tome autor govori na poslednjim 
stranicama svoje opsežne studije. 

Nermin Vučelj se u studiji Andre Žid ipoetika, predstavio kao savremeni židolog 
koji je, u dobro koncipiranim teorijskim razmatranjima, primenom modernih estet- 
skih kriterijuma i metodoloških postupaka dao značajan prilog proučavanju Židove 
književnoteorijske misli i poetike. 


Užice, 23. februara 2010. godine 


Prof. drMiomirMilinković 

Andre Gide and The Poetics 


Summary 


Andre Gide (1869-1951) is a poet and a stylist, an aesthetician and a moralist, a 
critic and a theoretician, and in the area of each of these attributes, he provokes great 
interest among researchers in thefield of the ethical thought in his vvork and in thearea 
of his poetic expression. 

Gide's Ars poetica is always current, since it arises from principles which are 
forever valid. Poetic beauty is timeless, and Gide was knowledgeable about the funda- 
mental principles of poetics, the only principles which account for the durability of lit- 
егагу creation. Gide called these principles classical, and the poetic process guided by 
themhe called classicism. The conclusion to be dravvn from this is that the classicists 
are the true poets, classicism is the synonym of aesthetic value and poetic durability, 
and the classical poetic principles are the golden rules of the poet's profession and craft. 


POETIC DEPERSONALIZATION 

In the footsteps of the English poet John Keats, on the subject he called negative 
сараМШу, Gide presented his doctrine on this point. Gide affirmed that he escaped 
from himself in the process of literary creation, by allowing himself to be supplanted 
by a personality different from his own. The capacity to borrow a personality which 
is different from that of the poet himself allows him to develop the multiplicity of his 
own personality, to allow to live within him atthe same time the concrete I, the poten- 
tial /, the desirable I, and the experienced I. 


POETIC SOURCES 

Inf luence, according to Gide, is neither good nor bad in an absolute sense, but sim- 
ply in relation to who experiences it. Gide does not treat the negative consequences of 
inf luence; he is interested only in inf luence which produces good effects. He provides 
a justification and defense for inf luence. As for the poets who inf luenced Gide, this 
chapterdeals with four important authors: Mallarme, Wilde, Goethe and Nietzsche. 

POETIC THOUGHT 

Gide always counseled that one judge the aesthetics of his work, and not the eth- 
ics. It is the formal expression in a literary creation that counts, and not the morals. 
The history of literature is the philosophy of poetic thought, and the durability of a 
work of art is a matter of beauty, not morals. Are poets thinkers? Gide states that the 
poet's value is of an emotional order, and thatformal perfection determines whether 
or not a creation becomes a work of art. 


LITERATURE OF ENGAGEMENT 

Although Gide had existential crises during the Great War and again between 
the two world wars, the first deemed a religious crisis, which did not however result 
in conversion, and the second marked by his social engagement, Gide became neither 
a Christian author nor a Communist author. He did not believe that a Christian art ех- 
isted, and he believed that all ideology was detrimental to art. A work of art, according 
to Gide, has nothing to prove. One must judge only its formal beauty. 


POETIC RULES 

Gide does not consider the opposition between classicism and romanticism as 
opposition between two literary currents in the history of art, but as two systems of 
vision of poetic art, conf licting through the ages. The struggle between classicism and 
romanticism exists inside every mind, affirms Gide, and underlines that the triumph 
of order and measure is the triumph of classicism, whose principal expression is un- 
derstatement. A work of art is the result of two poetic moments: romantic inspiration 
and classical creation. 


POETIC SYNTAX 

Gide's sentence is rhythmic, stripped of all false ornament. Gide tends towards 
vague emotion and musicality in word order. Poetry resides in the unaccustomed use 
of words, ordered in the sentence to follow the path of emotion, because a work of art 
is not achieved by the simple application of grammatical rules. It was the construction 
of the German sentence which authorized Gide to research the overlooked or hidden 
possibilities of the French sentence. 


POETIC GENRES 

This study of Andre Gide's poetic offers, according to the type of narration and 
the narrator's position, thefollowing classification of the body of Gide's work: a. works 
ofpoetry (narration, treatise, sotie, critical conception of the novel), b. documents (cor- 
respondence, memoirs, personal diary, travel notes), c. writings on aesthetics (essay, 
treatise, article, notes, correspondence, interview, lecture). 


Summary 

THE NARRATIVES 

Gide applies the technique knovvs as mise en abyme. He puts a story in abyme ; 
it develops on a smaller scale vvithin itself. Thus a vvork becomes at the same time 
its ovvn story; a novel like Les Faux-Monnayeurs makes its appearance as the novel 
vvithin the novel, or the novel about the novel. It contains its ovvn critique; it is con- 
scious of itself as fiction. 

The novel is the literary genre vvhich has remained vvithout prescribed rules. Gide 
confronts the problem of the pure novel (roman pur) - the novel that vvould be stripped 
of all elements that do not specifically belong to it: the description of the characters 
and situations, the explanation of the events, the analysis of the feelings. 


THEATER 

Gide vvas opposed to the theater of his time, against the bourgeois theater of the 
19th century, and against the realist theaterof the 20th century. He called realistic 
theater episodic, and that meant to be anchored in banal reality that killed art. Such 
theater is only the pleonasm of real ity. 


THE PUBLIC 

To the famous three unities of drama, Gide added a fourth - the unity of the 
spectator. This means that the poetic creation is addressed from beginning to end to 
the same reader. Everything is stripped from the literary creation that the intelligent 
reader can supply himself. The public for Gide is not just апу arbitrary grouping, but a 
chosen society. Gide might be accused of elitism, but high poetry, artistic perfection, 
resides in the appreciation of chosen minds. 


CRITICISM 

The principal qualification of the critic is taste. The only valid criticism is the 
one that judges the aesthetic expression in a vvork of art. Gide again questions the crit- 
ics who treat the moral thought and the religious or social commitment in literature. 
Artistic value is always of an emotional order and formal expression is what counts. 



149 


Beleška o autoru 


Nermin Vučelj, 

filolog, estetičar, esejist. 

Živi u Novom Pazaru, radi u školi, bavi se naukom o književnosti. 

